url
stringlengths 15
6.61k
| text
stringlengths 104
66k
|
|---|---|
https://www.hongkongcard.com/blogs/%E9%87%8C%E6%95%B8%E7%B2%BE%E8%AE%80%E7%8F%AD-4-%E7%AF%80%E6%97%A5%E9%A3%9F%E9%A3%AF%E5%BF%AB%E9%80%9F%E8%B3%BA20-000%E9%87%8C%E4%BB%A5%E4%B8%8A
|
四年一度世界盃已經進入最後階段，相信唔少朋友都會藉住呢個日子著住波衫出街支持愛隊，感受世界盃熱氣氛。適逢「亞洲萬里通」推出咗「里賞過關」遊戲，正好鼓勵大家約朋友出街食飯睇波，而家遊戲已經進行咗三個星期啦，唔知你哋完成第幾級任務呢？嚟緊除咗世界盃仲有父親節，不妨繼續約朋友同屋企人齊齊過關，去合作餐廳夥伴食飯累積簽滿指定金額，賺盡額外里數！記住呢兩個月每月完成指定簽賬目標，會送額外750、4,000或8,000里數㗎。
遊戲要玩得好當然先要識玩遊戲，不妨睇多次玩法：
先講父親節，做仔女盡孝義當然要請爸爸同屋企人出去食大餐，儲得「亞洲萬里通」里數嘅，當然要把握埋呢個機會賺盡里數啦。「亞洲萬里通」有唔少合作餐廳夥伴，有部分餐廳係父親節都照樣可以賺里數㗎，例如係「亞洲萬里通」新合作夥伴嘅莆田。喺莆田食「頌・親套餐」10人宴係$3,188，如果推遲一日慶祝（星期一）消費仲可以做到$1/里，賺盡3,188里。食一餐已經達到「里賞過關」遊戲嘅第一級任務，會有額外750里，如果用埋渣打亞洲萬里通萬事達卡簽賬賺$4/里，有額外797里，總共已經有4,735里。溫馨提示：父親節食飯又儲到「亞洲萬里通」嘅餐廳一定好多人訂位，不妨早啲打去預約，其實連訂位都可以賺里數㗎！
訂位前不妨上「亞洲萬里通」合作餐廳夥伴網頁睇下有邊啲餐廳，星期一食飯可享$1/里，其他日子都可以做到$2/里㗎。
香港好多人鍾意睇波，遇上四年一度最後三十二強白熱化階段，不論男女都一定會出街為愛隊打氣，唔知你今年又撐邊隊呢？如果你本身係一個足球迷，今次「里賞過關」真係可以幫你極速賺里數，等你過完世盃儲埋淨低里數飛去愛隊國家！如果你唔係足球迷但又想湊下熱鬧，不妨藉住世盃熱試下唔同國家嘅佳餚，大部份食店都一定會悉心擺設，感受該國文化之餘又賺盡里數都係一個唔錯嘅選擇！
「亞洲萬里通」合作餐廳夥伴中，位於尖沙咀嘅London House可以係球迷精選睇波之地，有英國美食之餘又有得睇直播，星期一仲做到$1/里，當然英格蘭球迷比較多。支持德國嘅球迷，德國啤一定係你哋嘅favourite，德國菜德國腸豬手唔知又啱唔啱你胃口呢？位於尖沙咀嘅Brotzeit German Bier Bar & Restaurant，餐廳亦有三部大型LED屏幕，可以俾你邊咬豬脾邊觀賞現場足球賽事！如果女仔點算？睇食評話呢度嘅心太軟係必選喎！一大班FD，各取所需，對我嚟講，賺里數就最重要啦！
詳情記得上返「亞洲萬里通」官網 睇下有邊間餐廳夥伴啱你心水。假設6月約朋友去食飯兼睇波簽咗$5,000，星期一簽嘅話$1/里，其他日子$2/里，保守啲用$2/里黎計已經賺咗2,500里，加上「里賞過關」遊戲連埋之前父親節消費累積簽夠$8,000，會有額外4,000同額外8,000里，總共係14,500里。如果用嘅係渣打亞洲萬里通萬事達卡簽賬賺$4/里，又多1,250里，總共係15,750里。
食飯睇波前不妨用「亞洲萬里通」App內「鄰近商戶」功能搜尋餐廳夥伴，總有一間喺你附近。
食飯碌卡方便得嚟又可以賺里數，用埋聯營信用卡仲可以將里數直接存入賬戶，唔駛畀手續費兌換，當中渣打亞洲萬里通萬事達卡食飯簽賬係$4/里，比較著數。依家經本網申通成為「亞洲萬里通」新會員並同時申請聯營信用卡，仲即刻送你1000額外里數添！
講起儲里數，係應該根據自己消費模式去安排同埋搵賺到最多嘅方法，例如出街食飯多，渣打亞洲萬里通萬事達卡再加「里賞過關」計劃係不二之選，又例如鍾意去旅行outlet shopping，美國運通國泰航空尊尚信用卡迎新優惠嘅外幣簽賬可以做到$3/里，由生活細節個人消費模式策劃。
講咗四集，相信大家可能已經儲夠里數準備換或者買機票去旅行，之前第一集有輕輕提過訂酒店都可以賺里數，但你又知唔知其實儲落嘅酒店積分都可以賺里數呢？記住留意下集里數精讀班啦！
借定唔借，還得到先好借。
|
https://opentour.com.hk/%E3%80%90%E7%BE%8E%E5%9C%8B%E3%80%91%E8%B6%85%E8%B1%AA%E8%8F%AF%E4%BD%8F%E5%AE%BF%E9%AB%94%E9%A9%97%EF%BC%81-%E8%BF%AA%E5%A3%AB%E5%B0%BC%E9%A6%96%E9%96%93star-wars%E9%85%92%E5%BA%97-%E4%BA%8C%E4%BA%BA/
|
美國迪士尼首間Star Wars 主題酒店即將喺2022年春季登場！！
而酒店亦還原唔少經典嘅電影場景！
相信粉絲們一定好想嚟打卡！
酒店仲推出48小時住宿體驗計劃，索價超過港幣三萬！
二人收費合共4,809美金（約港幣37,467）！
咁如果只係純粹入住呢？
唔知你認為呢個價錢值唔值得呢？
*實際收費都係取決於出發日期、房間類型、人數而定。
|
https://girlssss.com/10435/strawberryb/
|
真係唔係講笑，?草莓b天生牙床細，導致?牙齒唔齊，所以愈大個棚牙就愈唔齊?，睇返細個D相都唔會露齒笑?。記得當時已經好想箍牙，不過傳統箍牙真係好肉酸☹️，而且會好痛，?費用都唔平，仲要箍幾年，?醜樣足幾年!? No way❎。
早年都聽過隱適美矯齒隱形牙箍，知道係透明唔覺眼，箍咗牙都唔會有人知?，真係會心心眼?，不過價錢就比一般傳統箍牙貴，對於當時剛出來做嘢嘅我難以負擔。而近年都有唔少其他品牌聲稱可以以平一半嘅價錢來做隱形牙箍，但了解過後發現完全唔專業?，?牙齒跟一世，我唔想做白老鼠?，萬一箍壞咗，付出一定會更多。
隱適美利用專屬嘅ClinCheck軟件設計你每一步嘅牙齒移動?，預覽睇到嘅每一步移動就等於每一副牙箍，所以可以一早把所有牙箍製造出來，絕對係度身打造嘅3D療程計劃。所以我知道早前隱適美開設咗全亞洲第一間隱適美體驗館，入面有個Smile View展區，可以?%模擬療程後嘅美麗笑容?，等大家都可以預覽將來自己有幾靚? (笑)。
我最鍾意佢一般隱適美療程只需約1️⃣2️⃣至1️⃣8️⃣個月，比起傳統箍牙足足少一半時間，而且隱適美利用專利電腦計算?軟件，俾?⚕️??⚕️牙醫設計移動過程，減少要剝牙嘅機會。更會每隔大約6️⃣～8️⃣週需要讓隱適美牙醫覆診檢查，監控你嘅療程進度，唔會好似S牌同Z牌咁冇人follow?。
隱適美嘅隱形牙箍擁有超過8️⃣8️⃣0️⃣項專利 ，更獲??美國FDA批准，係隱形牙箍嘅始祖，淨係呢D專業認証已經令我安心。喺香港同澳門有近千位嘅合作牙醫?⚕️??⚕️，可以喺療程開始前提供專業嘅諮詢，絕對放心，專業可靠。?全球已經瞬速超愈6️⃣8️⃣0️⃣萬用家，係No.1️⃣ 最多朋友推薦隱形牙箍品牌。所以?箍牙都唔好淨係比較價錢，應該比較埋性價比，要箍牙都係搵返專業可靠嘅隱適美啦。
了解更多Invisalign隱適美：
|
https://www.yanisbeautyblog.com/post/%E5%A5%B3%E7%94%9F%E6%85%B3%E9%8C%A2%E6%94%BB%E7%95%A5-%E9%BB%9E%E6%A8%A3%E7%94%A8%E6%9C%80%E5%B0%91%E9%8C%A2%E6%89%93%E6%89%AE%E8%87%AA%E5%B7%B1%EF%BC%9F
|
女生慳錢攻略 點樣用最少錢打扮自己？
扮靚係每位女生最在乎、亦都係最花心機。所以都會花上唔少金錢去保養扮靚。但慳錢唔代表唔可以買衫扮靚，而係學識將錢用得適得其所。
近年推出咗越來多嘅日韓開架化妝品牌，性價比十分高。好似彩妝品眼影、胭脂、眉粉，價錢都平好多！質感甚至媲美專櫃彩妝。日韓開架化妝品價錢只要一，二百蚊左右就有齊三至四款色，包括打底色等，實用又方便。
開心買，唔開心又買！女生衝動消費有無限可能。特別係網購服務慳時間又方便，唔小心就手滑跌入衝動消費嘅陷阱。網購時嘗試將想買嘅商品加入購物車後，至少放2-3日。之後可以再次確認購物車嘅商品，判斷到底係咪「真係想買」定「目前未太需要」。
如果你會成日唔知啲錢洗咗去邊，建議係手機下載理財App，檢視自己嘅財務狀況！每日花少少時間去養成記脹習慣，了解自己嘅消費習慣，搵出邊啲係可以避免開支，唔再做月光族！
唔少人平時行街定出街食飯，都會忍唔住買飲品解渴，一個月加埋都可能要100蚊。鐘意飲咖啡或者台式飲料，每杯最少10幾20蚊，每日一杯，1個月已經洗咗幾百蚊！不如由依家開始出門前自備水樽，健康之餘又慳錢！
貪靚嘅女生點少得去美容院？好多女生都會苦惱脫毛嘅問題，脱毛係對女生嘅一種投資，早脫早享受。激光脫毛療程都必須要美容儀器先做到顯著效果。選擇美容院除咗口碑好重要，洗錢都可以洗得精明！Yanis Beauty能夠為你儘快脫乾淨嘅專業醫美中心，而且經常有唔同嘅限時激光脱毛組合優惠去配合女生各種需要，一個價錢已可體驗享受多個部位選擇。從此毛憂毛慮，一勞永逸！
|
https://openholidays.hk/%E3%80%90%E9%A6%99%E6%B8%AF%E3%80%91frozen%E5%9C%92%E5%8D%80%E7%8E%87%E5%85%88%E6%9B%9D%E5%85%89%EF%BC%81%E8%B6%85%E9%9D%9A%E9%98%BF%E5%BE%B7%E7%88%BE%E7%8E%8B%E5%9C%8B%E5%9F%8E%E5%A0%A1%EF%BC%812023/
|
Frozen園區率先曝光！超靚阿德爾王國城堡！2023年下旬開幕！
香港迪士尼今日喺網上曝光咗一啲，仍建造中的「魔雪奇緣世界」，可以見到園區1比1還原電影嘅阿德爾王國城堡！園區將於2023年下旬開幕，超期待！
Facebook專頁「Disney Parks」率先曝光Frozen園區嘅設計同進展，照片見到園區仍建設中，但都睇到唔少設計。園區設計按照《魔雪奇緣》中嘅阿德爾王國，打造咗愛莎女王同安娜公主嘅城堡，仲還原咗多個電影場景！
迪士尼早前宣布，「魔雪奇緣世界」將喺2023年下旬開幕，園區設有兩大遊樂設施，包括過山車「雪嶺滑雪橇」同小船「魔雪奇幻之旅」。
BEARBRICK世界巡迴展覽香港站！100位藝術家設計！7款限定藏品獨家發售！
|
https://topbeautyhk.com/article/4040/%E5%A4%A7%E5%92%AA%E5%92%AA%E5%92%8C%E6%B8%9B%E8%82%A5%E6%98%AF%E8%83%BD%E5%A4%A0%E5%85%B1%E5%AD%98%E7%9A%84-%E9%A3%9F%E7%94%A8%E9%BB%91%E8%B1%865%E5%80%8B%E7%A5%9E%E5%A5%87%E5%A5%BD%E8%99%95-%E9%99%84%E4%B8%8A%E9%BB%91%E8%B1%86%E5%85%A9%E9%A3%9F%E9%A3%9F%E8%AD%9C-%E8%B1%90%E8%83%B8%E7%BE%8E%E8%82%8C%E5%8F%88%E7%98%A6%E8%BA%AB
|
日本人普遍都好鐘意食黑豆，你可以喺和食入面任何一餐，見到漬黑豆嘅蹤影，係因為黑豆嘅營養價值一早已經被醫學界肯定。中醫角度指黑豆有健脾利尿、下氣消腫嘅功效，而西醫角度就指出佢含有豐富蛋白質同維他命。
有研究指出，黑豆可以調降皮質醇水平，幫助提升睡眠質素。而黑豆含有嘅花青素就可以令人產生放鬆嘅感覺，係天然嘅助眠劑，自問成日瞓得唔好影響日間工作，真係要試吓！
黑豆纖維含量高，可以促進腸胃蠕動，有好好嘅通便作用。每100克黑豆，就有18%嘅膳食纖維。如果你屬於少菜多肉嘅人，建議每日食用黑豆防止便秘。
唔講唔知，黑豆比牛奶所含嘅蛋白質高12倍，另外佢入面嘅異黃酮類、皂素、花青素、維他命E等抗氧化物質有助清除體內自由基因，延緩衰老，Keep住食，皮膚都白嫩啲！
韓國人習慣將黑豆蒸熟加入米飯中食用，或以蒸黑豆取代其中一餐。
1. 將2匙黑豆（大約20g）放到白鑊中輕輕乾煎。
2. 乾煎至黑豆表皮裂開，有助於萃取黑豆中的有效營養素，加150 ml沸水沖泡已煎好嘅黑豆。
3. 蓋上杯蓋焗10-20分鐘即成。
|
https://www.6b29production.com/post/%E5%80%BC%E5%BE%97%E5%86%8D%E8%A8%AA%E4%B9%8Bburger
|
佢問我食Burger🍔 好唔好？
係啟德站行出去，好快就到啦！！
佢炸到脆卜卜食落口又有蕃薯🍠嘅甜味！
而其次就係韓國🇰🇷脆雞🐔粒同埋一口芝士🧀啦！
諗起都想食！
你哋睇吓塊鵝肝....好厚好大塊呀！
個漢堡大到要分層食呀！
食咗個蝦🦐堡真係飽飽啦！
可以食到蔬菜之餘又滿足到呢個邪惡！
今次小食以蔬菜為主啱晒我口味啊！
佢哋都支持多個外賣平台架！
唔親自去都可以叫返屋企食架！
|
https://flyday.hk/68433/
|
嘩！估唔到新航再推暑假平飛，仲要平多$160添呀！8月10日至9月5日出發，使用折扣代碼後，來回新加坡只需$1,150 (連稅$1,651)！票價包埋30KG行李，雖然限下午/晚機去程，回程又焗坐早機返！但暑假難得有平，辛苦哂班媽媽爸爸帶一家大細暑假遊啦！
今次新航再減暑假優惠，同平時優惠價都係約千6左右，所以真心平咗唔少！
小編搵到喺8月19日至8月23日出發，來回連稅$1,651。不過就蝕咗頭晚酒店，大家都知新加坡酒店一晚要幾貴啦！
座落於新加坡樟宜機場第一航站樓嘅「星耀樟宜 Jewel Changi」喺4月17日正式啟用喇！呢座樓高10層樓嘅建築聚集約281間商鋪食店，唔少品牌仲係第一次進駐東南亞添呀！
另外高達5層樓高嘅「星空花園」，園內會有成千上萬的樹木、蕨類植物同灌木圍繞建築內部。於中心位置更打造出全世界上最高達40公尺嘅室內瀑布森林穀(Forest Valley)，夜晚仲會有燈光音樂表演添，去到機場仲有時間可以睇下架！
|
https://xyy.tw/x/5437485d2bd553180882abd9/0
|
新竹市係亻厓出世、生長个好地方。
sin53 zhuk5 shi33 he21 ngai55 chut2 she21 、sen53 zhong24 gai21 ho33 ti33 fong53。
歷史、古跡，還有盡出名个新竹小食摎科學園區。
lit2 sii24、gu33 ziak5，han55 rhiu53 cin33 chut2 miang55 gai21 sin53 zhuk5 sian33 shit2lau53 ko53 hok2 rhan55 ki53。
所以，乜係亻厓盡熟事个一隻文化科學城市。
so24 rhi53，me21 he21 ngai55 cin33 shuk2 sii33 gai21 rhit2 zhak5 vun55 fa21 ko53 hok2 shang55 shi33。
shit2 bat5 ziam53 san53 、shit2 giu24 gung53 kien24 ciang53 ciang53 co33 rhan55、vun55 fa21 ko53 gi53 fa53 rhan55 shang55 gu33 ziak5。
古跡，做得分外來个遊客有盡多好遶尞个位所。
gu33 ziak5，zo21 det5 bun53 ngoi33 loi55 gai21 rhiu55 hak5 rhiu53 cin33 do53 ho33 lau53 liau33 gai21 vui33 so24。
會渡亻厓摎阿姐去新竹市个古跡參觀。
voi33 tu33 ngai55 lau53 a33 ze55 hi21 sin53 zhuk5 shi33 gai21 gu33 ziak5 cam53 gon53。
係巴洛克个風格，樣式看起來當派頭。
東門城係國家二級古跡，見證了新竹開發个歷史。
dung53 mun55 shang55 he21 guet5 ga53 ngi33 kip5 gu33 ziak5，gien21 zhin21 liau24 sin53 zhuk5 koi53 fat5 gai21 lit2 sii24。
草坪上放紙鷂仔，又乜係盡生趣个休閒活動。
co33 piang55 shong33 biong21 zhi33 rhau33 er55，rhiu24 me21 he21 cin33 sen53 ci21 gai21 hiu53 han55 fat2 tung33。
尤其係假日个人客，來到非常个鬧棚。
rhiu55 ki55 he21 ga33 ngit5 gai21 ngin55 hak5，loi55 do21 fui53 shong55 gai21 nau33 pang55。
水係故鄉甜，人係故鄉親。
shui24 he21 gu21 hiong53 tiam55，ngin55 he21 gu21 hiong53 cin53。
歡迎大家有閒个時間，來新竹市遶尞。
fon53 ngiang55 tai533 ga53 rhiu53 han55 shi55 gien53，loi55 sin53 zhuk5 shi33 lau53 liau33。
说的蛮熟的。。
|
https://www.money4hk.com/post/%E6%9E%9C%E5%AE%A2%E8%A6%81%E7%A7%BB%E6%B0%91%EF%BC%8C%E4%BB%B2%E5%8F%AF%E4%BB%A5%E8%B3%A3%E5%92%A9%E9%87%8E%EF%BC%9F%EF%BC%9F
|
果客要移民，仲可以賣咩野？？
呢幾年，好多香港人都計劃移民，據稱，今年幾個月就已經有12萬人離港，而有呢個計劃嘅人，睇黎都爲數唔少。既然人都走，代表對香港前景有保留，你仲叫佢買份保單留係香港，第時一個唔覺意外匯管制，攞唔番D錢，點算？
所以，好多行家都同我呻，移民而家成爲左新一個熱門嘅Reject理由。
面對呢一個唔細嘅Market Segment，我地仲有咩野可以講？其實呢幾年，都有好多有門路嘅移民家庭，開始考慮百慕達呢D離岸金融中心發出嘅保單。因爲保單其實就係一份合約，而合約嘅一方係百慕達嘅保險公司，未來有咩野按合約條款提出嘅索賠或者提款，都係由百慕達嘅保險公司去履行，款項直接從百慕達匯到英國、澳洲、加拿大呢D港人移民熱點，根本唔經香港，香港亦無從管制。而大家對百慕達呢個離岸金融中心嘅資金出入自由度，同法治體制，都有極高嘅信心。
呢D百慕達保險公司，其實咪又係國際性嘅保險集團，例如香港人熟悉嘅Manulife和SunLife。我研究過，例如SunLife百慕達子公司同香港子公司，賣緊嘅人壽保險計劃，真係9成相似。其實都唔出奇，集團投放資源開發一個產品，當然希望可以應用响多個市場，好似全世界嘅iPhone都是一個樣，同一個道理。
舊時呢D離岸保單，因爲唔受香港法例保障，所以净係响私人銀行客戶之間流行。其實，呢D國際保單嘅入門門檻從來都係100萬美金保額，但係咁多年無增加。所以，20年前，呢個額度可能係有錢人嘅玩意，但到今日雖然都唔係少數目，但已經係好多中產家庭嘅保險需要水平。
而且仲要呢100萬係保額，假設係40歲非吸烟男性，保費其實只係保額嘅22%，大概係22萬美金。而呢D國際保單，都可以做保單質押，首付只係俾15%，即係33000美金，大概26萬港幣。呢個金額，相信好多香港準備移民嘅中產都負擔得起。但係客戶就有一份離岸嘅保障，一旦離世，就可以傳承一大筆錢比下一代，例如個客到82歲身故，其實都正常，扣除保單貸款，下一代都可以攞到大約180萬美金，即係成1400萬港幣，而今日只係俾26萬出黎就可以開始！
|
https://amyng888.blogspot.com/2021/05/netsaypro-tegoder.html
|
早晚使用優質高效嘅頸霜！
早前我就網購咗Tegoder頸霜。
敏感肌都啱用！
雙下巴位都收緊咗，持續使用，逆齡有望！
購買Tegoder產品，可享額外95折！
購買就更放心啦！
Netsaypro醫美產品購物網：
Netsaypro優惠碼使用方法：
Tegoder黑鑽黑松露去紋頸霜50ml：
Tegoder全線產品：
產品由 NetSayPro 提供。
|
https://fitz.hk/gear/%E8%A2%AB%E5%96%BB%E7%82%BA%E4%B8%96%E4%B8%8A%E6%9C%80%E8%88%92%E6%9C%8D%E7%9A%84%E9%9E%8B-%E6%96%B0%E8%A5%BF%E8%98%AD-allbirds-%E7%96%AB%E6%83%85%E4%B8%8B%E7%95%B0%E8%BB%8D%E7%AA%81%E8%B5%B7/
|
2020年9月新西蘭品牌 Allbirds 獲1億美元融資，成為疫情之下少見嘅大交易。其實 Allbirds 由2016年創立以來，總融資額已超過2億美金，著名投資者包括老虎基金及洛克菲勒，以及荷里活影星 Leonardo Dicaprio 都有份投資。
呢個標榜環保永續嘅運動品牌，商標來自美國舊金山，由紐西蘭足球運動員 Tim Brown 同另一位合夥人 Joey Zwillinger 共同創立，企業最新估值為17億美元。
Allbirds 打響名堂之作，係2016年推出嘅 Wool Runners。呢對鞋以新西蘭盛產嘅羊毛製成，被《時代周刊》稱為「世界上最舒服嘅鞋」。跑鞋採用嘅 merino wool，據講話唔使著襪亦好舒服，而且成對鞋放入洗衣機洗都得，比起其他運動鞋更柔軟、更輕、更有韌性，可禦寒但面料亦都非常透氣，夏天或冬天著都無問題。
此外，品牌亦承傳新西蘭嘅環保理念，生產跑鞋時講求環保及永續。2020年，佢哋宣布成為首個為產品貼上「碳足跡」標籤嘅時尚品牌，就好似食品包裝嘅營養標纖一樣，每對鞋都會標記所產生嘅「碳足跡」。
目前旗下鞋品平均嘅「碳足跡」為7.6kg CO2e (碳足跡單位)，比一對普通休閒運動鞋約為12.5 kg CO2e 為低。而最新推出嘅跑鞋 Tree Dasher，碳排放量約9kg CO2e，比傳統跑鞋降低約30%。
此外，Allbirds 為咗要打入經常落雨嘅英國市場，特意研究防潑水專利技術 Puddle Guard。市場大部份防水產品採用無法分解嘅質材，但 Puddle Guard 可以做到既防水又能分解，最終喺英國獲得成功。
香港可以上到內地官網，寄唔寄到落嚟香港就唔知了。
|
https://fr.m.wiktionary.org/wiki/%E9%81%8E
|
Élise：我大過你。
Florent：但係我高過妳。
條橋好舊、好窄，所以一次只能夠有一個人過橋。
我阿爺住喺河對岸，所以我次次去探佢都要坐船過河。
過徂呢間商店，就係我老友開嘅影相舖。
泥水佬開門口——過得自己過得人。
佢去過法國留學，但係畢業之後就搬去徂盧森堡。
|
https://hkofficedaily.com/%E6%80%A5%E9%82%84%E6%80%A5%EF%BC%8C%E5%88%87%E5%BF%8C%E4%BA%82%E7%9F%B3%E6%8A%95%E6%9E%97/
|
後來我發現係真，出隻Marketing嘅job ad，我見到Peter Chan send CV嚟，出隻Sales Manager嘅job ad，我又見到，出隻programmer job ad啦，喂，又係你呀陳生？你冇呢個技能㗎喎！
Peter Chan份CV唔係一無是處，印象中係做CS，其實佢都有一個範疇。
唔係唔可以轉行，不過要睇下份工嘅要求，未做過Sales都可以apply一間可以畀你轉行嘅公司，例如佢話唔需要經驗，歡迎轉行，從低做起冇話唔得，我當年都係由記者工轉去做Office工，有幾叫天不應叫地不聞，難道我未感受過咩？不過Peter Chan係誇張到我出隻GM都嚟apply，出隻station Cambodia要有廠經驗又嚟apply。
真心說話可能難聽，但好想提提每一位搵工嘅朋友。完全明白心急起上嚟會慌不擇路，不過我最擔心係會影響到正常搵工機會，因為所有求職平台收CV都有一個「Block」嘅功能，candidate係見唔到呢個function，而且一般公司內部email都可以因應電郵地址去block人，同埋香港headhunt公司都係嗰堆啦！有HR或者Headhunter見到係唔係都收到你份CV，block咗你真係唔出奇，之後如果你想apply一份真正match自己嘅工，send CV出去就可能永埋深海，因為人哋公司block咗唔會彈出嚟。
搵工嘅朋友要注意，急還急，切忌亂石投林，加油！
|
https://hkofficedaily.com/%E3%80%8A%E4%B8%80%E5%80%8B%E7%82%BA%E4%BD%A0%E7%94%98%E5%8E%BB%E5%81%9A%E6%8B%9B%E8%B2%A1%E8%B2%93%E7%9A%84%E4%BA%BA-%E3%80%8B%E4%B8%8B-%EF%BC%8D%E6%9C%80%E5%BE%8C%E7%A6%AE%E7%89%A9/
|
因為女友阿爸之前都係做飲食，所以佢哋個圈子有好多人開食肆，茶記、拉麵、日式串燒、酒樓、雞煲邊爐，真係應有盡有，個別幾個世叔伯仲要唔止得一間餐廳，然後佢哋嘅仔女接手又搞多幾間，簡直係飲食世家大綜合。
咁又唔係間間餐廳都要我去做招財貓嘅，佢哋有啲食肆本身都好旺場，不過唔好睇低人傳人嘅宣傳威力，幫完女友阿哥，再幫嗰個Uncle Timmy嘅雞煲搞旺個場，我呢種「超能力」已經喺佢哋個朋友圈響晒朵，冇諗過去食嘢都可以變成一份freelance！
最有趣嘅係，後來遇到一個同我完全相反嘅人，佢係我公司嘅新同事Tiger，唔知佢點解改個咁MK嘅名，其實Tiger份人係幾戇直同埋易相處，不過佢有一樣嘢又真係好猛。
由於Tiger入嚟嘅時候公司好忙，Welcome lunch都只係喺office對面街茶記食，呢間嘢燒味ok，其他食物就可以用「垃圾」去形容，總之你叫一啲要落鑊炒嘅嘢就肯定出事。
Tiger返工第三日，佢提議去另一度食lunch，仲話以前曾經喺附近返工，知道有間嘢鋸扒好好食，點知去到嘅時候發現執咗，跟住Tiger又話唔緊要，前面街有間上樓茶漬飯好食，結果我哋成班同事行到去……
本身都費事睬呢條Tiger仔，但原來佢「掃場」嘅超能力同埋我旺場嘅超能力係不相伯仲，因為一個月之後，office對面街嗰間茶記竟然貼咗張紙出嚟，寫住「光榮結業」！
嗱！首先我覺得好多食店都亂用呢個四字詞，間茶記係冇光榮過，大家只係貪方便而去㗎啫，結業還結業，絕對唔係光榮囉！
痴線㗎！我幫人旺場係行善，雖然後期有收錢，但你搞到人執笠喎，好唔好意思呀！
講到執笠，Tiger嘅超能力遠遠唔夠疫情同埋政府一連串禁晚市措施咁強，近一年半載有幾多食肆結業，我哋香港人應該心中有數，呢個地方真係乜嘢都變晒……連我同女朋友嘅感情都變埋，佢有一期突然冷冷淡淡，唔聽電話，隔日覆msg，去到最後用「性格不合」呢個理由同我分手，我哋拍咗3年拖，而家先嚟話性格不合？
我唔想分手，但係瑩瑩堅持，雖然身份上已經由男朋友降格成為普通朋友，不過我都一樣咁堅持得閒搵下佢，希望保住大家之間嘅熱度，我真係唔想分手呀！
分手分得太突然，問心嗰句，我絕對唔接受「性格不合」呢個理由，但係瑩瑩嘅脾氣其實都好大，而且受軟唔受硬，如果我想追返佢就一定要保持良好關係，默默付出，得閒對佢噓寒問暖，就算約極都唔肯出嚟見面，我仍然會定期寄啲小禮物畀佢。
同瑩瑩分開之後，我冇再去佢阿哥間餐廳坐喇，不過嗰個Uncle Timmy仲間唔中搵我幫忙，又keep住介紹freelance過嚟，雖然我呢壇「兼職」受疫情影響而一落千丈，跌到平均一個月得一次機會去做招財貓，但係冇所謂啦，反正我連女友都冇埋，時間多的是，有job咪去做，冇job咪on99留喺屋企打機囉！
我已經冇心機聽Uncle Timmy鳩up，忽然諗起之前阿瑩叫我去間cafe做招財貓，但係嗰陣夾唔到時間所以不了了之，個老闆又靚仔又好人吖嘛，仲送咖啡豆添，係咪嗰間呀？
我search返WhatsApp舊msg，終於搵到當日阿瑩曾經畀過呢間cafe嘅地址我，再同Uncle Timmy確認下。
阿瑩：「哦，係呀，一時時啦，嗰陣叫你嚟又唔嚟，而家無端端出現。」阿瑩明顯敷衍我，仲好似怪我當日冇嚟呢間cafe做招財貓。
老實講，佢條新仔真係比我優秀好多，目測肯定過6呎，成個韓星咁，仲識沖咖啡添，啲女畀你溝晒啦！
我：「真係放心喎，我冇嘢喎！你唔記得我係招財貓咩？撐場係最後禮物，就睇下我呢個超能力仲work唔work，炒旺個場之後我就走㗎喇。」說時遲那時快，間cafe突然標咗班後生仔入嚟，阿瑩招呼完佢哋坐低之後，又有對情侶入嚟，跟住係兩個OL，cafe開始爆場喇！
對住曾經心愛嘅女人，我又點會講大話呢？一行出門口我就打電話畀同事，諗住約佢聽日嚟阿瑩間cafe幫襯。
我接通咗個電話：
Tiger係一個咩都say yes嘅人，所以佢最終都答應，仲喺星期六當晚準時去到阿瑩間cafe，只不過……我仲喺屋企冇出嚟。
畀我臨時放飛機，聽得出Tiger唔係好開心，但佢最後都有叫嘢食，一場嚟到，唔通行返出cafe咩！
Tiger：「好食！好食！好食！」Good boy！
有陣時我會諗，其實自己根本唔係咩招財貓，呢個唔關超能力嘅事，係關心理學嘅事，有陣時行過一間餐廳冇人，你會驚入到去唔自在，驚有伏，反而見到多人就會有份安全感，所以我未必有炒旺個場嘅能力，或者一切只係假象，人哋見到我坐喺裡面以為係客，咪跟住坐入嚟食囉，一枱又一枱愈嚟愈多客，說穿了純粹羊群效應。
至於Tiger……呢個我解釋唔到，就好似啲人去邊間公司都會執笠裁員，同邊個一齊都會剋住對方，呢啲係邪氣，係黑腳，科學家同顧修全都解釋唔到。
點解當晚我會甩底放Tiger飛機？冇呀，我驚大家嘅磁場干擾，影響Tiger每逢講「好食」都會搞到間餐廳結業嘅天然效應，再過多3個月，我從Uncle Timmy口中得悉，阿瑩男友間cafe做唔住喇，不幸中之大幸係業主肯提早解約……
真係令人傷感嘅結局，聖誕節都捱唔到，呢一水明明好好執㗎嘛，不過唔緊要啦！最緊要係聽到Tiger讚「好食」，仲要足足講咗三次咁多，執咗咪好囉，我份人就最L小器㗎喇，上次撐場係我送畀阿瑩嘅最後禮物！
|
https://www.cleanskincare.com.hk/blog/2016/06/blog-post_24-8.html
|
CLEAN Blog – 激光去斑後可以用含有美白成份既產品嗎？
白雪雪既皮膚相信係大部份女士都想擁有，妝又易化d，望落去又後生d，所以某部份既女性會選擇搽d美白產品，但有無諗過搽美白產品有機會會越搽越黑和越搽越乾燥？
如果進行緊激光去斑療程既話，就更加建議唔好用帶有美白成份既產品哦，因為會有機會越搽越多斑添！
其實大部份既美白產品或帶有美白成份既化妝品都會含有具吸光性既成份，當皮膚吸收紫外線既照射後，會出現黑色素增加既現象，造成反黑情況．而普遍一般既美白成份會有：
其實膚色暗沉除左外在因素外（如角質層過厚），另一方面亦因為黑色素既影響，所以美白去斑產品會短暫抑制黑色素增生，令膚色比較均勻，但由於只是一直抑制而並非分解，所以如果一段時間無繼續搽，有可能會一次過浮現上面或形成色斑哦。
大家如果對激光去斑有任何問題或想檢查下皮膚底層有冇色斑，歡迎用以下方式聯絡我地預約一次30分鐘既免費皮膚分析，另外我地中心亦為第一次光臨既顧客提供一次半價激光試做，如果今個月成功登記可以多揀一款激光療程哦，即係一個價錢試做兩款激光療程（如激光去斑 + 激光美白），而且係療程後更會送您一支30ml既透明質酸B5 / B3補濕精華哦，快啲係下面👇🏼登記試做啦🤗！
Previous: CLEAN Blog – 點解會生頭瘡既？
|
http://www.disanna.com/viewthread.php?tid=157387&extra=&page=5
|
送又唔返黎食，斧頭有任打唔嬲。
你知啦，有 d 人把口唔收，想話口密 d 都真係好辛苦。
忍得辛苦，講野左閃右避，點點滴的，蛛絲馬跡，就更引人疑竇架嘛。
後來唔知邊個擺計，用隻芝麻咁大 ge 鑽石戒子溝掂，sorry，係講掂個港傭爆響口。
一爆就大檸樂啦。
哪哪哪，又係行賄貪汙，同樣犯法，重出埋身份證明，洩露私隱添。
我地大家族哩架 (其實，大乜夏秋冬，幾兄弟，撈左十幾年，叫有些少事業 je)。
其實，阿貓阿狗，殷殷實實咁做野，做得耐，多少都會有 D 成果。
哩班二打六，自我感覺極端良好，又唔記得自己曾經都係工人階級，都係工人家庭出身。
唔記得問句 ．．． 有無人未睇個八仔年代個 part 呀；想睇就開聲，超過 50 人想睇，小肥貼返出黎。
阿世一路用右手開門，一路用左手休褲襠，把口就吹住口哨。
個腦就諗緊，哈，頭先條女幾索。
又諗，阿媽 fan 左咩未 (唔好問小肥點知，小肥老作 ge )。
點知一開門，嚇一跳，重打左個突。
超也麼，大龍鳳呀，乜得咁大陣象呀。
嘩，大伯父 ja 住支拐杖，金刀大馬咁坐係廳中間，正正中間 (大伯父以前都係出左名爛滾，同阿世個老竇齊名，重拍住飲花酒。大伯娘重做過花魁)。
大伯父隔離坐住阿八姨婆；兩個加埋起碼百五歲。
最羅人命就係阿八姨婆不停咁用條手巾仔係度作抹眼淚狀，隔離家姐就玩慰安，唔係，係安慰先 ngaam 。
然後，兩位老大左右手兩邊就企曬 一二三四 … 一路到個得十幾歲 ge 老表。
嘩，咩料。
神檯就香火點齊。
阿世，大伯父喝一聲 (想像下關老師叫阿蘇就得勒)。
係 (阿世心諗，大欖有隻鑊勒，開香堂)；哩個係名太祖誅完章流落黎 ge 二窿甑煮令 … … … 寫錯，哩句係當年張雷係電視劇鹽梟 ge 對白。
阿世，大伯父再喝一聲，你點做人架，點做人個仔架。
係 (阿世心諗，無呀，我有拜老竇山喎，你條伯父上次收我隻窮到 lung 咪戴得好開心，八姨婆個孫入到有聖母愛護同照顧個間學校都係我幫佢 ge，重成日舉行酬賓週，次次都係 X 會會長，周有；衰咩呢，哩勻) 。
我有咩唔 ngaam，你就出聲啦，大伯父。
大伯父黑起塊面問：你個女人做咩架。
我女人囉。
唔係，你 … 你 … 你個衰仔，你係邊度識返黎架。
鞋，家門不幸囉，你個衰仔。
阿世回魂勒，知咩料勒。
入屋之前，成身軟曬，得一度硬；哩一刻，就成身硬曬，得一度軟。
阿世條頸當堂軟曬，耷曬頭。
老伯又唱：跪 … 係祖先面前跪低。
跪，我跪你 (河蟹) 老母 … … … … … … … 跪埋你老竇，再跪我老母，又跪埋我老竇，係都唔攬叉跪 X 門堂上呀，成個神樓都係我出錢架。
心咁諗，把口都重忍得住未出聲 (不過，好似佢老竇幅磁相都係係神樓喎)。
哩一刻，阿世條頸又硬返啦；愛情真係可以戰勝一切牛鬼蛇神。
佢原本做咩架。
阿世心想，關你春事呀；把口就應，後生細女，未認真做過野。
無咩事，我想早 D fan。
阿伯重未醒水喎，繼續擺款：做小姐喳嘛。
阿世無出聲，直行入房。
大伯父又再喝一聲。
阿世照舊唔理。
八姨婆出聲勒，你唔甩左佢，你就唔好返黎屋企；佢貪你 D 錢架喳。
其實，八姨婆睇錯勒，綁你係貪個人 (大佢七八年，未結婚，重還有頭髮，生活安定，”乙水 即係 taam” 得佢開心，就曬佢)，錢唔係最重要 (當然，佢唔會係食大牌檔 ge 人；無錢亦係萬萬不能，無錢，點食吉品，搵咩啷口 (原來褲襠個襠字係咁寫：“襠” 讀浪唔係讀黨，之前小肥寫錯)，點去 1/2 個島 afternoon tea 呀，點 shopping 完，去希記 cat walk street 攤 tau 下呀)。
更何況，阿世點可以算真係有錢 je；最多咪比普通打工仔搵多些少冤枉錢，亦都只係老細手指罅跌落黎之嘛。
起碼，買層樓都重要夾份。
阿世開始滾，準備做 D 反動 ge 野勒，所謂有錢就有膽，人有多大膽，地有多大產。
人民大翻身喇喂。
氣在心頭；你班正富貴，食我 ge ，用我 ge ，重口水多過浪；越想越滾，越滾就越想，突然一個獅子回頭，再黎個獅子哮：夜啦，咁多位，早 D 返屋企 tau 啦；哩度係 “我” “屋” “企”。“大” “伯” “娘” 等緊你門呀，阿伯。
“ bang ”。
成班友，當堂吊吊 think，做曬吊住條利 ge 笑口佛。
出黎行，俾面就叔父，唔俾面就就羊牯。
又有謂吃人 ge 手短，何況佢地又食又擰，有世食世成左例。
於是，個晚就不歡而散，個批鬥大會，就無疾而終，連例牌宵夜都無得咬。
其後，重有好多枝枝節節，相勸呀，互片呀，邊個親 D，隔江罵戰呀，銀彈呀，甚至後來阿世同阿漆分家，搞到兩敗俱傷。
真係中左老人家個句 - 出親事就必定係關間屋同綁你事。
好彩，老人家都見唔到囉。
此路是我開，此樹是我栽，欲從此路過，留下買路錢。
咪料呀，坤哥，咪交左保護費囉。
肥仔，知唔知雞的屁點搞。雞的屁，雞屎忽就知，最好白斬。
阿獅子頭係隔離話：GPD 呀，坤哥要交功課。
嘩，乜家陣 D 功課咁深 ge 。
兩敗俱傷，兩兄弟係個段黑暗時期，真係嘗盡甜酸苦辣。
最後，都要好一段時間先回到氣。
其實，綁你都算做得絕，佢睇死阿漆無錢俾埋個半層樓，所以就死人都要錢唔要樓，諗住趕絕老漆。
阿世財大氣粗，幾百萬未開頭，又氣在心頭，加埋又心痛個老婆俾人睇小。
少年父妻；鞋，結果就一發不可收拾。
點解咁絕 …。
乜人出手，乜人出口；又邊個同個港傭最熟，又最關心阿世哥呀 (兩兄弟，一前一後三年抱兩，一罐啤酒兩份飲，一條孖條兩人分)。
事後，唔使係江相，都算到出黎啦。
其次，係江湖走糴過 ge，多少都會係狠手 D 架啦 – 朝朝起身腳 young young，永遠無話同情人 …。
結果，當然，最後，兩兄弟就越行越遠，你有你生活，我有我忙碌。
老人家辦喪事，都搞到梗有一個係門口收吉儀，老死不相往還，這麼近那麼遠；莫奈何，真個係莫奈何呀。
都好，阿世同綁你就疊埋心水，係外邊租左個單位仔，雙宿雙棲 過其二人世界同居時代。
阿世日頭返工，綁你就晏晝起身，call 齊 D 姐妹，食 bunch，重係要係在 XX門呀，XX樂呀，金山呀個類食肆。
個條魚咁似老鼠 ge，蒸黎食下。
天九翅點九法呀，炒個桂花翅黎咬下。
日夜呼朋喚友，三日一小宴，七日一大宴，杯莫停，雀聲更長鳴，好不快活，好不奢華。
然而，正如瞽師南音唱來，個兩句呀：但係，唔該，就唔該享盡 d 奢華福﹐錦誘，錦誘河山就毀路塵 … … …。
註 小肥一直覺得客途秋恨由瞽師唱來，入過師娘好多；更唔好話出自閨秀，勾欄樂師腔口勒。
白駒榮前後兩次版本，都爭好遠；小肥偏好佢晚年，技巧純熟，體力欠缺時所唱的版本，入形入格，入情入性。
無耐，一個機緣巧合，阿世搵到一大舊錢 (當然係坑渠水啦)，又用差唔多半價買到個三千呎豪宅 (當然有唔係好野黎啦)。
狂情盡放失迷人，意氣風發無愁眉。
殊不知，福系禍所伏，哩個機遇竟然係佢兩公婆患難見真情 ge 開始。
不過，好多野，福禍自招，得失自問；總之，來過，活過，痛快過，夠架啦。
早前咪講過：後來 (綁你) 條仔賴野，賴野個位就係阿世勒。
話說，有個富二代，平時神神化化，最驚女人，最怕食蛇。
點解究會驚女人，就真係無咩人知，情傷掛怕係。
怕食蛇就好易理解，because 佢姓佘，真羅命。
但係羅命唔得過佢老竇大把。
富大代知道自己個仔神神化化，可惜係老來得子，重係獨子添。
做老竇老母 ge，真係驚行人之後，阿二代哥無人無物，咬完個餅前面，都唔識轉一轉個餅。
搵屋企產親友幫手，又驚佢慘個林妹妹。
其實，紅樓夢個林妹妹，係一個 typical 個案 – 被 “毀壞誠信 ge 託管人” 非法地侵佔受託財產 ge 受害人 (重可能係無行為能力者 – 未夠秤之前係，夠秤之後由於心理問題，都可能係。
如此類推，石頭哥咪可能衰十一 … … …，該猥囉)。
唔使驚，阿世唔係衰十一，又唔係好粗獷。
佢係托水龍，重係串謀個隻。
言歸正傳，阿大代一向幫襯開阿世打工間公司 (當係叫信我就托銀樓啦)，於是，就搵左信我就托銀樓做左 D 咩信託呀，監管呀咁，諗住萬無一失。
大代兩公婆轉行賣蛋之後，佢係銀樓 D 老死亦都先後去左仙界旅遊，簡稱仙遊。
大代單信託就輾轉落到信我就托個最細 ge 老闆仔手。
細托不務正業，成日群埋班高級行政傍友，阿磨，阿擰，阿 thing (統稱 morning thing)；後尾重收埋阿世做 leng 。
成班友日日係度 morning thing，唔生性。
嘩，佢地見到富二代，直頭同見到隻鷓鴣無分別。
鷓鴣, 鷓鴣愛黎做咩 ．．． 你知 ge。
其實，天網恢恢，簷前滴水，有時真係要講下因果。
初頭，阿世不過係個職員仔，所謂九等靚。
就算係話頭勝尾極，原本都要碌幾年甚至幾十年先有機會慢慢爬上去 ．．． 或者係根本無機會。
就係因為佢眉精眼企，留意到阿二世祖好怕女人。
原本公司就話搵 D 女同事招乎阿二代，點知點正人地死穴。
阿世就次次特登叫幾位姐仔過去，係二代哥心臟病發之前過去救駕 (可能會係謀殺不遂)，久而久之，二代哥直情只係比世哥攪佢個代 … 理 D 野。
當然，阿世事必然係過水濕腳。
點濕法，好似，一先一後買同一隻股票，邊個位入蝕些少或者買貴些少，就當係阿二代 D 貨 (breach trust 勒)；重有其他，例如，食夾棍呀，兩頭佣呀，黐飲黐食呀 (茶煙酒，飲食係款待，未必係貪汙)。
唔覺意摸到大髀唔算，個 D 叫抽水。
濕碎錢，阿世就已經眉飛色舞。
卒之比細托留意到。
首先，借 D 意升起阿世，跟住帶佢去合皮，醒多小。
gam 鷓鴣勒。
當年某日，有點兒黯然。
十多二十年前，有個剛畢業的法律生，幾位老行尊睇好佢。
本來前途一片光明，點知少年得志，不知自愛，結果係人都怕左佢，女朋友飛左佢，師傅憎死佢，由出道一路衰到現在。
小肥路過，見到佢好似乞一樣係度 “拗” 撈。
唔好話頂天立地，問心無愧，都可以生活得開心 ｄ 。
呢哪，阿世咪人版羅。
寫兩行，發洩下。
講返阿世。
有一晚，細托帶齊手足，連埋阿世，去到酒店。
係酒店度，班友有間長房用來開局，開派對，隊可樂。
成班老契，連架生都準備好，準備用來恐嚇阿世，逼佢上山。
點知，真係姣婆遇著脂粉客，咩都未講，只係提下二代個名，阿世哥重興奮過食左冬天之後個季 D 過期藥 (阿世心想，祖墳冒清煙啦，發啦，今勻；埋堆啦，上位啦，有錢過鄧爵士啦；D 女 ．．． 呀，女唔得，綁你睇實)。
結果，個班人版，就你眼望我眼，嘩，重狼死過我地，會唔會搵錯 partner 呢 (傳說中，好正統的串謀出現啦)。
如是者，成班友就一路商量到天光。
踱左幾條死竅，一句講曬，唔係而家的走曬 D 錢，好易黃；先借艇割禾，空手套白狼搵 D 使用。
穩穩陣陣搵十年八年錢，先同阿二代一煲清檯 (好多人話係清袋。小肥就認為應該係出自一 Q 清檯)。
D 屎計不外乎，借隔夜錢炒股票，租樓食夾棍 (食得幾多，兩棟工業大廈，半棟住宅；真係無幾多) … … … 唔寫太多，費事比人話教唆。
返到屋企，阿世重有多小忐忑，唔知點同綁你開口 (唔講，唔講點衣錦還鄉，點係條女面前威呀，人之常情)。
點知，一入門口，綁你就即刻彈起身，三點全露 (加入色情成份以加強劇情)：honey，我煮早餐過你食呀下。
咩料，你大小姐平時三點不露 (哩下係三點鐘，與色情無關) 唔鬧我嘈聲你，重有野咬。
咪住，你煲水都會煲乾喎，買左火險未。
眨下眼，一碗非洲荷包蛋半生熟丁就放係檯面勒。
老公，你試下，人地煮得好辛苦架。
哦，係呀。
點解 D 麵有 D 硬。
朝頭早嘛，多數都會硬 D 架。
真係硬咩，咩丁麵唔係就咁用滾水漉就得咩。
漉麵 ．．． 漉丁麵 ．．． 丫 ．．． 丫 ．．． 丫；烏鴉飛過。
阿蘭西呢，有隻呢，X 卡XX戒指。
個八婆係度曬呀。
不過算啦，你搵錢都唔係容易。
唔怕喎，聽日去買隻 X x 150% 卡，大返佢。
你有錢咩。
就有 … 咁 … 咁 … 咁 … 然後就咁咁咁。
咪有錢囉，重係大疊水添呀。
老公，你真係叻勒。
你唔覺得咁搵錢唔好咩。
我日，有錢唔搵先不知所謂。
唔明點解無啦啦有圖出現呢 ．．． 睇落去啦；老友。
開壇 … … … 一進香呀，再進香；再進香呀，三進香；一拜請到東方龍王，二拜請到南海觀音，三拜請到西方如來，四拜請到北帝神君；三清六道，八方上下，宇宙陰陽，五鬼五鼠，六丁六甲，風雷雨電 … … … (唔好意思，聽緊電話，呃住鐘先)。
一路搵食，搵左差唔多半年，二代都唔發覺，因為，佢將所有野包括文件，印章，證書都放係阿世度。
然後，阿世叫佢簽就簽；二代只係個個月羅夠使用就算 ．．． 哩 D 先係生活呀嘛 ．．． 視錢財如糞土，起身唔使要早。
有時，或者，其實，對某些人來說，錢真不個係一堆數字同文件。
於是，班友個賊膽就越來越大，估話玩舖大勒。
點大法，羅 D 野去當；點當法，羅 D 樓去按。
其實，好似，應該係典先係，因為當，好似係要留低件野，即係話物主無權用件野。
典就重保留使用權。
按揭係後現代先出現。
小肥又覺得典同按有些少分別；物品似乎用典好 D，土地樓房就用按 (因為以前要按手印)。
純粹亂吹，唔好當真。
呀，抵押呢 … … … 可以寫本書。
成班友做完個諗樣之後，決定偽冒簽名，羅阿二代兩個單位去當。
家下明點解有圖啦。
寫開按揭，知唔知點解同銀行贖樓份文件，有時用 release，有時用 discharge，有時用 re-assignment 呢。
唔識 ge 撞中有獎；識 ge 答中無獎。
借足十成 (九成加 OD)，估話同阿邊個搏舖大細。
班友問計於阿世，阿世問計於綁你；於是條竅出來了。
雖然話二代信阿世；但係，始終有可能會望下 D 檔，二代唔係無文化，假假地都去到調理農務 (英文係 agricultural management) 博士後。
重有，簽下，簽下，見份檔唔色都可能會穿塴 (契紙係藍色長紙 size，個時，個時呀；咩係長紙 size，F4呀嘛，咁紅都唔識)；平時 D 文件，信件多數係白色係 A4 size。
為左減低風險，只會將簽名個版攝係成堆文件入面 (其實係作賊心虛)。
為左再減低風險，條轎係咁 ge 。由阿世搵二代打邊爐 (成檯野，無位放低慢慢睇)。然後中途阿世就話唔記得帶袋 … … … 文件，話叫個人羅來 (哩個係綁你，扮馬臣蓆)。
差唔多綁你到之時 (大約下班時間)，阿世扮肚痛去爆石。
然後綁你話趕時間即日做好，唔等阿世直接比二代簽。
二代怕女人架嘛，綁你就成對野 (sorry，係成堆野先 ngaam ) 隊埋去，檯面無位，就用手 ja 實，只係露出重要部位，即係簽名個位。
問題 … 問題出現係阿代哥身上。
阿代哥企起身，一手搶左疊文件；然後自言自語話有無攪錯，當我傻架。
嘩，綁你當堂嚇到標汗。
哩條友，生藕無用架喎；何況老公重係度望住。
點知條友跟住就痞低，將 D 文件放係將椅上面簽，一路簽一路鬧，咩 … 女人 … 女人 … 女人 … 咩頭髮長短呀。
自己就用手 ja 實 D 文件，只係露出簽名個半頁位，含梅疾走，係咁簽，係咁簽，慌死見多綁你一陣會死咁 (或者綁你有菜花一樣)。
簽完望都唔望文件同綁你，真係簽左咩都唔知。
然後，就彈起身話，羅走，唔好掂到我。
咁就攪掂。
其後，班友串埋個師爺同銀行做按揭，棟左一大筆錢，要黎做自己想做 D 野。
只要準時還月供，本來就神不知鬼不覺。
點知千算萬算，始終係人算不如天算。
幾十年前曾經有個故仔，蕉的故事 （部份情節經小肥修改，與原本故事有出入）：
哪，話說，好耐好耐之前；有個航海家，冒險者係唔知邊度帶左 d 蕉黎中土。
其實個航海家都唔知係咩呢，叫咩名；只係知食得。
航海家黎中土，首先梗係拜地主啦。
唔記得提，個航海家係紅鬚綠眼 ge 洋人。
輾轉間就搵到個跎地海商。
洋人自然送大禮；其中包括一梭蕉。
送得禮，自然自吹自擂 d 點好點好；重教埋個海商食蕉要剝皮。
海商第一次食蕉；嘩，直頭人間美味，自然就諗起出面收埋個小蜜。
諗住留番d 蕉過 honey 佢嚐下鮮。
點知未收好，就被大婆見到。
大婆問咩黎。
知到食得，就要羅黎食。
海商靠外父發達，係妻管嚴；唔敢話推搪，只好話妳唔識食架啦。
大婆一辣就滾：咩唔識食呀，識 ．．． 跟住就連皮一啖咬落去，然後話用口食羅。
點知話口未完就嘔返出黎 ．．． 一路吐就一路 boo。
海商唔知癡左邊條根；竟然狂笑重駁嘴：話左妳唔識食架啦，笨，食哩樣野要剝皮架。
航海家個通譯又譯 d 唔譯 d ，航海家聽到就以為蕉 ge 正式名字叫笨呀哪；自始洋人就叫蕉做 banana 勒。
班人精誓估唔到 D 老人家真係挑通眼眉。
自己知自己個仔事，一早留定後路，竟然黎招外援查數。
個外援係老人家某疏堂親戚個女，阿掃把頭，係愛美麗家做唔知咩專業 (好似叫咩貨輪殖，總之好高檔次)。
因為，老人家臨行人前，總係覺得較靠托記班老友始終係有風險。
有錢唔代表唔貪錢。
有錢唔代表有個好仔。
於是，就同掃把頭簽左張合約，話明供書教學，x 年後到黎香港玩核數；一來睇下個仔有無咩唔妥當 (咪個死左係屋企，臭左都無人知)，二來執下個仔有無俾人搵笨二加五。
張合約重有份基金，用來出糧過阿掃把頭。
核數 … 嘩，高潮快感一齊黎啦，哩煲。
掃把頭黎到之後，都好識做人，應該做就做足，唔應該做就避足。
當然，應該食就食，應該歎就歎。
本來大家相安無事，掃把頭就當返香港探親旅遊；住阿公，食阿公。
阿二代又怕女人，全部交曬俾阿世跟。
於是，班友又招呼到掃把頭契爺一樣；直情係 up-grade 到掃把頭員外。
掃把頭係原居地都係做咁上下 ge 工作，自然知自己咩身份，班友玩緊乜；更自然識得點潤樣 “打草驚蛇”。
例牌有野鋤，又例牌有改進空間；預期核數結果係審慎樂觀。
日日係信我就托度開個地攤賣藝；一做兩粒鐘。
點知，有人心虛；邊個，哩，咪阿細托囉。
Banana 事件之後一段時間，海商突然老馬有火，用無後為大，成功爭取到小蜜入宮做其如夫人勒。
洋人航海家自然又要出場，自然又係送大禮；今次係一粒菠蘿。
當然，個洋人梗係又知道哩粒係食得野啦。
佢當然又係唔知隻粒菠蘿叫乜名；佢實情係不安好心，實際目的係想借海商位夫人幫起清粒菠蘿 ge 字容。
小三入門，海商夫人自然係哭哭啼啼；但係事實擺在眼前，喊係無用 ge。
同班姨媽姑姐商量之後，結論就係爭寵意義不大，始終係東風西風 ge 問題；即係邊個壓倒邊個。
海商夫人就諗住斟茶 ge 時候點都要擺足姿態，壓老二一頭。
點壓法，最簡單莫如等佢叩頭時踩住佢黎個下馬威，收個頭彩。
於是，海商夫人就正襟危坐，等個女人捐完褲襠埋黎叩頭。
點知，海商夫人一見小蜜就呆左。
原來，阿小蜜原來係混血兒，生得牛高馬大。
海商夫人就五尺爭五寸 (哩個尺同寸係 address 唐尺用)；就算佢坐係度，都高唔得跪係處 ge 小蜜幾多。
海商夫人知道瀨野，就想搵野墊高 d 自己，方便落腳；四顧週維，只係見到粒菠蘿最就手。
海商夫人連隨就揳粒菠蘿係位，再 bang 一聲坐落去 ．．． 呀吔 ．．． 好痛呀 插死人啦。
原來海商夫人俾菠蘿 ding 上面 d 葉插到；變成菠蘿佢個沙田柚，都好過係香蕉佢個沙田柚。
海商夫人一路嗌痛，一路話擺咩譜呢，擺咩譜呢。
個洋人立刻羅本簿出黎抄底佢。
自此，番邦人士餐桌上就多左一種生果；叫 pineapple (請留意，最後個 le 可能就係出自擺咩譜呢個呢字勒)。
|
https://holiday.presslogic.com/article/242700/%E5%AA%92%E4%BA%BA-%E6%B8%AF%E7%94%B7-%E8%AE%8A%E6%85%8B-%E9%80%A3%E7%99%BB-%E8%A8%8E%E8%AB%96%E5%8D%80
|
唔少人眼見身邊朋友無拖拍都會做媒人，希望身邊人得到幸福。近日，有網民喺討論區表示佢介紹同事予女性朋友認識數月後，先知道佢同事好有問題，但網民反而對事件意見不一，引起熱議。
事主喺連登討論區表示，佢同事喺自己婚禮上對事主老婆嘅一個姊妹產生興趣，事主立即將佢哋介紹認識。
事後並無再八卦，豈料喺3個月後得知佢哋分咗手，男方向事主話佢哋因性格不合分手。然而，過咗大半年後，女方搵事主老婆傾訴，事主才得知佢同事係變態情人，其不當行為包括：追魂call、伏女方收工、尾隨女方但不說一話。
更甚，女方根本無答應同男方拍拖，但男方一直令事主以為雙方已蜜運中。之後經男方一番說服，女方才勉強答應畀更多時間雙方了解。但男方得寸進尺，竟然開始對女方做出越界行為。當女方反抗，該名港男就會大發雷霆。
不出意料，女方於數月後向男方表示唔想再見佢，但男方未有尊重其意向，仲一直騷擾女方。
有人認為事主唔應該介入，因為有機會令女方受到更大滋擾同威脅。
但唔少網民反而對女方起疑心。一方面，事主暫時只接收到女方一面資訊，另一方面，好多網友對女方面對咁多不當行為下，仍然可以同男方保持會面數月感到奇怪，認為女仔一定要識得保護自己。
但基於老婆關係，始乎事主會選擇相信女方，而且佢決定會向男方了解事件。
|
https://www.babydiscuss.com/t/topic/56472
|
d人一做保險丶基金真係會變。
好怕佢哋扮熱情，講到會點幫到你咁。
有啲直頭用本中學畢業生 contact list 來 cold call， 屋企電話一定唔 update 但至少搵到呀媽，再自稱係好朋友問 mobile number, 我呀媽又信俾左佢，之後打俾我，話約我聚舊，我聚佢老味，7年中學都未試過同班，我只係大約知呢個人係同年畢業，連名都唔記得。
算啦。有頭髮，應該你無人想做癩痢。
又咁講，人地做傳銷一定有人地嘅理由，whatever 什麼原因，總之就係做咗傳銷啦。
咁KOL 體質又唔係人人擁有，認真，無呢個潛質，對住陌生人去 sell 嘢係好好好好難，咁就自然要由屋企人開始、老友、熟朋友、麻麻熟朋友、唔熟嘅朋友、唔係朋友嘅朋友…。
對住呢D 朋友，只要自己意志堅定、唔心軟、堅持唔買無謂嘢，咁其實我又唔會心存厭惡嘅。
見得呢d case多，搞到一有耐唔見既朋友約我，我都好有戒心。
有次舊同學主動約我食飯。心諗，我地唔係好熟咋喎，我即刻問下Common friend，佢係咪轉左做保險/傳銷呀？但又唔係。最後，原來佢係想轉工，睇下有無工介紹。咁呢個我又ok既。
堅持唔買無謂嘢，咁其實我又唔會心存厭惡嘅。
|
https://enterpr1se.info/2013/08/sanguinis/
|
如果爸爸醒既，根本唔需要問阿爺度水幫手過生活。
以前英國派黎既老豆個個都醒。 依家大陸派黎既後父個個都敗家，又改依改路搞屎忽花。
我唔會話長毛搞事，因為有咁既後父就有咁既仔。
不過最唔明既係，明明大家都經歷過唔同老豆，仲有人話依家過得開心左。
仲有咩血統論都幾搞野，搞到我想問中國幾時收番新加坡？
|
https://opentour.com.hk/%E3%80%90%E9%AB%98%E9%81%94-%E9%BE%8D%E7%8F%A0-%E8%B6%85%E5%90%88%E9%87%91%E9%AD%82-lego%E3%80%91%E8%B6%85%E5%A4%9A%E6%AC%BE%E7%8E%A9%E5%85%B7%E9%96%8B%E5%80%89-%E4%BD%8E%E8%87%B320%EF%BD%9C/
|
最平20幾蚊就有交易喇！
款式多、價錢抵！快啲睇下有咩啱心水，買返幾件返屋企啦！
買晒咁多款都唔會肉痛！
仲有機會抽到全透明限定版！
可動性好高，可以變形、擺唔同Pose！
香港動漫節2017會場限定版！呢到有得賣！
仲要平咗足足300蚊！
雪菜啊～比原價平咗500蚊！
仲配合咗S-Gundam嘅紅、白、藍經典配色！
配件超多，可以幫佢換表情、手掌、天線！
將3部機體砌返埋，就會變返大機體！
2018年復活節特別版！
好可愛啊Mini版！
雖然係細部，但係部件好精緻！
簡直係Lego迷嘅Dream Toy啊！
超出名嘅古跡，點可以唔買？
最後晚餐超級搶手，你都快啲去買啦！
Sweet系列最抵買：食物車！
|
https://hk.news.yahoo.com/%E8%97%8D%E7%B1%8C%E5%B1%8B%E8%8B%91%E8%BC%AA%E4%BD%8F%E5%86%A7%E5%83%B9-214500820.html
|
太古城海景樓王單位呎價僅約萬五元。
本港二手樓價跌勢未停，即使以往最「穩陣」的藍籌屋苑都紛紛失守。向為樓市指標的鰂魚涌太古城，其中屬海景花園的一個單邊樓王單位，不足半年劈價500萬元沽出，呎價僅約15,260元，跌穿去年低位，做價重返約10年前水平。而鴨脷洲海怡半島及荔枝角美孚新邨近日都錄得蝕讓個案。
中原王秀芬表示，上述為太古城青松閣中層H室，實用面積約1,114方呎，套三房連工人房間隔，望全海景，3月開價2,200萬元放盤，近日隨市況減至1,750萬元，獲用家積極洽購，再減至1,700萬元成交。上述做價較個別銀行網上估值低逾21%。
事實上，同類型大單位近年做價普遍都逾二千萬元，最高曾逾2,700萬元。如金楓閣一個低層G室銀主盤，實用面積約1,015方呎，去年10月透過拍賣以1,740萬元售出，呎價約17,143元已屬近年低位。資料顯示，海景花園A及H室全海景戶，2012至2013年期間都錄樓價約1,700萬至1,750萬元登記。
藍籌屋苑近日頻現「蟹貨」。市場消息透露，海怡半島18座低層B室，實用面積約581方呎，套兩房連士多房設計，開價900萬元，終以785萬元成交，較2020年購入價帳面低約55萬元，呎價約13,511元。
中原馮健平稱，美孚新邨3期百老匯街86號低層C室套三房戶，開價1,028萬元，減至942萬元成交，呎價約11,108元，4年多帳面蝕183萬元。
此外，鐵路站上蓋二手屋苑樓價過往都會被「看高一線」，但現市況下都要損手。世紀21奇豐李仕明表示，大圍名城5座北翼低層B室三房戶，放盤3個月，累減112萬元，以1,088萬元沽出，呎價約13,860元，約3年帳面虧蝕77萬元。
天水圍嘉湖山莊錄本月第二宗低於「4球」成交。祥益林家倫指，該盤樂湖居5座低層E室兩房戶，累減約102萬元，以約398萬元易手，呎價約8,884元。
忠誠拍賣昨日以644萬元拍出馬鞍山新港城A座中層4室銀主盤，較開價搶高約11%，呎價約11,338元。單位逾4年帳面貶值約12.9%。
|
http://bbs.bestfd.com/forum.php?mod=viewthread&tid=4216&extra=page%3D1
|
以下方法系for系大陸自已或公司用，如果系網吧就好難搞，在外面就用無界方便D。
各位住係大陸人仕，有沒發覺系大陸系上唔到討論區。
本人經過測試過，百份百破解大陸封鎖。如果照下面做，就永無問題啦！
以下方法，比各人仕睇得明白，已經寫到簡單易明。
(1)首先入下面呢個網下載火狐，上面個係簡體電腦用，下面個係繁體電腦用。
安裝後卓面多左個火狐圖標，以後就按佢上網，唔駛再用XP個IE上。
(2)跟著再到下面呢個綱下載洋蔥頭軟件。
安裝後，你會發現桌面下面，即時間個位置，多左兩個圖標仔，一個係個藍色P字，英文係(Privoxy) ，一個係綠色洋蔥頭，英文係(Tor is running)，即時話運行緊。但係仲未得，要裝埋下面個(Torbutton)。
第三個軟件係打開洋蔥頭按鈕，一定要安裝，英文係(Torbutton)。經過以上幾個程序，以後係大陸，香港討論區、香港Yahoo、維基百科、賽馬會、咸網等都上得啦。
同一個電腦裝埋火狐，系有多一個好處，就系可以開埋IE。
咁係應未去過大陸啦&係小學生來！
2日前到"內地玩，順試此軟件，呀完全ok喎，惟入到"youtube"web-link，但睇吾到影片，佢話因-->要update 個Flash player 或Java scrip 関左，but update 左個Flash player 及Java scrip 開左，都係 can't see 呀？？怎解呢？？？？？？？？？
|
https://www.papabo.hk/zh-hk/blog/3%E5%80%8B%E9%A6%AC%E6%A1%B6%E6%BC%8F%E6%B0%B4%E6%88%90%E5%9B%A0%E5%8F%8A%E8%A7%A3%E6%B1%BA%E6%96%B9%E6%B3%95%E6%82%A8%E8%A6%81%E7%9F%A5/
|
日常生活中大家都離唔開馬桶，但如果馬桶出現損壞或者其他問題嘅話，就會對生活造成嚴重影響。馬桶漏水係常見家居問題之一，唔單止浪費資源，唔及時進行維修仲會搞到成個廁所變咗水舞間，又潮濕又惡搞。馬桶漏水一般分為馬桶水箱漏水、馬桶內部漏水同馬桶底部漏水。以下小編幫您整合咗幾個馬桶漏水嘅成因同解決方法，希望可以幫到你啦！
沖廁嘅時候，不斷有水流入水箱，以致水滿湧出水箱。
進水閥門故障係導致水箱漏水嘅原因之一，因為進水閥門嘅主要作用係控制水箱內嘅水位，當閥門無法正常關閉時，就會令到水箱內嘅水位過高，造成漏水。
調整或更換進水閥門。先關閉馬桶嘅主水閥，然後打開水箱蓋，檢查進水閥門有冇損壞同可唔可以正常運作。如果運作異常，就需要專業嘅水喉師傅調整或更換。
無論有冇沖廁，都會聽到不斷有水流入馬桶嘅滴水聲，即使㩒完沖廁，水流仍然唔會停止。
內蓋密封不良會造成馬桶內部漏水，當內蓋嘅橡膠圈老化或損壞時，就會導致水箱內嘅水漏入馬桶，形成漏水現象。
將舊嘅橡膠圈拆落嚟，清潔內蓋表面，然後安裝新嘅橡膠密封圈。安裝時要確保橡膠圈嘅位置正確，以達到最好嘅密封效果。
馬桶底部時常出現一灘水，或者馬桶附近嘅地磚有滲水情況。
當冇沖廁嘅時候出現漏水，可能係馬桶有裂痕或水喉老化。另外，若果馬桶底部同水管連接位鬆咗，沖水後底部會即時漏水，並伴隨住臭味。
如果馬桶喺冇沖廁嘅情況下持續慢慢滲水，可能因馬桶有裂痕。呢個時候就需要準備換一個新嘅馬桶或者聯絡專業嘅水喉師傅幫您維修馬桶底部同水管連接位鬆咗嘅問題。
希望以上文章可以幫到大家了解更多馬桶漏水成因同解決問題嘅方法。另外，小編提提大家，如果諗住自行DIY維修或更換馬桶零件時，千祈唔好用力過度，因為好多馬桶零件都喺塑膠料，所以好容易因為太大力而擰爆零件。如果用完以上方法，情況未有改善，就要尋求專業師傅嘅幫助，以免造成更大嘅損失。
Papabo家居維修平台除咗會為您配對3位水喉師傅以比對報價外，每位水喉師傅都經專業團隊嚴謹認證，亦設有師傅評分系統以了解師傅嘅實質工作質素，務求用戶安心又放心！
|
https://www.money4hk.com/post/%E4%BF%9D%E8%9E%8D%E5%87%BA%E5%95%8F%E9%A1%8C%EF%BC%8C%E7%A9%B6%E7%AB%9F%E4%BF%82%E4%BF%9D%E9%9A%AA%E5%85%AC%E5%8F%B8%E5%AE%9A%E9%8A%80%E8%A1%8C%E5%95%8F%E9%A1%8C%EF%BC%9F
|
保融出問題，究竟係保險公司定銀行問題？
最近有一篇文章，批評保險從業員協會一篇聲明，果篇聲明主要話“戥啲保險公司唔抵，保費融資出咗問題，好多時好大可能出喺銀行筆槓桿貸款身上”。
而果篇文章就話佢“講呢啲嘢就不知所謂。大佬，成街保險代理都賣緊premium financing，供唔到貸款保單隨時失效，你就話「殃及池魚」將責任賴落銀行到？”
首先，我從來贊成，保險從業員質素好參差，尤其係Sell保費融資上，好多亂噏廿四，之前我好多篇文章都講過呢個情況。但唔代表保險從業員就應該成爲萬一出問題嘅代罪羔羊。我覺得保協嘅論點無錯，而反而果篇批評文章就邏輯上錯得好緊要。
要知道，每個人都應該為自己做嘅事負責，每間公司都應該為自己出嘅產品負責，而唔係自己範疇嘅事，無理由要負責，起碼無可能係主要責任。呢一點，保協講得好啱，保單係保險公司嘅產品，而貸款（包括保費融資）係銀行嘅產品。如果保險有問題，或者保險Agent誤導保單内條款，肯定保險公司無得賴賬。
但如果出現“供唔到貸款保單隨時失效” 嘅情況，即係「供款與入息比率」（Debt Servicing Ratio, DSR）同壓力測試做得唔好，呢個點會唔係銀行嘅責任？唔通呢D測試，要保險公司做埋？保險公司審批完客戶還款能力（留意，唔係保費供款能力，係貸款償還能力），然後話比銀行聼可以批准貸款？講出黎都覺得唔通啦。呢個責任，唔係“賴落銀行到“，而根本就應該係銀行嘅責任。
事實上，筆者親身參與過好多保融（當然，筆者無自己跑數好耐，都係睇住下面做Only），事實上保險公司批單時候嘅資產證明，從來做得好嚴格（真係從業做開大單，尤其大陸客錢多但從來證明唔到，就知道呢樣野有幾麻煩）。反而銀行審批，從來Hea做。睇下幾多客去私人銀行做貸款，邊個真係按照金管局規定，有存100萬美金或者Show到其他地方有300萬？
好似經營餐廳一樣，我做餐廳就係要煮得好食、衛生，如果食完肚屙，就緊係拉我。你可以落黎食、可以外賣自取，但如果你選擇揾外賣平台送，如果送得唔好，倒瀉曬、遲大到，你就話我唔好將個責任賴落外賣平台度？會唔會本來就係外賣平台嘅責任？我頂籠係次要責任，因爲唔應該同呢個低質平台合作？所以，厘定各方責任時，要理性D，講理由啊。
|
https://holiday.presslogic.com/article/69730/%E5%8E%BB%E5%8D%97%E6%BE%B3%E8%89%BE%E7%88%BE%E5%8D%8A%E5%B3%B6%E5%8F%AF%E4%BB%A5%E5%90%8C%E6%B5%B7%E7%8D%85%E4%B8%80%E9%BD%8A%E6%B8%B8%E6%B0%B4-%E7%8B%82%E9%A3%9F%E6%96%B0%E9%AE%AE%E6%B5%B7%E9%AE%AE-%E5%B1%95%E9%96%8B%E5%88%A5%E9%96%8B%E7%94%9F%E9%9D%A2%E5%98%85%E7%94%9F%E6%85%8B%E4%B9%8B%E6%97%85
|
南澳艾爾半島可以話係一個畀你完完全全體驗澳洲自然生態嘅好地區～一般旅客都會去呢個島度玩三日兩夜，再繼續澳洲其他行程。未出發之前，小編要提提大家帶定影到靚靚風景嘅相機器材，因為呢度每一個地方嘅景色都會令你睇到唔捨得走！鍾意睇風景嘅話林肯港同柯芬灣都可以話係1+1指定動作，到步之後請直落去林肯港國家公園，行去斯坦福山嘅瞭望台將波士頓灣、林肯港同國家公園嘅無際海洋以及青草地盡收眼底，可以話係欣賞艾爾半島嘅最佳位置！
除咗睇風景之外，去到南澳都有好多體驗，當中「食」嘅體驗尤其多元化！澳洲每日出產咁多海鮮，南澳當然貢獻良多，原來喺林肯港可以去鮮魚工廠參觀，可以睇到海鮮加工過程都係其次，重點係可以即刻有得食！
去柯芬灣嘅話你就真係有「食神」啦！遊客可以親手挖貝類、捕獲鮑魚，仲可以去沙灘垂釣三文魚，有睇開旅遊節目都知道澳洲嘅三文魚size都比一般大，自己釣完就可以交俾廚師處理炮製一道道新鮮嘅海鮮美食，親手釣味道又再昇華，教我如何不喜歡呢？
咁多水上活動當中，小編最鍾意就係同動物游水，有時候玩浮潛見到D魚都會忍唔住想摸下佢哋，可惜短短40分鐘就要上水，唔夠玩呀！南澳另一焦點活動就係與海獅同遊！！雖然叫海豹灣，但呢度係海獅嘅「地盤」～未落水之前，你已經可以喺沙灘見到一大批海獅曬日光浴，近距離嘅程度超乎你想像，不過都要提提大家，海獅係肉食動物，所以都有一定嘅攻擊性㗎。喺海豹灣，大家換好裝備就可以落水同海獅一齊游水，4.5小時嘅水中活動等你滿滿欣賞碧綠水底景色，好彩嘅話，海獅仲會喺你隔離擺出可愛嘅表情，到時候就記得請潛水教練幫你同海獅selfie一下啦！
除咗D靜態同埋soft D嘅活動之外，鍾意刺激嘅朋友一樣有得享受，艾爾半島有好多奇特嘅山林之境同灌木叢，由專人駕駛及帶領，坐住四驅車奔馳沙丘之間，刺激度大大提升！
林肯港有林肯港國家公園，柯芬灣當然都有個柯芬灣國家公園啦～～個個都話呢兩個公園都一定要去曬，原因係前者可以睇艾爾半島全景，而後者就可以睇到比電影特效更令人難以置信嘅壯麗海岸線，加上柯芬灣國家公園內嘅沙灘係白色嘅細沙，散步一流之餘，喺呢度嘅夕陽係打卡黃金地呀。
*內陸機票未包機場稅及其他稅項，約AUD30/每位每程。稅項或有變動，恕不另行通知。已包每人15kg行李。
*價錢以更新單張當日最低價格之酒店及附加費計算，確實之費用或會因貨幣匯率及供應情況而有所變動，如費用因以上理由而有所更改，恕不另行通知。
|
https://www.classmeta.com/article/2022dse%E5%AE%8C%E5%B7%A6%E6%9A%91%E5%81%87%E6%9C%89%E5%92%A9%E5%81%9A%F0%9F%A7%90-%E8%80%83%E5%AE%8Cdse-10%E6%A8%A3%E5%BF%85%E5%81%9A%E4%BA%8B%E6%83%85%E5%85%A8%E6%94%BB%E7%95%A5-%F0%9F%A4%A9
|
考完DSE無所事事唔知做咩好？唔緊要，今日小編就同大家盤點下考完DSE10樣可以做嘅嘢，等你可以消磨時間之餘，仲可以增值自己！
趁呢個假期做下Part Time揾下錢一直都係考完DSE後必做嘅事，但係一個應屆文憑試考生又無經驗又無技能到底可以做咩？
無論你將來做仼何行業，學識投資理財都係十分重要🤪 將會/已經18歲嘅你可以由最基本嘅開設銀行帳戶，申請手機支付等等做起，其後再學習唔同投資產品嘅資訊及優劣，例如股票、虛擬貨幣、債券、基金、定期存款、黃金等嘅運作模式。最緊要記得投資有風險，要衡量自己嘅能力，掌握一定知識，唔同盲目亂咁投資！大家可以由睇YouTube/實體書入手，同時亦可參考一啲投資理財公司網絡上嘅文章等等。以下向大家推薦一個有唔同理財資訊嘅網站！
同時附上一篇文章俾大家參考！
原來坊間有好多比賽獎金獎品唔錯但係無乜人參加你知唔知！😛考完DSE嘅你正正可以搵下唔同比賽參加，例如到政府青少年網絡(https://www.youth.gov.hk/tc/hashtag.htm?hashtag=比賽館)睇下有咩比賽可以參加，得閒留意下IG廣告宣傳等等。
係放榜後最後一次更改課程選擇前記得要好好思考人生同深入了解下自己嘅未來出路！😎除咗參加大學嘅入學講座及了解心儀學科嘅課程內容外，坊間亦有不少升學嘅資訊及分享！透過唔同大學生嘅親身經歷，我哋可以更容易揀到適合自己嘅學科🔥 最近有個「英國著名大學 2022 秋季入學講座」，大家可以了解到UCAS申請攻略，同日亦設「IELTS 全攻略講座」，由 IELTS 官方主辦機構為你講解 IELTS 應試事項及各卷備試要訣。想去嘅記得要報名啦！
遲啲報intern或者揾工個陣都有機會要交CV俾僱主過目，與其每次都要求其俾啲嘢人哋睇，不如及早整理一份詳細同完整嘅CV! 係CV入面除咗要有基本個人資料同聯絡方法外，你仲可以列舉一下中學時期嘅領導經驗、有代表性獎項等等😛此外不妨係CV上指明自己具備嘅技能同性格，以增加受聘機會！另外你亦可以準備一段萬能自我介紹、獲獎list等等，以備不時之需！
大家可以參考以下資料！
DSE過咗無幾耐，趁自己狀態仲喺度，去考IELTS係一個聰明嘅選擇！記得IELTS有分兩種：IELTS Academic or IELTS General Training🙈要留意番自己適合邊款，不過通常中學生都係報IELTS academic😎 IELTS最快幾日內都可以有得考，當然要預時間準備下會考啲咩內容！詳情可以上去British Council個website睇下！價錢就大約$2300左右！
慢慢成長，我哋都要學會點樣擴展自己嘅social network🧐呢個時候坊間唔同種類嘅programme就可以幫你識到更多人啦！以下向大家推薦一個計劃！
由旅遊事務署及香港青年協會聯合主辦的「香港青年大使計劃」，致力透過多元培訓和服務體驗，培育一批熱衷服務社會的青年領袖成為代表香港的親善大使。
9)做自己鍾意做嘅事！
大家可以參考以下嘅網站嘅推介！
PS:記得要遵守返防疫規例啊！
|
https://gaus.ee/author/admin/
|
東角 – 荷語區單車好流行，於是偷單車都係家常便飯。
公林 – 係當地東郊城鎮 Rosmalen 嘅中餐館，食客突然被巨響驚擾。
義大利都靈附近山城 Bardonecchia ，被泥石流衝擊，有關畫面太震撼，新聞片被瘋傳。
新泉京 – 摩多瓦京師市民上週末拍到個恐怖場景，一架私家車飛入一架電車，疑似係嚴重車禍。
薩爾茨堡音樂節都算開咗鑼，並已公布今年係奧地利廣播公司電台電視同網上放送嘅內容。
布拉格 – 當地市郊一間小學嘅老師，被揭發用假文憑獲得教席。
法國外務省新任禮賓司 Philippe Casenave，上任一日就被炒魷，因為上一份工涉嫌係官邸有妓女出現係派對。
|
https://www.lalamove.com/zh-hk/blog/2020festival3scenario
|
過時過節想同親朋戚友開心下？但大時大節總係好忙，如果識分身術就好啦！
以下情境，總有一個您會遇到！
過時過節好似同cup cake好襯，一於訂返啲打卡食用兩相宜嘅cup cake送俾朋友開心下！
雖然時下唔少餅舖都設有網店，可以線上選購，亦都設有免費送貨，但最低消費金額糖廠都要幾百蚊，而送貨地址只可以選定一個地點。
揀定咗一批靚靚cup cake，去邊度搵個「聖誕老人」，將cup cake逐個送到朋友手中？
即刻開App落單，搵Lalamove步兵幫你送cake啦！
確保所有cup cake安全無恙呈現喺每位朋友面前。
想搵定支香檳贈興，同屋企人飲返兩杯，唔太識揀唔敢入舖頭買，喺網店揀咗幾支想試下不同款式，排隊等送貨要等兩個星期？門市好遠，啲酒又好重唔想自取，有冇人可以幫手取貨呀？
即刻開App落單，搵Lalamove電單車幫你攞香檳啦！
待司機接單後致電您確認取貨和送貨地址，坐等司機將香檳送到！
疫情尚未平息，出街食飯極有可能增加被傳染的風險，但係話曬都過時過節，就算在家就餐都想食得好啲！
日本生果，此時不買，更待何時！
帆立貝刺身，吞拿魚刺身，買！
高級生蠔，上門包開殼，買！
阿媽話順：「便買埋澳洲A5和牛同法國春雞，過節食西餐」，買！
拿拿聲開App落單，Call Lalamove幫你送貨啦！
3.準備所需嘅地址、訂單資料，開始你嘅取貨行程啦！
|
https://www.likejapan.com/blogs/%E7%B7%8A%E8%B2%BC%E6%9C%80%E6%96%B0%E7%82%BA%E9%A3%9F%E6%83%85%E5%A0%B1%E6%97%A5%E6%9C%AC%E6%96%B0%E5%93%81%E4%B8%80%E5%91%A8%E5%9B%9E%E9%A1%A7/
|
日本新品一周回顧！
係咪好驚會miss咗日本最新嘅為食情報呢？唔緊要，Like Japan幫大家整理咗最新一周嘅為食情報，等大家可以輕輕鬆鬆book mark定去日本大食特食！
2.Häagen-Dazs Mini Cup “Strawberry Custard Tart”
日本Häagen-Dazs將於4月11日推出全新Mini Cup「Strawberry Custard Tart」，吉士雪糕充滿香濃嘅蛋黃味，加埋酸酸甜甜嘅士多啤梨醬同曲奇脆粒，又係一杯令人食到停唔到口之作！
Häagen-Dazs Mini Cup “Strawberry Custard Tart”
「辻利」喺銀座開分店，以後即使係去東京都可以食到京都嘅經典抹茶味道！記得試埋店鋪限定嘅抹茶甜品先好走！
日清杯麵出新口味啦！以為上面嗰幾塊係芝士？NO！係用咗飽魚汁調味嘅杏鮑菇！全新嘅「鮑魚蠔汁味」湯底加入香濃蠔汁炮製，加埋大大塊口感有啲似鮑魚嘅杏鮑菇，唔知會唔會有機會擊敗經典嘅海鮮味，成為大家最愛新寵呢？
STARBUCKS嘅「S’MORES LATTE」喺日本各大便利店已經開始發售啦！綿花糖嘅香甜加埋濃郁嘅朱古力，仲唔係飯後嘅最佳甜品！
日本麥記嘅麥旋風由2007年推出以來，唔覺唔覺原來已經出咗成10年！為咗呢個咁值得紀念嘅日子，喺4月19日起期間限定推出10年來人最受歡迎嘅「士多啤梨蛋糕麥旋風」！呢款麥旋風喺2007年11月第一次推出，雪糕中間除咗有粒粒士多啤梨，最特別係仲會夾住細細粒海綿蛋糕，撈埋雪糕一齊食真係幾好味！10年後嘅今日竟然有機會可以再試，未試過的話一定要去試吓！
Häagen-Dazs又出新嘢！今次係乳酪風味嘅水蜜桃牛奶雪糕，加入咗白桃同黃桃兩種水蜜桃製作，入口除咗有清香嘅蜜桃味、香濃嘅牛奶味次外，仲有乳酪帶嚟嘅獨特清新感覺，好適合初夏嘅時候食番杯！
早幾日麥記先出完幾款香蕉飲品，轉個頭連芝士撻專門店「PABLO」都出埋一份！PABLO將會喺4月15日推出「BANANA FRUTE」，黑朱古力醬、Cream Cheese同粒粒香蕉果肉整成嘅smoothie香甜透人，加埋上面加入咗Cream Cheese製作嘅忌廉，係好肥，但又真係好好味！
|
https://www.celebritylogs.com/news/4735.html
|
1975年香港小姐冠軍張瑪莉，雖然而家張瑪莉已經67歲嘞，但系就依然系美艷動人保養得宜，稱為傳奇港姐。
6歲嗰陣由於家庭原因，遭到父母遺棄，過咗4年流落街頭嘅生活。后來喺十歲嗰陣畀當時嘅社會福利署送去保良局，一直生活到21歲先離開。
到咗佢五十歲嘅時候，佢親生阿媽都主動同佢相認，跟住兩個人都經常見面，直到阿媽90歲過身。
當問到有冇怪過父母嘅時候，信基督新教嘅佢表示已經冇怨恨父母，揀咗原諒。
中學畢業之后張瑪莉就選擇喺尼日尼亞領事館做嘢，做咗一段時間之后，因生得靚同事鼓勵去參加香港小姐競選，點知一夜成名。
張瑪莉由於孩童時期曾畀人批評冇家教，使得更想發展好禮儀事業。越做越大佢成為張瑪莉市場推廣國際有限公司執行董事。而家經常喺北京大學、清華大學等教授禮儀課程。
1980年嫁給何東家族成員、李小龍哥哥、前皇家香港天文臺副臺長李忠琛，兩人育有一子一女，不過喺1995年嘅時候，兩個人就宣布離婚。此時張瑪莉已經四十歲嘞，其后又忙于公關、國際禮儀公司同喺電臺做主持。
后來喺美國一場布道會遇到現任老公余文平，佢更系專誠從美國追到香港，再加上仔女嘅支持與祝福。一直低調直到舊年透露老公系余文平，任職建築師事業。張瑪莉表示，感覺系神賜畀自己嘅姻緣，好幸福。
談到亡夫李忠琛，張瑪莉難忘佢系一個有才華嘅科學家。而喺今年清明節嘅時候，都有現身歐洲墨爾本前去拜祭前夫。并在網上發文表示思念。
至於平時嘅生活張瑪莉除咗學習不斷充實自己之余，更常保持心境開朗，佢堅持每日戶外運動生活好健康自律。講到養生，佢就表示炸物與及肥膩啲嘢就少吃，可以令皮膚保持到最佳狀態。
|
https://kestrelkwan.blogspot.com/2010/04/blog-post_6489.html?showComment=1271740920000
|
上次整完親子丼之後，覺得效果唔錯，老豆都讚好食，所以噚晚又玩日式丼飯，雖然都係用雞扒整，不過今次就用照燒汁，一樣好味。
- 雞扒解凍後洗乾淨，切去多餘脂肪，醃好。
水、切塊，之後汆水。
- 珍珠米煲熟成飯。
- 燒熱油，將雞扒兩面煎至金黃色，上碟後切件，備用。
加少少水，冚蓋煮一陣至蔬菜稍腍身就可盛起。
- 將照燒汁材料全部落鑊煮，煮到冰糖完全溶解，汁料變得濃稠即可。
- 裝好飯，放上雞件及雜菜，淋上照燒汁即成。
你哋有冇覺得熟口熟面呢？呢個咪就係 A 貨吉野家煎雞飯囉！
我都有落埋七味粉呀！
是晚日式定食：雜菜照燒雞扒丼加洋蔥番茄麵豉湯。
呢碗大大碗，食到我好飽、好滿足呀！
賣果啲好多囉！
而唔駛再額外落油煎。
- 用冰糖整照燒汁可以令到個汁比較 "令" 身，有光澤，而且味道亦清甜啲。
- 紅蘿蔔汆水後先炒，可縮短時間煮至腍身。
[版主回覆04/21/2010 18:44:00] 邊 度勁呀，都係玩玩 吓咋 ！！ 不過我自己都幾滿意呢！
|
http://orientaldaily.on.cc/cnt/adult/20110815/index.html
|
出爐港姐奪冠當晚，台上揚言唔怕窮，最怕凍。但澳門富城夜總會嘅PR一然就啱啱相反，佢就話凍死好過窮死喎！阿妹為咗錢連捱凍都唔怕，不如下屆去參選好過啦！
阿妹話只要摸摸心口就會變暖爐。
夜總會囡囡同選美佳麗一樣，要着咁少布畀人「欣賞」，怕凍都好正常，但夜場女就話已習以為常，就算光豬上陣都未驚過。澳門富城夜總會PR一然話：「溫度冷暖可自由選擇，但貧窮就唔輪到你選擇，所以我肯定每個人都係怕窮多，但唔怕凍！」細佬絕對認同阿妹所言，人窮做鬼都唔靈，不過阿妹究竟你係點練得一身咁好體格，剝光豬都可以唔怕凍呢？一然解釋：「之唔係全靠我對天然海綿囉！事關我對咪咪脂肪夠多，就算環境再凍，只要摸兩摸我就會興合合，若然由其他人摸兩摸，我仲會好似發燒咁，體溫不斷上升，直至要撲熄為止！」嘩，乜阿妹你愈講愈挑逗，不只你體溫上升，連我都開始慾火飆升。
原來一然就係靠對天生大海綿同出口術令K房室內溫度上升，難怪可以咁捱得凍，但以佢咁嘅條件做PR，查實想窮都難，點解阿妹仲咁貪呢？一然解釋：「多謝你咁抬舉喎！不過我唔係有錢，亦唔算貪錢，作為一名PR，開得工就係想搵錢，否則就唔會返工啦！其次，行外人唔明白，PR之間有競爭，假如返工冇客坐，成晚坐冷板會畀姊妹笑，心理壓力好大o架！而我初入行時就試過連續七日坐冷板，嗰種感覺既孤獨又淒涼，你係咪想試吓？」做PR細佬就冇資格，不過數到窮都數一數二，否則就唔使搵你齋吹啦！
一然直言唔怕凍，最怕窮！
一然 Profile：
|
https://saucemedia.net/interesting/army%E8%AB%8B%E6%B3%A8%E6%84%8F%EF%BC%81bts%E9%BA%A5%E7%95%B6%E5%8B%9E%E5%8C%85%E8%A3%9D%E6%94%B6%E8%97%8F%E7%84%A1%E9%9B%A3%E5%BA%A6-%E4%BA%94%E5%A4%A7%E6%96%B0%E5%A5%87%E6%94%B6%E8%97%8F%E6%B3%95-4154/
|
各位Army要注意啦！韓國天團防彈少年團（BTS）最近同麥當勞推出限定聯乘套餐「The BTS MEAL」，各地瞬間掀起紫色麥當勞熱潮！套餐包裝以BTS應援色紫色同BTS Logo作設計，對唔少Army嚟講，十分有紀念價值！各地Army們都發揮佢哋嘅創意，紛紛喺網上分享點樣將套餐包裝改造成為獨一無二嘅週邊，身為Army嘅你，一定唔可以錯過啊！
近日唔少Army為咗限定聯乘套餐「The BTS MEAL」都去咗食麥當勞，相信好多人食完都會想將「BTS餐」嘅包裝好好收藏以作紀念，唔少人可能會選擇直接清洗包裝，但你哋有冇諗過從紙袋、紙盒、紙杯、到醬料盒都可以搖身一變成為永久嘅收藏物？仲煩惱緊點樣保存嘅你哋，快啲一齊參考各地Army創意十足嘅做法，改造成為獨一無二又特別嘅週邊喇！
唔想咁單調咁保存紙袋，Army可以考慮將紙袋放入相框裡面，做成擺飾，掛喺房間，可以令簡簡單單嘅包裝變成藝術品！
Army們發揮創意，除咗剪貼包裝，仲加上裝飾品作襯托！
呢個方法係小編最推薦，而且做法都係最簡單！好多粉絲都鍾意買同自己偶像有關嘅手機殼，甚至仲會買同款手機殼添，利用套餐包裝就可以製作一款專屬又超有韓感嘅手機殼喇！大家只需要一個透明殼，再將紙盒剪成BTS Logo、以及包裝上印有BTS元素嘅圖案如「紫愛你」的韓文，根據自己嘅喜好排版，並貼喺手機殼作裝飾，專屬於你嘅BTS手機殼就完成！
如果鍾意收納或者需要使用好多文具一定唔可以錯過呢款！紙盒部分可以裝Memo貼，紙杯仲唔需要剪動，直接貼喺板上就可以當筆筒咁用，完美將文具收納得清清楚楚啊！
將紙杯折出嚟並攤開，裝住有透明夾層嘅水杯，咁就可以去度邊都拎住呢款BTS水杯喇！
最難收藏一定非醬料莫屬，但外國有Army諗到好聰明嘅方法，將醬料上嘅包裝紙撕低，再放入透明殼，做成鎖匙扣！
最簡單同最多人都會做嘅手帳，只耍將BTS圖案同文字剪下，貼落手帳，以記錄美好嘅回憶，隨時都可以拎出嚟睇，係最直接同方便嘅收藏方法。
睇咗咁多款收藏方法，唔知道各位Army們又最想挑戰邊款呢？
|
https://www.popularlearning.com.hk/post/%E3%80%90%E7%8F%BE%E6%AD%A3%E5%85%AC%E9%96%8B%E5%A0%B1%E5%90%8D%E3%80%91%E5%A4%A7%E8%A1%86%E6%95%99%E5%AE%A4%E6%98%9F%E7%B4%9A%E6%A0%A1%E9%95%B7%E5%8D%87%E5%B0%8F%E6%A8%A1%E6%93%AC%E9%9D%A2%E8%A9%A62023
|
9月將至，不少K2學生及家長已準備好直資及私立小學的升小面試💪，你又準備好未？在家中和孩子進行無數練習，又喺咪有效同足夠？不如就由🤩星級校長為你和孩子進行模擬面試，作最後衝刺！機會難得，面試門票已於7月25日（二）網上公開發售，名額有限，先到先得！
面試校長：
1. 家長於網上報名及付款成功後，不可再更改時間及退款，敬請留意。
2. 本次付款方式只設立信用卡付款，如有不便，敬請原諒。
3. 面試校長為隨機抽選，不能指定校長。
4. 面試名額為先到先得，額滿即止。
5. 如活動受任何不可抗力因素影響，活動最新安排將於大衆教室Facebook公佈。
6. 活動受相關條款及細則約束，詳情可向大衆教室分校職員查詢。
|
https://holiday.presslogic.com/article/75289/%E5%94%94%E9%A7%9B%E5%8E%BB%E6%97%A5%E6%9C%AC%E9%83%BD%E6%9C%89-%E6%97%A5%E6%9C%AC%E7%9C%BC%E9%8F%A1%E5%93%81%E7%89%8Cjins%E5%8D%B3%E5%B0%87%E9%80%B2%E9%A7%90%E8%A7%80%E5%A1%98-%E4%BE%86%E8%87%AA%E6%9D%B1%E4%BA%AC%E5%98%85%E5%93%81%E7%89%8C
|
最近真係好多日本眼鏡品牌嚟香港開分店，而去過日本有諗過喺當地配眼鏡嘅朋友，都會知道JINS。而小編喺觀塘嘅商場見到JINS嘅圍板！
JINS喺台灣都有開分店，終於都嚟到香港！小編喺觀塘APM 2樓見到JINS裝修嘅圍板，上面仲寫住會喺9月尾開幕。
標榜所有鏡框都係東京設計，鏡框種類都有好多﹐有文青幼框、都有型格膠框，可愛款式都有，適合唔同喜好嘅人。
而且唔會因為度數而有追加費用，同埋會有售後服務，交貨當天起6個月內，提供鏡框鏡片保固（以兩次為限），鼻托同鏡框螺絲都可免費交換。
佢以薄型非球面鏡片為標準配備。比起球面鏡片，非球面鏡片歪曲比較少，睇嘢相對清晰。
|
https://football.fanpiece.com/roycemu/%E5%A4%9A%E5%A5%87%E5%87%BA%E5%93%81-%E6%9B%BC%E8%81%AF%E4%BD%9C%E5%AE%A2%E5%B0%8D%E6%84%9B%E8%8F%AF%E9%A0%93%E8%B3%BD%E5%BE%8C%E7%9F%AD%E8%A9%95-c1430370.html?feature=next
|
雖然球隊喺上半場早段失球，但下半場尾段撲出加拿嘅射波，令到球隊保持勝局。
主要做包抄嘅工作，利用自己臨場經驗去鞏固後防，而後場控球做得算係穩陣。
今場有多次解圍，防守亦都十分積極，只要對手控住個波，馬天尼斯就會主動去迫搶。另外，雖然佢身高有限制，但佢每次都會盡力去頂。
嘗試同拉舒福特、般奴同艾歷臣做叠瓦，尤其係下半場有兩、三球傳中，可惜隊友未能接應。還有防守利用速度、身型同經驗力拒對手嘅攻勢。
今場表現失色，多次傳波失誤，幸好有隊友能夠幫手解圍，否則球隊有失第二球嘅危機。
上半場明顯地未能跟到比賽節奏，而球隊失嘅一球就係卡斯米路俾對手搶到個波打反擊。不過，之後愈踢愈順，佢多次搶到對手腳下球。然後將功補過直線傳俾C朗射入第二球。
負責串連後防同前場，防守表現算係積極，而且睇到艾歷臣做咗好多靚傳，只係因為默契未熟，令到佢傳波要睇定嚟傳，時間略嫌慢咗少少。
球隊入嘅第一球就係由般奴策劃，佢中場攞到波就即時交俾馬斯亞，再傳俾安東尼射入，之後就有球詐糊。成場波佢踢得好賣力，亦都嘗試製造機會俾C朗，但因為咁，自己就少咗埋門入波嘅機會。
今場唔太發揮到拉舒福特嘅速度，上半場有球同安東尼爭食。但佢好努力喺左路發動攻勢，而且同梳爾做叠瓦，最可惜係有球入波被吹罰手球在先。
馬斯亞接應般奴傳波，然後傳個直線波俾安東尼，之後射入追平。之後因為受傷而被換出。
為球隊射入奠定勝局嘅一球，係由C朗接應卡斯米路直接助攻。除此之外，佢亦都好努力做傳波走位，發動攻勢，而佢有球想傳俾走直線嘅安東尼，可惜俾對手截咗。
安東尼接應馬斯亞直線一射破網，佢踢法極具侵略性，可惜未能同達洛治合作製造機會。除此之外，佢防守比之前兩場積極。
換入後專責防守，化解了幾次最後的危機。賽後坦帥亦盛讚其重要性。
總結：球隊雖然於比賽早段失波，但之後多次瓦解對方攻勢，令到球隊保持勝局。馬天尼斯同連迪洛夫為首嘅後防功不可沒，今仗佢哋分工清晰，連迪洛夫憑經驗負責包抄，馬天尼斯負責搶截同做壓迫，再加上其餘隊友努力，防守能力係有所提升。進攻方面，個人認為球隊有時候組織攻勢上攪得複雜咗，睇返所入嘅兩球，都係直線切入，然後對住龍門射入。其實球隊係可以做得到，但礙於球員新舊交替，想要融合舊有同新加盟嘅球員真係需要時間，但需要幾耐呢？咁就要睇領隊坦哈格嘅功力。
|
https://packngo.hk/10896/
|
照舊冇驚喜！酷航快閃優惠單程新加坡/澳洲$243起！
今次又減價喇！酷航快閃優惠單程新加坡/澳洲$243起！來回連稅計：新加坡$943起、悉尼$1972起、黃金海岸$1974起、墨爾本$1995起！同上次價錢冇咩大變動，4月後出發嘅Early Bird再有75折(最平嗰隻都係冇)，咁你要就考慮入手啦！
價錢平靚正！新加坡航空來回新加坡$800起！
10KG寄艙有咩用？香港航空來回東京成田$890起！
Next story 平到泰想飛！約旦皇家航空來回曼谷$650起！
Previous story 好耐冇見！又特價喇！希爾頓酒店日/韓/關島激減5折起！
|
https://meta.m.wikimedia.org/wiki/Donate/yue
|
|title=維基媒體改變世界<br />你幫到手！
嗰度邊一個人都可以好自由咁得到人類所有知識。
|right-quote=”
|video-options='''撳呢度'''改放片嘅設定。
外表睇，Patricio 係個普通嘅阿根廷人 – 佢鍾意踢波，食好嘢，同啲朋友喺一齊。不過喺 1991 年，Patricio 喺一間國際發展機構度做嘢嗰陣，佢就醒覺到，貧富之間原來有天淵之別。
而家 Patricio 同埋佢班阿根廷維基媒體協會嘅朋友，就研究點用維基百科嘅自由材料嚟編教科書，幫啲窮學生同窮學校。
你嘅捐款，可以幫我哋改變世界上好多窮人嘅生活，畀佢哋做啲正面同有前途嘅事。
請你响支票擡頭寫 'Wikimedia Foundation, Inc'。千祈唔好寄現金，以免畀人偷走。
支票寄去：
|button_title=捐！
|account_holder_header=户口持有人：
|bank_header=國際銀行：
|us_bank_header=美國銀行：
|account_name_header=戶口名：
|account_number_header=戶口號碼：
|account_number_others=National Belgian 戶口號碼：
|check_instructions=有效支票抬頭人請填 'Wikimedia Foundation, Inc.' 為免畀人偷走，千祈唔好寄現金！
|gift_intro=呢個假期送畀你朋友或者家人一份維基媒體禮物！下載然後印呢份捐贈証明書，加入你愛嘅人個名。
|gift_donor=捐贈人：
|gift_recipient=收禮人：
想知道新期維基媒體發生過乜事，可以睇吓[[Current events|近期動態]]。我哋嘅統籌計劃[[m:Main Page|維基元]]上面都有登各計劃嘅[[m:Wikimedia News|新聞]]同[[m:Goings-on|活動]]。重有乜問題，歡迎[[contact us|聯絡我哋]]。
你可以喺我哋嘅咖啡檔(cafepress)買嘢，幫手推廣維基媒體同維基百科。每次買嘢，部份收入會撥入基金會。想知多啲，可以去 http://www.cafepress.com/wikipedia 睇吓乜料。
|
https://holiday.presslogic.com/article/156325/%E6%97%A5%E6%9C%AC%E5%A4%A7%E9%98%AA%E6%94%BF%E5%BA%9C%E5%BC%B7%E5%88%B6%E5%85%AC%E5%8B%99%E5%93%A1%E6%BA%96%E6%99%82%E6%94%B6%E5%B7%A5-ot%E8%A6%81%E4%BA%8B%E5%85%88%E7%94%B3%E8%AB%8B-6%E9%BB%9E%E5%8D%8A%E8%87%AA%E5%8B%95%E7%86%84%E9%9B%BB%E8%85%A6
|
打工仔不時都要加班，未做晒啲嘢都唔洗旨意收工。
而日本加班更常見，不過加班通常會有補鐘或者津貼，所以有啲員工反而會主動開OT，而公司就唔想員工加班。
好似大阪政府咁，舊年全年公務員嘅總加班時數突破100萬個鐘，加班費有成30億日圓（約$2.14億港幣），數目驚人。
為避免大量加班費支出，大阪政府下年會實行新措施，辦公室電腦將喺下午6點半強制熄機。
喺新措施下，公務員會根據崗位將收工時間限制喺下午5點半至6點半之內，下晝4點半開始，電腦每半個鐘會彈出警告訊息，到晏晝6點20分更會每分鐘警告：「請盡快結束工作，並關閉電源」，6點半就會準時熄機。
如果確實有加班需要，要事先喺電腦系統寫加班原因同加班時數，申請加班。否則電腦都會6點半準時閂機。
大阪政府指新措施會喺2020年秋天或冬天開始實施，目的係為減少無謂嘅加班浪費公帑，提升工作效率，同時希望可以保障員工嘅健康，回歸正常生活。
不過亦有人質疑呢個強制熄電腦系統會令員工將工作帶返屋企完成，反而會出現OT但無得補鐘、補水嘅無償加班情況。
|
https://www.money4hk.com/post/%E7%BE%8E%E5%85%83%E5%AE%9A%E6%B8%AF%E5%B9%A3plan%E5%A5%BDd%EF%BC%9F%EF%BC%88%E4%B8%80%EF%BC%89
|
最近，有個客戶，因爲手上無美金，净係有100萬港幣，堅持唔要美元Plan，唔想唱美金，但係可以第3年就開始有錢攞嘅Plan，又一定係美金，多元貨幣果D，又要好多年先有野睇，結果同個客仲拉鋸緊。
另外，又有一類客，可能日日聼本地傳媒報道，成日以爲美國就快沒落，美元就快崩潰，買Plan，堅持一定要港幣或者人民幣。
關於呢個問題，有兩樣野想講下。首先，買Plan，美元好D定其他貨幣好D？第二，美元係咪真係好唔掂？
而家，各大保險公司出嘅計劃，都係美元計價為主流。尤其一D高回報，快見效嘅超强產品，一定係美元，唔會有港幣或者外幣。港幣計劃，只係危疾或者人壽，方便一D細單。如果講到大額人壽同大額儲蓄，就更加一定係美元。
其實係有原因嘅。保險公司收到保費後，無論係純儲蓄定有賠償，都要將保費投資，以備日後賠償或者派紅利俾投保人。關鍵係而家金融世界，仍然係美元天下，佔88%世界外匯交易（2022年4月數據），而紐約仍然係世界第一嘅金融市場，匯聚全世界儲蓄資金同尋求資本黎發展嘅企業。
無論企業本身業務响邊度，平日用開咩野貨幣去交易，講到融資，無論發債定貸款，都係以美元為主，貪美元市場夠大夠深，就算集資一筆大錢，相對市場都係細數，唔會扯高利率成本。
就算保險公司基金經理睇好中國企業，要買騰訊、比亞迪、中國銀行嘅債券，都係要用美金去買。
而呢幾年D Plan，為左爭取回報，好多都會去投資部分股票。蘋果、Tesla、Microsoft，甚至LVMH、Hermes呢D受惠中國消費嘅股票，都係用美元去買（兩隻法國股票，當然原本用歐羅，但可以用美金買佢地嘅預托證券）。
所以話，如果保單係用其他貨幣計算，保險公司仲要做多重外匯風險管理，而最簡單嘅風險管理，就係派息分紅時，保守D，派少D，留返部分萬一之後匯率波動，最終受害咪又係投保人（收益少左）。
而市場經濟，買賣雙方係互動嘅，既然美元簡單D，分紅又實際D，自然就會成爲主流。
偶然有港幣單，其實都係夾硬整出黎，背後都係要投返美元工具，呢個唔係我地個人，甚至保險公司有自由選擇嘅事情。而金融產品，越多轉換（港幣換美金），一定代表越多成本同麻煩，無可避免影響回報。
近年多元貨幣產品，特登要整色整水，好似真係可以揀好多其他貨幣，但最終大家都明白，都係要投美元工具。你要保險公司換保單貨幣做港幣或者其他貨幣，其實咪又係中間做一個轉換，但呢個操作一定有成本，最終可能反映係分紅率上，就算今日計劃書粒數點樣都好，到實際個履行比率，美元同港幣都可以唔同。
另一個問題，究竟美元係咪會崩潰？下次講。
|
https://football.fanpiece.com/heatalkmu/%E5%BE%8C%E7%94%9F%E4%BB%94%E5%A7%8B%E7%B5%82%E9%83%BD%E4%BF%82%E5%BE%8C%E7%94%9F%E4%BB%94-%E8%B6%B3%E7%B8%BD%E7%9B%83%E8%B3%BD%E5%BE%8C%E5%88%86%E6%9E%90-%E6%9B%BC%E8%81%AF%E5%B0%8D%E5%AF%8C%E5%92%B8-c1437568.html?feature=previous
|
坦克係防線上起用麥佳亞打正選，華拉尼因傷無法上場係其中之一，另一個原因則係要應付對方前鋒米杜域同富咸兩邊側擊既傳中球。卡斯美路紅牌停賽下，麥湯文尼頂上屬意料中事，畢竟無論薩碧沙還是費特要去踢逗後防中都並不適合。中場麥湯既拍檔起用薩碧沙，相信係睇中佢攻守兼備既能力，後上遠射有一定能力，逗後少少間中駁腳派下牌亦得，防守亦硬朗，可以分擔少少麥湯既防守責任。安東尼病病地，所以擺辛祖踢右翼。可能有球迷會話擺辛祖踢右面冇般奴咁好，點解唔擺般奴踢右翼先？相信係同中場配置有關，如果卡斯美路在場，中路都起碼有人壓到場控制中場節奏，所以係冇卡斯美路下，般奴係唔可能改踢邊路，否則中場冇人做波就必定出事。韋賀斯繼續踢前鋒則係冇選擇焗出。華舒福狀態大勇繼續正選非常合理。
馬高施華既富咸一周一賽下體力明顯佔優，所以今場佢決定反客為主，唔係後面守株待兔，決定主動出擊係前場大踢逼搶，務求早段就要入波拎晉級主動權；坦克既曼聯三日前先飛左去西班牙踢歐霸盃，今場明顯球員體能係未能恢復，所以坦克都放棄係前場踢高位逼搶，改為踢mid-block係中場先做好防守，等機會踢反擊一劍封喉。球賽反映到雙方既比賽戰術。一開波富咸就已經好快搶到主導權，利用兩側既傳中同米生既頭鎚威脅迪基亞。曼聯球員既跑動頻率同速率都欠銳利感，「攰」完全寫左係對腳上面。一搶到波就想打反擊，但睇般奴既傳球成功率就可以見到整隊既演出係水準以下。佢半場只得56%，雖然平時佢都只係大約得75-85%，但56%係遠遠低過平時水準。雖然反擊既質量唔高，但半場都有3腳中框射門都算係咁。進攻雖然麻麻，但防守都仲交到功課。麥湯文尼表現稱職，多次係中路解到圍同攔截到；麥隊長踢呢家波真係fit到震，加上細細粒馬天尼斯都俾到米生好大壓力，令佢難發力用頭鎚攻門。半場頂得住下，零比零完半場。
下半場雙方冇調動，繼續維持上半場形勢。不得不讚迪基亞，救左幾下近乎必入既波，先令到曼聯唔駛先失波。不過踢到50分鐘，米杜域憑角球係門前混戰下射入，領先一比零。坦克係58分鐘換人搏鎚，用安東尼換入麥湯文尼加強進攻。中前場位置大兜亂，般奴改踢逗後防中，將韋賀斯踢落一格拍住薩碧沙踢兩個八號位，福仔改踢箭頭，左右翼交番俾辛祖同安東尼。再次讚迪基亞係67分鐘救出米生既頭鎚攻門，要不是迪基亞…..賽事既轉捩點出現係72分鐘。曼聯一次反擊，安東尼右路快放一段橫傳俾單刀既辛祖。佢扣過門將後，係左路窄位再一cup用右腳射近柱。眼看個波必入之際，韋利安衝到門前用手拍個波落底線。主球證本身示意角球，但VAR球證今次冇放飯，重睇片段後決定叫主球證去睇電視機。馬高施華見到主球證走去睇電視就知出事，球證都未睇片就已經被佢唔知鬧左乜鬼，球證轉身毫不留情就先趕左佢離場。經翻睇片段後，確認韋利安蓄意用手阻擋必入球，改判十二碼加紅牌驅逐佢離場。其實呢下判罰可以話係毫無懸念，慢鏡見到韋利安有明顯加力用手拍走佢，紅牌加十二碼全餐係非常合理。米杜域一見到球證俾紅牌，就係佢身邊又講一大輪，仲用手明顯推撞球證，球證二話不說再出示紅牌驅逐米生離場，富咸需要九人應戰。米生把口都冇停過繼續同球證理論，連韋利安都忍唔住攬開佢叫佢走人。踢波真係EQ緊要過IQ，雖然打少個但人地都未射12碼，分分鐘龍門救到都仲有10人應戰。jer住球證最多都係黃，你咁樣推撞球證而要打少兩個人真係極度不智。好彩富咸唔駛護級，咪兩個主力咁樣停賽三場就難攪到震。整場形勢上，就算俾辛祖追番球，都係打成平手。富咸踢得仲比曼聯好，拖到入加時再多三十分鐘踢，對富咸都極為有利。韋利安咁樣用手護空門，幾乎肯定打少一個仲要搏對方射唔入，而當時仲有廿分鐘比賽時間，都係不智既行為，但如搏到對方唔入，十人應戰守廿分鐘都唔係冇可能，所以韋利安呢下都算情有可原。馬高施華同米杜域既紅牌就完全係自己攞黎，領隊更需要控制自己同球員情緒，睇慢鏡根本係冇任何理由唔駛食全餐，當時諗下點樣用10個人去頂住對方仲好啦！
攪一大輪後，最後般奴射入十二碼追成平手。兩分鐘後，梳爾左路走overlap接應辛祖靚直線傳中，薩碧沙門前虎尾腳撞入，瞬間領先二比一。薩碧沙首次為曼聯入波下，不忘向住角球旗剷個靚草慶祝。坦克較後時間換入費特守埋佢；富咸則係尾段換四個入黎，睇下有冇機會幾分鐘追番一球。補時尾段，般奴係右路接應費特傳送，一控入禁區怒射尾柱破網，正式完結比賽。最後曼聯贏三比一晉級，下場四強會對住勢頭超勁既白禮頓。
足球往往就係可以一個決定改變成場既結果。如果韋利安唔係太衝動，如果馬高施華控制到自己，如果米杜域唔魯莽，富咸頭72分鐘既表現絕對值得晉級四強。可惜，足球係冇如果，連環紅牌打亂整隊部署，突然九人應戰兼冇左領隊指揮，陣腳大亂一失多球就玩完。雖然係咁，但都要俾個credit富咸球員今場既表現。曼聯黎講，幸好呢場係國際賽前既最後一場波，除左部分球員要出戰國際賽，其他球員（雖然人數唔多）都可以抖抖，總算捱完呢兩三個月既頻密賽程。坦克都有少少巧婦難為無米之炊，傷兵多加上兵疲，可以起用既球員同選擇都冇乜。今場最令人意想不到，係佢夠膽抽起唯一一個主力防守既麥湯，選擇用盡所有攻擊球員去搏鎚。雖然換完後進攻唔係太大起色，但亦算間接產生左一個反擊去贏呢場波。一場過既賽事有時都需要膽色同求變既決心，都俾個like坦克。國際賽期將至，曼聯最快都要四月二號先有比賽，到時再支持！
推球證紅牌，推旁證無事，好野。
|
https://hk.news.yahoo.com/mirror%E6%BC%94%E5%94%B1%E6%9C%83%E6%84%8F%E5%A4%96%EF%BD%9C-anson-lo%E5%8F%8A%E6%99%82%E6%89%98%E4%BD%8F-frankie%E5%85%8D%E8%B7%8C%E8%90%BD-2-%E7%B1%B3%E6%B7%B1%E5%8F%B0%E5%BA%95-%E5%A4%9A%E6%AC%A1%E4%BC%B8%E6%89%8B%E6%95%91%E9%9A%8A%E5%8F%8B%E7%A2%BA%E4%BF%9D%E5%AE%89%E5%85%A8-045035274.html
|
MIRROR演唱會意外令舞蹈員李啟言（阿Mo）及阿峯嚴重受傷；早前阿峯被指輕傷出院，但原來非事實，其家人透過「夠薑子 呂校長 l 貓貓校監」FB 專頁交代傷勢，表示阿峯盆骨和腰部被壓傷，已轉院並繼續留醫；至於So Ching男朋友阿Mo仍留醫ICU，情況危殆。意外發生一刻，Anson Lo盧瀚霆與Edan呂爵安正於台上表演，Anson Lo事後被網民圍攻，指傷者被巨型LED熒幕砸中之時，Anson Lo仲繼續演唱。
Anson Lo與阿Mo嘅關係其實唔止合作夥伴， 更是大學時期相識至今逾10年嘅好友。二人一同參加《全民造星》 ，惟阿Mo 55強止步，但MIRROR出道後仍為其及Anson Lo個人演出伴舞，可謂「御用舞蹈員」，互相於追夢過程中扶持。是次意外發生後，不少演唱會業內人士、陳志雲、Eric Kwok及張繼聰等人都為Anson Lo解釋，認為戴上耳機好有可能無法聽到現場聲音，加上台上燈光照射下，未必睇到現場情況。另外，都有網民為Anson Lo繼續平反，指Anson Lo在4場演唱會上多次為隊友脫險。
MIRROR成員於演唱《IGNITED》時，Jer 柳應廷喺上升中嘅高空橋上興奮跳動；本身與Tiger邱傲然互動中嘅Anson Lo即越過Lokman楊樂文，走近並拍拍Jer膊頭，提醒佢小心安全。
Jer於演唱會上舞台邊位置面向觀眾演唱時，險差錯腳跌倒，Anson Lo即時想扶住佢，事後又多次回頭望望Jer 確認佢安全。
Anson Lo及Edan演唱完之後以升降台離台，期間二人不斷向觀眾揮手講再見，不過差唔多到機關位置時，Anson Lo為免發生意外，伸手從後扶實Edan，並示意佢小心。
Frankie陳瑞輝喺演唱會演講時唔小心踏空跌落台，事後佢於IG報平安，指自己太興奮，只係輕微擦傷。但原來Frankie跌落地嘅位置旁邊有個三角形大洞機關；從影片見到，Frankie當時已經半身落入大窿之中，幸好有人於台底將Frankie推返上台。據網民嘅影片，出手之人應該係Anson Lo同Edan，事關Frankie講完嘢後，MIRROR 成員會從三角形升降台升上台演唱《無盡》，網民根據歌衫圖案分析，相信就係Anson Lo同Edan及時出手，否則Jer就會跌落2米深台底。
Anson Lo演唱《King Kong》本應有個需要舞蹈員們抬起，再借力踢腳嘅動作，但由於舞台狹窄不平，機關又出現問題，Anson Lo最後放棄以上舞步，改為用手做動作。
|
https://holiday.presslogic.com/article/177301/%E8%BA%AB%E9%82%8A%E7%B8%BD%E6%9C%89%E4%B8%80%E5%80%8B%E8%82%A5%E4%BB%94bobby-hill-4%E5%A4%A7%E7%89%B9%E5%BE%B5%E4%BB%A4%E4%BD%A2%E5%8B%81%E5%8F%97%E6%AD%A1%E8%BF%8E
|
身邊總有一個肥仔Bobby Hill！4大特徵令佢勁受歡迎！
相信唔少人電話入面都有一個好過癮肥仔嘅Whapsapp Sticker！但你又知唔知佢係邊個？
點解佢會爆紅，可能係因為佢擁有嘅4大特徵，我哋見到會忍唔住會心微笑！
無時無刻都食緊嘢～開心又要食，唔開心又要食，冇嘢食會發脾氣！慢慢就食到好似Bobby Hill 嘅身型！
有時戴住假髮，手指郁郁下就當自己玩緊Rock & Roll，自娛自樂～又或者自己化妝，化到好醜樣，但仍然自信爆棚！無膽嘅佢睇鬼片，又要驚，又要睇！見到佢就好似見到自己咁！
即使佢有個大肚腩，但佢都好Proud of 佢自己嘅身型！少少自戀嘅性格真係令人又愛又恨！
|
https://holiday.presslogic.com/article/344515/tapnow-%E5%84%AA%E6%83%A0-%E6%94%BE%E9%A1%8C-%E5%A4%A7%E9%96%98%E8%9F%B9-%E4%BB%BB%E9%A3%9F%E5%A4%A7%E9%96%98%E8%9F%B9-%E4%BB%BB%E9%A3%9F-%E7%94%9F%E8%A0%94-%E5%88%BA%E8%BA%AB-%E5%95%A4%E9%85%92-%E6%97%BA%E8%A7%92%E7%BE%8E%E9%A3%9F
|
又踏入食大閘蟹嘅季節，今次推介係CP值超高嘅大閘蟹生蠔放題！首100名只需$498/位就可以任食足4兩大閘蟹，仲有生蠔、放題料理可以無限追加，仲有酒水任飲，即睇優惠詳情！
另一方案同樣係首100名有優惠價，以低至$598/位自選120分鐘任食，時間絕對充足可以大吃特吃！
放題主打大閘蟹，每隻包足4兩，仲有隻隻肥美鮮甜嘅法國生蠔一樣可以任食！放題一定會有嘅刺身、天婦羅、一品料理、小食、前菜沙律都應有盡有，絕對唔馬虎。
店內優惠仲包括酒水任飲，有經典玻璃樽裝汽水、傳統黃酒同啤酒，毋需額外收費！
優惠期由即日起至2022年10月31日，快啲約埋一家大細，知己老友，襯大閘蟹當造大擦一餐啦！
|
https://jetsostation.com/weekendweekly-qv-giveaway-20230323/
|
新假期Giveaway！答簡單問題即送QV潤膚乳液或QV潤膚膏。最近多咗出去旅行，肌膚好易變得乾燥脆弱，呢個時候高滋潤度嘅QV潤膚膏就幫到你啦～ QV潤膚膏蘊含5種保濕成分，包括天然皮脂成分角鯊烷，醫學證明24小時長效保濕¹，有效滋潤肌膚同時修復及舒緩皮膚乾燥痕癢，就算係搭長途機都咁滋潤啊！係去旅行必備嘅護膚item。而QV潤膚乳液就係日常護膚嘅必備item啦，佢嘅質地輕盈保濕，配方清爽不油膩，最啱而家啲天氣使用，一抹喺皮膚上面即迅速吸收，特別係怕黐立立嘅你，QV潤膚乳液就啱哂啦。QV仲超過10年澳洲No.1醫學護膚品牌，而家新假期獨家聯乘QV送潤膚乳液或QV潤膚膏畀咁多位新假期讀者。如果想皮膚時刻都咁水潤，就快啲參加啦！最有創意嘅80位得獎者，即送QV潤膚乳液一件 (500 ml)（價值$140）或QV潤膚膏一件 500g（價值$252）。
1. 留言Tag 2個朋友，並分享你想要QV潤膚乳液或QV潤膚膏，及點解？並填妥以下表格：
*活動截止日期：2023年3月23日下午11時59分，得獎者將於3月30日下午11時59分前有專人聯絡到指定地點領獎。
截止日期：2023年3月23日下午11時59分。
心思思唔知揀邊款先好？當然要按照自己嘅膚質啦。如果係鍾意清爽保濕，必選QV潤膚乳液（質地清爽輕盈保濕：適合一般乾燥敏感肌膚）。如果係鍾意高滋潤度嘅，就揀QV潤膚膏（質地厚實高度保濕：適合乾燥敏感肌膚）。
活動受有關條款及細則約束。如有任何爭議，Ego Pharmaceuticals Hong Kong Ltd將保留最終決定權。
|
https://zh.hotels.com/go/south-korea/best-jeju-things-to-do?intlid=gghdes%7Cbrowsebycat
|
濟州最出名嘅係啲嘜嘢？
濟州島喺韓國南部嘅韓國海峽岸邊，島上有好多博物館、探險景點同仲未開發嘅純樸地區，每年吸引嚟自世界各地嘅大批旅客蜂擁嚟到呢度，特別係日本同其他泛亞國家/地區嘅遊客，更係數都數唔到咁多。濟州仲有國際機場，連接韓國大陸同附近其他國家，使到呢座海島同全世界各地都保持緊密聯繫。
濟洲島有溫和嘅亞熱帶氣候，一年四季都適合到處旅遊。鍾意戶外活動嘅朋友可以喺逗留期間玩個痛快，由走到韓國最高嘅山峰、到觀賞海邊日出日落嘅壯麗景色，種種活動都應有盡有。
天地淵瀑布 (Cheonjiyeon Waterfall) 係濟州最出名嘅瀑布之一，意指「天與地之間嘅聯繫」。區內有一條風景優美嘅小徑，可以直通瀑布；如果喺夜晚遊覽嘅話，你仲會見到岩石結構上面亮著燈光，璀璨耀眼。
呢道 22 米高嘅瀑布由主瀑布區湧出水流，之後分成幾條比較細嘅小溪，河水湧入由 2 個水壩仔形成嘅人工水池裡面，水花就唔會溢出喇。
民俗自然歷史博物館分為 4 個展廳，涵蓋民俗、歷史、自然同特殊資源等主題，為你送上了解濟州舊史嘅絕佳途徑。館內展出海島上面發現嘅動植物仿製品，另外仲有展廳，作為視聽室用途。
濟州民俗村博物館盡展島上豐富嘅文化遺產同民俗特色，佔地超過 150,000 平方米，裡面有大約 117 間傳統房屋，陳列眾多文物，當中包括數以千計嘅民間用品，用木、鐵同竹製成。
你可以借用語音導賞機，了解韓國歷史、文化同信仰知識。如果要行勻哂濟州民俗村博物館嘅各個專區，大約需要 4 個鐘。
哦！雪綠茶博物館 (Osulloc Tea Museum) 好適合有意了解韓國茶藝傳統嘅旅客參觀。呢座展館同「哦！雪綠西廣茶園 (Seogwang Tea Planation)」對望，而後者嘅歷史可以追溯到 1979 年。館內展廳有展出朝鮮王朝嘅茶具同文物；另外仲設有工作坊，講解種茶、包裝同綠茶供應鏈嘅各個工序。
而你亦都可以喺禮品店買手信，再喺博物館嘅瞭望台欣賞濟州郊區美景。行到餓餓哋，哦！雪綠茶博物館有供應各種小食同飲品，包括綠茶雪糕、蛋糕同茶 Latte，你一定可以大快朵頤啦！
濟州泰迪熊博物館係全球少數允許遊客買展品嘅博物館之一，館內陳列咗世界上最獨特嘅啤啤熊—揀啱心水展品？咁就要即場購買，增加個人珍藏喇！
泰迪熊博物館以遊客同外國收藏家為主要客路，喺呢方面表現都唔錯，成日吸引到注重博物館嶄新概念嘅旅客慕名而來。濟州泰迪熊博物館嘅入場費大約係每位成人 KRW10,000，每位兒童 KRW8,000。
萬丈窟 (Manjanggul Lava-Tube Cave) 係聯合國教科文組織世界文化遺產，全長 7 公里，當中只有 1 公里向公眾開放。呢啲地道由區內歷年火山活動衍生出嚟，裡面某啲部分嘅高度更加係達到 23 米！
萬丈窟係數一數二嘅人氣地標，你可以由舊西歸浦巴士總站搭巴士過嚟，車程大約需要 2 個鐘；落車之後再行多 30 分鐘，就會嚟到萬丈窟。
如美地植物園 (Yeomiji Botanical Garden) 位於中文度假村裡面，由一棟室內場館同埋好多個展廳組成，展示不同類型嘅植物，由仙人掌、熱帶水果、睡蓮到各種花卉等等，一共珍藏咗大約 2,000 種珍稀植物同 1,700 種繁花樹木。呢個花園佔地 1,100 平方米，一向被譽為全亞洲環境最優美、修整最完善嘅室內花園之一。
濟州係位於朝鮮半島西南角落嘅火山島，而潛水艇之旅就係帶你盡覽小島多元水底世界嘅最佳方式之一，旅程通常喺大約 30 米深嘅水底進行，橫越 2.8 公里嘅距離。海底充滿五顏六色嘅珊瑚，仲有各種各類嘅魚，同埋迷人嘅水底雕塑，賞心悅目。
性愛樂園 (Love Land) 係濟州美術館附近奇特而火辣嘅景點，以戶外主題公園形式經營，創於 2004 年，裡面有大約 140 尊由首爾大學建築系學生創作嘅露骨色情雕塑。如果你帶埋小朋友嚟，場內設有兒童遊樂場，可以分散細路哥嘅注意力，俾你好好遊覽一番。
唔清楚性愛樂園雕塑背後嘅概念？咁只要記住一個重點就得：千祈唔好同阿爸阿媽一齊嚟！性愛樂園係同親密朋友度過愉快時光嘅好地方，而你哋仲可以喺度影到相當搞笑嘅相添。部分雕塑令人目瞪口呆，自問個性 Open 嘅你，一定會喺樂園裡面玩得盡興！
涉地可支 (Seopjikoji) 係韓國最出名嘅海角之一，主要係因為呢度同附近一帶曾經做過韓國幾部電視劇嘅場景，包括《隔世琴緣》、《真愛賭注》同《一千零一夜》。
遊覽涉地可支嘅最佳時節係 4 月，到時油菜花盛開，滿目燦爛；而山頂 4 米高嘅位置仲屹立住挾才燈塔消防站，係欣賞海景嘅好地方。
城山日出峰 (Seongsan Ilchulbong) 係徒步旅行同觀賞日出嘅熱門景點；不過，山頂大部分時間都罩住濃霧，「旭日東升」嘅靚景未必日日都見到。雖然係咁，但係登山過程依然相當好玩，成條登山徑上面有近 600 級樓梯，挑戰你嘅體力—記得帶埋大量食水、保暖衣物同小食，先至可以盡情享受登山過程架！
濟州島嘅娛樂場全天候營業，吸引旅客親臨碰碰運氣，喺旅途上贏返啲 Cash！島上最熱門嘅娛樂場酒店包括濟州樂天酒店、濟州海濱華美達廣場酒店同濟州太陽酒店暨娛樂場。
由於韓國政府禁止當地人賭博，所以賭枱同老虎機旁邊都只會出現外國旅客嘅身影。
公牛飛鏢酒吧 (Darts Bar Bull’s) 係濟州人「掟飛鏢、飲返杯」嘅好地方—呢間地窖酒吧位於慶州市政廳對面，東主每個月都會舉辦全女班飛鏢比賽，都算係著重性別平等。
一輪飛鏢起價大約 KRW500，雞尾酒售價就由 KRW7,000 起；如果你鍾意飲啤酒，公牛飛鏢酒吧仲有供應喜力啤酒同健力士啤酒，任得你揀！
確切日期據本地曆法而有啲分別，一般介乎 2 月初至 3 月之間。慶典期間，你可以投入民間遊戲、市集、舞蹈同音樂會之中；另外仲有火炬燃點儀式同煙花表演，千祈咪錯過！
濟州迷你樂園展示世界各地地標建築嘅微型複製品，你可以喺呢度搵到嚟自 50 個國家/地區超過 115 座名勝同聯合國教科文組織世界文化遺產，當中最出名嘅包括比薩斜塔、泰姬陵同艾菲爾鐵塔。
呢個合家歡景點仲開辦咗 30 分鐘嘅工作坊，教遊客製作 T 恤、手袋同手巾仔等等。濟州迷你樂園嘅入場費大約如下：每位成人 KRW9,000；每位青少年 KRW7,000；每位兒童 (3 歲以上) KRW5,000。
|
https://kestrelkwan.blogspot.com/2010/05/ryan-birthday-cake_2214.html
|
上次學生 Ryan 個妹妹 Rylie 滿月時，我整咗字母香蕉小蛋糕送俾佢，點知有人即刻呷醋呷到出哂面，話我做乜要整蛋糕俾妹妹唔整俾佢，仲話要我整個大蛋糕送番俾佢 o添！咁我就話，如果佢以後上堂聽話，又肯練琴的話，我就整個大蛋糕俾佢。
老實講，其實 Ryan 呢段時間都唔算太乖，都係懶練琴，理應唔會整蛋糕送俾佢，不過見上次佢又送咗個掛飾俾我，咁我就送番個蛋糕俾佢做生日禮物，當係回禮啦！佢今個禮拜日生日呀！所以之前我整果個芒果慕斯蛋糕其實係今次嘅預習嚟 o架！
今次個蛋糕面加咗層芒果啫喱，賣相即刻唔同哂！
第一次玩朱古力轉印紙，我專登揀五線譜圖案 o架，不過張轉印紙有啲 "花"，同埋份樂譜係倒轉咗嘅，無辦法啦，佢哋唔係音樂人，唔識睇呢份 "譜" o架啦，哈哈！！ 原來轉印紙都唔易整得靚，你睇吓塊朱古力有 "崩" 位就知啦！
你睇呢隻 Ryan 幾識擺 pose，趴喺度影都俾佢諗到！
Ryan，happy birthday！！
差少少先夠 6 吋，所以有料用剩，啱啱好夠整兩杯細 mousse。
[版主回覆05/15/2010 00:30:00] 遲 啲再整大 嘢時再要請教你呀！
[版主回覆05/15/2010 21:38:00] 妳唔好讚我啦，真實睇個蛋糕其實好多 "缺陷" o架，妳見到實彈到一文不值！！ 咁我寧願張轉印紙係錯體，都唔要佢回水啦，咁我就發大達喇！ 今次完全無甩色喇，先頭都仲俾妳嚇死 o架，買完返 嚟妳仲話我唔 買好過買，幾驚呀！好彩無事咋！咁個舊圈我會用 嚟整 啲要包牛油紙 喺圈內 嘅時候先用，好似整 brownie 咁囉，因為始終佢係足 6 吋呀！ 遲 啲得閒掟上 嚟俾妳睇 吓新舊模究竟有咩分別！
|
https://flyformiles.hk/21206/%E9%8A%80%E8%81%AF%E5%8D%A1%E5%84%AA%E6%83%A0-%E9%9B%B2%E9%96%83%E4%BB%98-%E6%89%8B%E6%A9%9F%E9%96%83%E4%BB%98-%E9%8A%80%E8%81%AF%E4%BA%8C%E7%B6%AD%E7%A2%BC
|
(經小斯申請有額外$1,000超市禮券 + 1%現金獎) 安信業主私人貸款優惠，不限物業種類，每月平息低至0.1%，仲免手續費！
銀聯信用卡優惠太多睇到眼花撩亂？小斯為大家做咗個合集，方便大家一次過睇晒銀聯既信用卡最新優惠！等你可以賺到最盡！
銀聯卡付款分類你要知！
「銀聯閃付」主要分為兩樣，一種係「銀聯手機閃付」同一種係「雲閃付」，而「雲閃付」亦包括「銀聯二維碼」付款！要注意既係，某一啲銀聯優惠係寫到明只包括「雲閃付」同「銀聯二維碼」付款，所以要留意一下！
只要直接將銀聯卡，透過銀聯閃付 (QuickPass) 功能直接拍卡，就可以進行付款。另外亦可以將銀聯卡加入Apple Pay進行手機付款。
銀聯「雲閃付」其實係透過「銀聯二維碼」付款。你可以直接將信用卡綁定喺「雲閃付」App裡面，咁就可以進行付款及賺取優惠。但有一啲銀聯信用卡並唔未能綁定喺「雲閃付」裡面，詳情可以睇返雲閃付官網。
由即日至2020年10月18日，只要憑銀聯卡單一簽賬滿HK$1,000，並於推廣期內之星期六至日營業時間內親臨換領處即可換領HK$50 SOGO購物禮券！
由2020年9月11日至10月31日期間，憑銀聯卡於香港CATALO專門店尊享指定套裝產品低至3折優惠！另外去到12月31日正價天然營養補充食品、健康小食及沖劑都有9折呀！
由即日起至2020年12月31日，逢星期五至日及公眾假期，憑香港發行之銀聯卡於新鴻基地產旗下14個商場簽賬滿常設之指定金額可尊享額外1小時免費泊車優惠！如果經由雲閃付App簽賬，更可享額外2小時免費泊車優惠！
由即日起至2020年11月30日，銀聯白金卡、鑽石卡持卡人如單次消費滿港幣3,000元，即可快速升級為銀卡會員，並可享當日消費雙倍積分！
由即日起至2020年7月31日，持卡人憑銀聯鑽石卡/白金卡可享以下優惠：
於指定K11商場換取旅客尊享禮遇卡，並註冊成為K11會員，即可尊享K11精選超25間商戶購物禮遇。
於指定K11商場展覽購票處購買展覽門票，即可尊享展覽原價門票8折禮遇。
於指定K11商場消費並付款，即可尊享當日8折消費門檻升級金卡會籍禮遇。
於指定K11商場消費並付款，即可尊享精選品牌專屬禮遇。
由即日起至2020年7月4日，憑銀聯卡及銀聯手機閃付(包括Apple Pay及Huawei Pay) 於DON DON DONKI單一消費滿HK$400即減HK$40！
由即日起至2020年8月15日，於EF Locker以銀聯二維碼 (包括雲閃付App及安信App/HSBC App/BOC Pay二維碼) 消費滿HK$10即減HK$5！
合資格銀聯提款卡包括有HSBC、恒生銀行、渣打銀行同埋中國銀行呢4間以卡號62開頭既ATM卡！
由即日起至2020年8月31日，憑62開頭之銀聯卡即日簽賬每滿HK$800除可參加HAPPY REWARDS獎賞活動更可享額外獎賞！憑銀聯二維碼消費可額外獲贈HK$300購物優惠券一張！
由即日起至2020年12月31日，憑銀聯白金卡、鑽石卡及鑽石Prestige卡持卡人於UA戲院購買正價門票可尊享：
銀聯鑽石卡及鑽石Prestige卡持卡人尊享：
銀聯鑽石Prestige卡持卡人尊享：
由即日起至2020年7月17日，於香港東海堂分別以銀聯二維碼 (包括雲閃付App及安信App/HSBC App/BOC Pay二維碼) 單一消費滿HK$25即減HK$5！滿HK$180更可即減HK$30！
由即日起至2020年10月20日，於指定香港太古可口可樂自助售賣機以銀聯二維碼消費淨額滿HK$6即減$3！
由即日起至2020年12月31日，以銀聯鑽石信用卡於參與的香港和澳門星巴克分店消費，可即時獲享中杯裝或以上之手調飲品免費升級優惠！
由即日起至2020年12月31日，銀聯鑽石卡持卡人可以尊享香港麗思卡爾頓酒店 Café 103 Weekend Lunch買一送一優惠！
由即日起至2020年12月31日，銀聯鑽石Prestige卡、鑽石卡持卡人可以尊享香港澳門地區指定餐廳指定套餐買一送一優惠！
由即日起至2020年12月31日，銀聯鑽石卡及商務卡持卡人於每年度最近2個連續自然月內簽賬滿HKD/MOP12,000，可攜親友共享3次機場貴賓室服務，服務範圍覆蓋全球指定130多間LoungeKey機場貴賓室，覆蓋中國大陸、香港地區、澳門地區、台灣地區。
由即日起至2020年12月31日，於推廣期內累積合資格零售簽賬相等於港幣3,000元，交易次數不多於兩次，可以尊享價每程港幣250元享用轎車機場接/送禮遇服務一次，服務包括：
單程轎車接送往/返本港與香港國際機場；或往/返上海市區與上海虹橋或浦東機場；或往/返北京市區與北京首都國際機場；或跨境香港至深圳寶安國際機場。
提供私人司機及行李安排。
服務包括行李運費、燃油費、隧道費及過橋費。
由即日起至2020年12月31日，持卡人憑鑽石銀聯卡簽賬購買機票或酒店，或於該旅程中憑合資格銀聯卡進行HKD2000海外簽賬即可享免費6天綜合旅遊保險服務！
由即日起至2020年12月31日，銀聯鑽石卡及白金卡持卡人尊享：
銀聯卡優惠：
銀聯鑽石卡持卡人尊享：
由即日起至2020年10月14日，入住全球指定傲途機場中轉酒店，通過指定銀聯卡結帳，即可享受最優房價折扣優惠！
1. 銀聯持卡人尊享Hertz美國/ 加拿大/泰國/澳大利亞/菲律賓/馬來西亞門店折扣禮遇(以下優惠可同享)：
備注:銀聯卡持卡人需在指定頁面www.hertz.com預訂方可享受以上租車優惠。
佢官網sell 嘅10倍積分要用咩付款方法先拎到？
|
https://kestrelkwan.blogspot.com/2015/05/2015.html
|
噚日橫風橫雨，攪到屋企周圍都滲水，仲以為今日天氣都唔好得去邊，點知天朗氣清，天氣非常之好，所以我返工前都可以出海灘浴佛哦！
全日都好好天氣，仲鬼死咁熱，點知夜晚放工去到屯門公路轉車站時就開始毛毛雨，一踏入家門後就即刻落大雨，好彩避得過唔使濕身，果真佛力加持，佛祖庇祐，阿彌陀佛！！
係呀，所以真係好好彩呀！
你有佛陀保守，回家避雨。
係呀，真係要多得佛祖庇祐，我呢世人最驟忌就係落雨出街！
係囉，原來曾經黑雨過我都唔知！！
|
https://packngo.hk/15227/
|
亞洲航空又搵OTA散貨喇！
亞洲航空來回檳城$454起(來回連稅$917起)，比先前官網價再落一落，直衝九百頭邊緣，再創檳城線新低！馬拉其他線冇乜點減，唯獨檳城越跌越有！
雖然唔包行李，但出票後都可以去官網買返，以價錢嚟講其實可以入貨嘅。
平得好過份！香港航空淡季減來回沖繩$560起！
隨時減價！限定七小時！快運今晚指定航點單程$7起！
Next story 例行減價！入貨睇時間！樂桃航空單程大阪$630起！
Previous story 香港出發四折！有比較有傷害！跨年聖誕冇加價！全日空商務艙深圳來回東京$5517起！
|
https://theculturist.hk/2021/02/%E5%B0%88%E6%AC%84/%E9%BB%83%E7%B4%99%E4%BB%94%E9%9F%B3%E6%A8%82%E7%95%AB%E7%AC%A6-%E9%99%B3%E8%A1%8C-50%E3%80%90%E5%B0%88%E6%AC%84%E3%80%91/
|
除咗逝世前幾年出嘅唯一一張個人大碟《Harry Dean Stanton: Partly Fiction》Soundtrack之外，今次其實只係Harry打正名出嘅第二張唱片。當年嗰張碟全港冇乜地方有得賣，當然亦冇乜人買。今次新呢張睇怕全世界亦冇乜幾個人會嘥心機介紹。我哋睇吓唱片嘅Trailer 先，有黑膠同CD任君選擇：
喺呢個電視訪問，Harry 不單即場唱，更自己用口琴伴奏，用墨西哥人亦讚嘆嘅純正口音唱出這古老遊子鄕愁經典民謠 Canción Mixteca，七情上面㗎佢：
無疑喺近代將魯特琴(Lute)推至另一層次嘅Artist，之前同怪雞大導Jim Jarmusch連番合作後，今次個人大碟題材完全朝古典方向進發，封面上展示嗰隻琴，正正就係唱片創作同彈奏嘅樂器。碟名出自修女所撰古籍Ex Mortis，意思係Of Death 或者From Death，音樂非單止百無禁忌，計我話用來做冥想配樂不知幾好，全張碟共8曲，慢用：
喺呢張因為BREXIT攪到亂晒龍嘅The Cure Tribute碟入面，LA新紥姐仔 Phoebe Bridger 翻唱Friday I’m In Love ，呢條片同Mojo CD個版本有分別，但有MV你睇：
Tricky幽閉Trip Hop版Lovecat會點玩？自己睇：
另一位阿姐A.A. Williams 之前喺佢嘅Songs From Isolation Sessions 已經玩過 Lovesong，鋼琴伴奏都幾好Feel㗎：
PS: 應該冇人唔知佢同David Lynch「有啲嘢」嘅性感女伶Chrystabell，正全力搞緊張The Cure致敬大碟，全部音樂由一向食開1980S 同Bossa Nova 老本嘅Nouvelle Vague樂團主腦Marc Collins揸旗。我哋聽首佢哋玩嘅The Walk先：
即咁，如果你同我一樣咁厭惡荷里活恐怖片Format同拍法，又睇唔起泰韓印尼鬼片，但亦嫌J-Horror吓吓要捱成套戲兩粒鐘只求嗰幾秒快感。以下呢套擺明粗製濫造、囡囡唔索，總共由13套短片組成嘅東西可能啱睇。雖然有啲確係幾流，又有啲抄襲，亦有啲冇頭冇尾，但當中可能有啲嘢會令你得到嗰幾吓驚喜嘅快感。點解仲要睇？IMDB 得兩條友睇過，畀得兩三粒星，齊齊閙爆話完全唔Make Sense、唔知套戲想點，其一仲侮辱話「化妝技術衰過細路仔攞阿媽化妝袋自己亂畫⋯⋯」嘩，唱衰到咁嘅程度，反而正正係恐怖片最好嘅元素，好很想睇喎！好，就將呢套《幻海奇情》咁嘅嘢，全套醒過你睇，冇期望自然唔會失望喇吓話。以下係個監製同部分古仔嘅編劇自己分享，合法㗎！
|
https://flyday.hk/53578
|
Home 美加優惠 平機票攻略！美加優惠機票全分析！幾錢先係入手價？
平機票攻略！美加優惠機票全分析！幾錢先係入手價？
今年美加機票優惠真係賣少見少！不過偶然都有啲美國, 加拿大直航驚喜平機票！想知宜家美加機票幾錢先值得入手？等小編將最低價同入手價逐一話你地知啦！
注：以下所提及的價錢為來回連稅價錢，以淡季作標準。價錢及建議是小編個人之經驗，只作參考用途。
正常價：平時無優惠做緊嘅正常價錢。
第一個比較多優惠嘅美國航點就係洛杉磯，直航只有美國航空同國泰航空，前者係8月尾先出過一次直航震撼價連稅$2,897！！平常優惠價都係約3千頭到勁抵！國泰當然唔甘心要還擊對手，推出連稅價$3,129，雖然都係限10月份出發，但減到咁真係迫人飛！
至於轉機嘅航空公司都幾多間下，不過對上一年只有加拿大航空、聯合航空、長榮航空出過優惠，最平轉機價有加航連稅$2,976，優惠快閃賣咗2日。聯合航空個價都唔錯，連稅最低$3,104。小編覺得轉機嚟講，長榮算係最好選擇，時間短兼服務好，今年最平價去到$3,290，3間入手價差唔多係$3,500至$3,700。
自從港航同所有長線航點講拜拜後，三藩市得番新航、國泰、同聯合航空係到爭！新航今年優惠唔多，最低價都要4千1，而入手價約4千3到。國泰就係要等到fanfares先有咁低價，去到上年2月最平試過連稅$4,710。聯合航空今年直情無影添！
至於其他要轉機嘅航空公司都少咗出優惠，今年要數最平仲係加拿大航空7月推出快閃驚喜價，來回連稅都係$2,964，入手預$3,500到，fight低一眾轉機價。加航雖然比長榮航空仲要平，不過長榮就可以黎返個台北半日遊兼坐到hello kitty牽手機，最低連稅$3,282！
宜家得國泰唯一直航飛西雅圖，優惠唔多，最近一年賣過連稅價$4,492！
轉機分別有加航，聯合、ANA、韓亞同長榮幾間航空公司，不過近年都係加航有優惠外，其他無乜聲氣，如果見到有入手價$3,500-$4,100就直接入手喇！
直航去紐約價錢一向較高，兼且好少有優惠。但今年3月聯合航空出過震撼快閃價，連稅只係$3,235，想痴住係復活節出發，都只係加多$50，不過優惠一閃即逝超癲！而國泰都係坐等fanfares先有平，優惠價都要$5,746。
國泰早前加入咗直航華盛頓線，除咗係獨家直航亦係國泰最長嘅一條直飛航線，一次過飛成十六個鐘！暫時見到都係fanfares先有平，直航價同紐約差唔多，最平試過$5,847！最後黎多個芝加哥同波士頓線，同樣間唔時先見國泰fanfares有優惠，連稅最低價分別係$5,847同$6,227。另外今年咁靜，其他航空公司都無咩轉機優惠出過呀！
黎到加拿大線，溫哥華同多倫多都係貴咗唔少。今年keep住都係加航7月個快閃驚喜價，來回連稅都係$3,165同$3,882，拉低今年直航新低價！另外國泰都盡力拉近距離，推出連稅價$4,188，宜家直航溫哥華入手價預$5,000至$5,500左右。
至於轉機可以留意下長榮、達美或中國東方航空，長榮飛溫哥華試過$3,605，性價比唔錯！想最平飛多倫多，就一定要數中國東方航空，三千尾搞得掂，雖然價錢平都要諗清楚呀！
作為觀賞極光最佳的地點之一，黃刀鎮一直以黎都賣到勁貴，就算係加航嘅內陸機都企到好硬！加航今年出過2次優惠，最平連稅去到$6,999，為咗追夢都值得嘅。另外加航仲有2個冷門航點好似魁北克連稅$6,398同卡加利$4,089，岩哂鍾意去加拿大嘅fans呀！
雖然仲有其他好似休斯敦、奧蘭多、拉斯維加斯及夏威夷等航點，但香港仲未有直航所以就唔詳盡介紹喇。自從港航撤退哂長線後，其他航空公司都好保守無咩大減價，除咗洛杉磯線有啲驚喜平飛可以搶下！平時見到啲快閃優惠三/四千已經算抵可以入手喇！
1. 想直航飛美加，一定要定期捕住國泰Fanfares，好少單獨出優惠！另外仲有捕下其他美帝航空嘅last minute快閃優惠！
2. 如果想以平價轉機去美國，除咗美國嘅航空公司外，坐加航或長榮都係唔錯選擇！
暑假機票幾時買好呢？
|
https://fighteczema16yrs.com/2-8/
|
Aim: 啲陳年玻璃窗貼係咪令間房好焗嘅兇手呢？
2/8 清埋第四格窗啲膠。
31/7 用咁松節水好努力抹咗兩個鐘，清咗九成，淨低果啲下次再繼續啦。唔知係咪聞得多所以唔覺臭，所以都未知間房有無好咗。
27/7/2021 終於撕咗三個窗嘅玻璃窗貼啦，咁當然又係有啲奇怪黃色漬係度啦。有好多膠水漬仲留係個窗度，好臭膠水味，下回繼續。
Results: 做運動出汗對皮膚最好。牙膏SLS 影響太細。
7/5 計計埋埋自從用番茶籽粉唔用洗頭水+做左兩次出汗運動+訓到自然醒+走SLS 牙膏，眼角皮膚已經好左八成。呢啲動作都好sustainable，所以會keep 住架啦。遲啲懶番先再睇咩野出事啦。
6/5 無惡化。
5/5 曬左8 個鐘，無出汗，用左兩次藍色防曬，無事！！！皮膚無差到。今次我係用胺基酸洗面奶洗面再加摔走啲死皮加防水。唔知係啲死皮幫我擋一擋定係清得走啲防水所以無事。乜都好，星期日應該會用金色防曬，睇下會唔會出事。
2/5 睇嚟運動搞到皮膚好咗，而且仲好持久添。用番無SLS 牙膏，仲有牙縫刷。出現嘅variable 太多，mastermind 唔到添。
29-30/4 用牙粉，無進展。
28/4 用番牙粉，無進展。
27/4 繼續用無SLS 牙膏，無進展。
26/4 可能琴日出左一身汗，所以心理上覺得紅色退左啲啲。今日搵到隻無SLS 有fluoride 嘅牙膏，今晚試下。
25/4 今日行山三個幾鐘，無搽防曬。夜晚打邊爐狂食牛仲飲左大半罐啤酒。繼續梳打粉刷牙。睇左好多Reddit 濕疹嘅文，好開心有啲人用左幾年就搵到咩事，但都有啲人病左十幾年無乜起色，生活難過，唉。係中文網搵唔到有人對牙膏敏感，係Reddit 搵到有，但人地只係爛口。唔通我塊面唔關牙膏事？
24/4 飲左一罐可樂、半支梳打水，健康到呢。塊面好似少左好多紅印，笑起上嚟啲魚尾紋無咁明顯。係PubMed 搵下梳打粉同Bentonite clay 嘅文，似乎無乜嘢support Bentonite clay 有用。如果亂用嘢刷牙可能仲會磨蝕隻牙添。
22-23/4/2021 唔記得係邊日開始，終於的起心肝用牙粉刷牙。
|
https://eatwo.info/?p=10293
|
香港咖啡店愈開愈多，要喺芸芸Cafe當中突圍而出並非易事，中西區向來多文青Cafe，今次推介一間位處上環四方街嘅Cafe，港式茶餐廳偏快食兼重食，西式咖啡店就係慢食兼輕食，將港式同西式結合，中西合璧令平平無奇嘅Cafe有特色。
從Google地圖所見，咖啡店以「茶咖宅」命名，步上樓梯後，只見易拉架，未見有叫「茶咖宅」嘅店舖，原來實際上咖啡店以「Congteakafe」命名，位置就係豪景臺樓梯旁邊，最啱文青拍拖情侶兩個人去試吓。
室內裝潢似足一般咖啡店，偌大窗戶透光度高，令一室光猛明亮，不過開放式廚房就有港式風格，採用以前街市照雞蛋嘅燈，配合食物中西合璧風格。香濃嘅咖啡有西式咖啡店style，香滑嘅奶茶就港式味道，絕對迎合鍾意嚐鮮嘅香港人。
其中一款All Day Breakfast係班尼迪蛋配英式鬆餅，係西式咖啡店必備產物，將Egg Benedict切開，流心蛋汁流落英式鬆餅中，誘惑非常。不過略嫌鬆餅偏軟，未夠乾身。茄汁豆、腸仔、沙律菜係正常質素，反而煙肉值得一讚！煙肉有別於平時嘅全塊乾到硬嘅煙肉，而係肉質大部份都係軟腍，而且黏口，只係邊位有煎過，所以邊緣位輕脆，而煙肉仍然係軟嫩，呢個位夠細心同專業。
以雞公碗盛載嘅上環叉燒炒蛋飯，驟眼看超有中式感，碗內嘅叉燒炒蛋飯極有港式味道。配搭奶茶比較似港式茶餐廳風味，但配上咖啡就超有中西合璧風格。飯量充足，餸量都唔少，絕對夠食飽肚，蜜汁可接受，但叉燒比較瘦，肉質唔可以同燒味專賣店相比，炒蛋反而值得留意，黃到金嘅炒蛋十分滑溜，入口似用鮮奶去炒，嫩滑雞蛋加上些微豉油更有港式味道。
班尼迪蛋配英式鬆餅呢種西式早餐向來都係慢食為主，坐喺咖啡店慢慢歎完早餐先開始工作或返學。相反，叉燒炒蛋飯一般係快食為主，趕緊食完即繼續工作，而且通常一羹炒蛋、一舊叉燒、一口飯同時送進口中，混合一齊先可以食到叉燒炒蛋飯嘅真諦。如果兩個人去食，一個食西式，一個食中式，速度肯定唔同，中西合璧有種分唔清係茶餐廳定咖啡店嘅感覺。
無論中式定西式，強烈建議趁熱食，灘凍咗會無咗質感，特別係港式叉燒炒蛋飯。
交通﹕上環向荷里活道方向行，樓梯上去就會見到。
|
https://talkfood.com.hk/2022/02/03/%E3%80%90%E5%8F%AC%E9%9B%86%E9%A4%83%E6%8E%A7%E4%B9%8B%E8%8D%83%E7%81%A3%E9%A4%83%E5%AD%90%E5%9C%B0%E5%9C%96%E3%80%91%E8%8D%83%E7%81%A3%E5%90%8D%E7%89%A9%E9%A4%83%E5%AD%90%E5%B1%8B%EF%BD%9C%E6%8B%B3/
|
繼上集土瓜灣餃子地圖，今集終於嚟到荃灣啦！荃灣除咗天橋多，原來餃子店都好多～講到荃灣餃子，點會少得大名鼎鼎嘅餃子屋呢！
餃子屋啲餃子出名大粒，一粒頂人哋兩粒，而且超多款式，好似咖喱薯仔豬肉餃、紫菜豬肉餃都係比較少見。
小帝餃子館老闆係東北人，特登把餡料調較到啱返港人口味，菜多肉少，想客人食得更健康。湯底每日煲足3個半鐘，因為有隔油，表面好清，絕無味精！極推佢哋嘅三鮮韭菜盒子，新鮮熱辣夠香脆，咬出嚟仲要大爆汁，好食！
荃灣亨通餃子店係一對哈爾濱夫婦開，開鋪九年，最初喺油麻地經營咗5年，後尾嚟到荃灣。餃子材料喺北方空運過嚟，保證食到北方餃嘅原汁原味。鮮肉茴香餃夠罕見，茴香味道係好特別，同其他蔬菜唔同，食療功效多，仲可以抗癌，嚟到一定要試！鮮肉酸菜餃入面嘅酸菜因為有清洗過，所以味道唔重，更易接受。
最後呢間峰味清雞湯米線，主打清雞湯手工包餃子，只做外賣。價錢貼地，$22有6隻，味道似韭菜餃，蔬菜多，正常發揮。
|
https://content.mybb.com.hk/128791/
|
做人媽咪真係唔簡單，由初生BB開始要日日餵母乳；去到BB大約6個月大，又為BB加入固體食物而煩惱。不過對新手媽媽嚟講，都唔知揀咩嬰兒食物先可確保BB健康成長……到底BB加固期嘅餐單有咩要注意？
雖然化學製品對人類嘅影響未有結論，但美國兒科學院[1]認為，因為BB分解毒素嘅能力較低，進食有害嘅食物添加劑對BB嘅影響非常大！而有機食物唔僧加入人工香料、色素同防腐劑，所以通常係BB加固食物嘅選擇，盡量減低BB受化學食品影響嘅機會。不過媽媽都要留意產品係咪有「有機產品認證」啊！
港安醫院嘅營養師表示[2]，益生菌屬有活性嘅微生物，可以改善腸道微生物平衡，促進腸道蠕動，從而幫助排便及改善便秘，仲可以提升免疫力！如果BB加固期多進食含有益生菌嘅食物，對腸道發展有一定嘅幫助啊！
BB腸胃發展仲未成熟，所以加固期嘅食物都要以「容易消化」同「循序漸進」為準則。例如一開始踏入加固期，頭2星期至1個月可以進食1-2羹固體食物，待BB逐步適應後先慢慢增加添加份量，至一歲前每日可以進食3-4餐固體食物。
來自德國Töpfer特福芬（https://www.toepfer-baby.com/），創立至今一百多年來，一直關注媽媽同BB嘅需求，堅持製造高品質嘅嬰幼兒產品。特福芬用超過一百年嘅用心，成就媽媽安心。
Töpfer特福芬有機米粉（https://www.toepfer-baby.com/ch/product?categoryId=2702&productAssocId=517），有齊歐盟同德國有機產品認證，採用全天然、健康同營養豐富嘅有機原材料，將BB嘅成長放喺第一位。奶米粉系列仲含有益生菌——雙歧桿菌，可以促進腸道健康！有機米粉系列有多款口味，例如香草、香蕉、玉米胡蘿蔔同蘋果香蕉橙等，令BB更易愛上輔食。
|
https://www.weekendhk.com/dining/%E5%A6%82%E6%AB%BB%E8%8A%B1%E7%9B%9B%E9%96%8B%E5%88%B0%E8%90%BD%E4%B8%8B-%E6%97%A5%E9%9F%93%E3%80%8C%E5%9A%90%E3%80%8D%E6%AB%BB%E4%B9%8B%E6%97%85-921288/
|
去過旅行賞櫻嘅你，都可能知道4月係櫻花盛開嘅時期，閉起雙眼你最掛念日韓嘅櫻花靚景，但眼睛張開身邊只係石屎森林？唔使灰心！就等我Dining娜帶你喺帝京酒店嘅花月庭，嚟一轉「味歷日韓嘗櫻之旅」自助晚餐！即開生蠔、香煎鴨肝及火焰波士頓龍蝦配海膽呢啲時令主打當然有，不過以下幾款趁住花季推出嘅日韓限時花季美食，就一定要睇吓我介紹喇！
要感受韓式料理，唔一定要辣嘅！花月庭新添置嘅韓燒區，就可以試到唔同嘅韓式滋味，食材包括安格斯牛肉、五花腩、牛油帆立貝串、魷魚鬚及金菇煙肉等，經特製醃醬同師傅親自即席燒烤，味道絕對有保証！
除咗韓燒，韓式人參雞湯都係必點韓式料理，因為健康又好味。嚴選嘅嫩滑春雞，釀入矜貴韓國人參同材料燉煮三小時，每一啖都係精華所在！
跟住要介紹嘅就係日式料理，刺身當然係必食item！就好似呢款即切油甘魚刺身，嚴選約一米長嘅日本原條油甘魚，重約五至七公斤，肉質入口爽脆彈牙，味道鮮甜！
假如刺身唔啱你胃口，呢款鐵板岩漿鰻魚芝士飯就唔可以錯過啦！香甜鰻魚放喺熱辣辣嘅鐵板爐上，加入溶岩芝士蛋漿，令每啖飯都充滿蛋香同濃郁半溶芝士味。
係時候嚟到戲肉嘗櫻喇，先嚟一個西日fusion先！櫻花意大利飯配松葉蟹海苔湯，行政總廚嘅靈感源自日式茶漬飯，再加入西式意大利飯食材，一道菜式兩種風情，創意十足。
一餐美滿嘅飯，又點可以冇咗甜品？以下呢3款櫻氣十足嘅甜品，有蛋糕又有甜脆包，以櫻花配搭抹茶同柚子等唔同食材，顏色鮮豔，絕對係相機食先之選！
順便介紹多一款包含住滿滿沖繩味道嘅沖繩紅芋撻，當地出產嘅紅芋，甜度、香味及鬆軟度都非常高，鬆脆撻皮配上軟滑紅芋，絕對係perfect match！
額外生日優惠：
由即日至2019年4月18日，凡於星期一至四惠顧每滿6位全時段自助晚餐，其中一位客人可免費享用自助晚餐並獲贈3/4磅指定精美生日蛋糕乙個。
生日優惠條款及細則：
|
https://www.stheadline.com/columnists/finance/3177812/-5G5G
|
上星期「將藍隧道」及「將軍澳跨灣連接路」（跨灣橋）通車，好多人特登去趁熱鬧。唔知大家喺新路段用地圖搵路、開Live時，有無留意該路段嘅5G網絡覆蓋？
外行人可能認為，有隧道、有橋，只要有人到嘅地方，就必然有流動網絡，甚至5G覆蓋；其實呢個「必然」係電訊商背後周密嘅部署同仔細嘅安排。
早喺將藍隧道及跨灣橋通車前，我哋嘅專業工程團隊已經喺附近安裝新流動通訊基站，同時調整現有基站嘅配置。喺大橋同隧道範圍，我哋重耕2100兆赫頻段頻譜，再配合3.5吉赫黃金頻段頻譜，發揮5G網絡嘅最大威力。
工程團隊日以繼夜鋪建及優化網絡，反覆進行測試，務求於該路段提供全面嘅5G覆蓋，以應付該區龐大嘅通訊服務需求，等駕駛人士同乘客可盡享極速流暢的通訊體驗。
通車當日，同事又再入去實測5G網絡同新隧道。佢哋揸車由康城出發，沿路連接至5G網絡睇片，途經跨灣橋及藍田隧道，網絡全程暢通無阻！喺車上用Zoom、check email同睇片都一樣順暢！
5G流動網絡工程不但要做得快，亦要做得鉅細無遺。大家仲記唔記得半年前東鐵線過海段正式通車，我哋嘅5G網絡隨即接通紅磡、會展及金鐘站，當中包括行車管道、月台及車站大堂，為客戶提供無間斷嘅通訊服務。
5G網絡嘅發展同覆蓋，時刻緊貼城市發展及基建計劃。有賴工程團隊嘅努力，我哋先可以適時將網絡覆蓋伸延至各大新落成嘅交通基建設施及公共場所。
靜靜話你知，其實我哋已經幫緊連接九龍東西嘅中九龍幹線做緊5G流動網絡策劃，希望喺通車嘅時候，無遠弗屆嘅5G覆蓋隨即準備就緒！
|
https://www.orientalsunday.hk/%E6%9C%80%E6%96%B0%E5%A8%9B%E8%81%9E/%E6%96%B9%E6%9D%B1%E6%98%87-%E9%87%91%E5%8F%A5-%E9%95%B7%E5%91%BD%E7%99%BE%E4%BA%8C%E6%AD%B2-280487/
|
無綫節目《長命百二歲》日前已經播放完畢，主播方東昇近年以搞笑又有資訊性嘅風格嚟主持節目，成為唔少觀眾心目中嘅金句王。今次都唔例外，《長命百二歲》以新思維探討人口老化，零距離接觸各地耆英。依家就趁機會嚟回顧吓GAG王今季嘅金句啦！
今次節目主持人有啲唔同，由方東昇、李德成同黃曉瑩嚟主持，而身為老前輩嘅李德成，唔知buy唔buy呢種主持方式呢？會唔會擦出新火花呢？
唔好以為淨係得方東昇識講金句，就連八叔李德成都識搞Gag！
作為主持人就咁搞下Gag都未夠，反應力都好重要，轉數快人都醒目啲，就好似方東昇咁，有一集佢去探訪老人院時，負責人表示要老人家唔駛再用約束帶，俾佢地培養自主權，所以過去已燒毀幾千條約束帶。
節目由三月開始播，一集只係得三分鐘左右，真係唔夠喉！好彩依家線上就有30分鐘版嘅合輯可以睇番～如果想重溫《長命百二歲》咁多集嘅內容，可以去無線新聞專頁度睇返。
同孖生細佬都鬼鬼哋？陳凱琳：我係爸爸媽媽親生！
|
https://hkdsebchui.com/f-6-dse-%E8%8B%B1%E6%96%87%E6%B1%82%E7%94%9F%E6%8C%87%E5%8D%97%EF%BC%8D%E7%94%B10%E8%BF%BD%E8%B5%B7%E4%B8%8A-level-4/
|
升到上中六，你需要功利少少去睇下究竟將你每一分每一秒投資去邊。如果想由 0 開始急起直追，追到坐 4 望 5+，你需要好好善用每一刻。今次我為大家整合咗幾位英文高手嘅睇法，我再另外補充咗少少我嘅理解及意見，希望幫到大家。
我都好同意 2018 DSE 狀元 Monica 所講，Reading 建議多操多練，除咗 DSE 值得操，A-Level Past Paper Summary Cloze (aka fill-in-the blanks) 都可以幫你訓練語感（但不宜操太多，難度同DSE差距太大），CE reading 都值得用黎訓練基礎理解能力同考評局D套路，畢竟無人比考評局更了解考評局。
正如 jv_academy_jv 所講，呢一份卷性價比唔低，雖然客觀上嘅分數佔比的確唔算太吸引，只有20%，但事實上，閱讀理解係最容易自己進行操練嘅一份卷。
你可以細心諗下，Paper 2 寫完篇文之後要搵老師改，又要等一段時間先有結果同評語；Paper 3又要播光碟，然後寫個篇Integrated tasks自己淨係可以對係咪搵齊晒points，其他嘢都係老師先可以比到實質評語；而 Paper 4更加係要約齊同學同老師先可以一齊練。
反觀Paper 1，自己就咁計時90分鐘就可以開始做，然後答案其實大多都絕對客觀，可以做完自己即刻改，而且中 marking 就係中 marking，唔中就係唔中。
每次幫自己對卷嘅時候細心研究自己點解會錯、多數錯喺邊度，記錄低晒，基本上Reading Comprehension 好快已經漸入佳境。總括而言，Paper 1佔分的確比其他分卷低，雖然仍有時間投資價值，但就不算太高，中六同學不值得投放大量時間於此卷，建議每星期完成 1-2 set comprehension (Part A + B) 已經足夠。
Writing 建議集中操練論說文（descriptive writing 出現機會極微，知道一 D descriptive writing 嘅技巧同字眼就可以了，short story更加好少直出），加上考試 Part B 你可以唔揀 descriptive writing 嘅題目 。
操練意思係搵下一 D 經常都可以用到嘅 sentence structures，例如你舉例子嘅時候就用Speaking of (sth) / XXX (e.g.) may spring to mind / Recent studies conducted by XXX (an organisation) has unmasked the fact that SVO / Say XXX and YYY, they are striking illustrations of (sth)。
另外要從自己嘅文搵出一D經常用到嘅字眼，然後再搵佢嘅同義詞，去豐富你嘅詞庫，避免係同一篇文反覆用同一個字，同時show off 比 marker 睇你嘅詞彙嘅多樣性。例如 in Hong Kong，你可以話 In the territory / in the city of splendour and luxury / in the hustle-and-bustle city of Hong Kong，盡量將平時最經常出現嘅詞彙 upgrade 成更加 advanced 嘅詞彙，咁就更加容易學以致用，用最小嘅成本換取最大嘅成果。
另外想進步得快D都可以搵D關於常見topic (e.g. spoon-feeding education/rote learning / stress / teenage issues / technological advancement / globalisation) 嘅文然後背左D經常可以用到嘅字句。
再老實d講，寫作呢份卷唔值得同學投資咁多，要改善寫作能力永遠不可能是一朝一夕的事，唯有踏實從根基開始推進，先至可以慢慢見到進步，並不是其他人所說的「背下句子就考好啊」。
更重要嘅係，好多同學以為自己chur緊呢份卷嘅時候，其實根本冇進步過。
近幾年好多同學尤其係上到中六嘅時候會成日背一啲句子、段落、推論、靚字或者文章，然後喺考試嘅時候key落去。
學習一啲靚嘅vocab唔係冇用，但係好多同學會強行用呢啲字，用得不適當，其實最後帶來反效果，完全損失時間成本。好多同學背左一啲段落同埋句子然後夾硬喺考試嘅時候貼上去，係極危險嘅動作，因為只要題目改變左少少，你所背嘅嘢都已經完全唔識用，好多同學曾經因為呢種動作而導致自己離題，係公開考試中最嚴重的犯錯。
如果你真係已經升到中六，你要以平常心面對呢份卷，我建議一星期寫至少一篇文，間中開個SCMP睇吓文章，因為考評局係想你用journalist style去寫文章，但Paper 2我不建議你投資最多時間，因為客觀地衡量是不值得。
眾所周知，佔分最重嘅一份卷就係Paper3。但係其實點解啲一份卷會佔最重分呢？你只要細心諗下，就會發覺其實呢一份卷係考晒你聽、說、讀、寫嘅能力，所以點解要做聆聽及綜合能力，就係因為佢真係測試到你嘅綜合能力嘅，所以亦都係點解佢係最重要嘅一份卷。
要喺好多地方執分極其容易，多加練習可以穩陣地攞到lvl5或更高嘅成績。呢份卷嘅投資價值係最高，亦都係中六同學想升grade嘅關鍵分卷，建議你有時間就練習，係重點操練嘅一份卷。
Part A 黎講都無咩特別，主要就係訓練聽英文嘅能力同抄寫速度。另外亦都可以練習速記，例如用 「Ss」 取替 「students」，節省mark答案嘅時間，準確記低每個答案，再稍後整理。
其實 Paper 3 Part B 最重要都係time住做，做多D。我自己係會將每個文體（formal or informal email / letter of complaint / feature article / advice page）分類，然後歸納出每個文體嘅 common introduction / ending paragraph同常用字眼，咁樣至少一拎到分卷已經知道要做D咩，節省思考開頭同結尾嘅時間。另外透過操卷你會發現考評局D套路，用 data file 都會更加熟練，組織篇文同語境意識都更加準確。
Speaking 就同作文大同小異，最重要係練習組織／技巧同流暢度，詞彙既複雜性就係錦上添花。最緊要係要有清晰嘅回應同transition，然後就係自己嘅 topic sentence仲有elaboration，知道點樣取悅marker自然唔難高分。
跟呢份卷本身比重唔算好高，但呢份係極少數可以短時間內極速升grade嘅一份卷，因為其實考呢份卷唔需要你本身英文好好或者講英文講得好流利，只要你演技夠好，同埋做足晒人哋想見到嘅嘢 (eye contact, interaction, politeness, smile, etc.)，基本上要攞lvl5都係一定冇問題。
只要你交足戲，樣樣做齊晒，呢份卷係可以幫你拉高英文科嘅總分，就算唔係拉高，都至少唔係成為你係英文科嘅拖累。建議每星期至少參與一次oral practice，就算冇機會年都要對住塊鏡講英文，唔順講到順，講到好自然，隨時準備好用英文對答，爭取機會講英文。
參考文章內容：
|
https://holiday.presslogic.com/article/119017/%E7%88%86%E7%AC%91-%E5%BC%B5%E6%95%AC%E8%BB%92%E9%96%8Bfans%E7%A6%AE%E7%89%A9-%E4%BB%A5%E7%82%BA%E4%BF%82iphone-%E9%BB%9E%E7%9F%A5%E5%85%B6%E5%AF%A6%E4%BF%82%E9%87%91%E8%8E%8E-%E5%91%A2%E5%96%AE%E5%98%A2%E7%9B%B4%E6%83%85%E8%A6%81%E4%B8%8A%E8%AD%A6%E8%A8%8A%E6%88%91%E8%A9%B1%E4%BD%A0%E7%9F%A5
|
有時Fans同偶像之間嘅趣事真係好好笑，分分鐘笑到肚痛！
頭先張敬軒喺IG po咗相，佢話喺屋企清理上次簽名會fans送嘅禮物，咁啱見到有部iPhone。
但係：「#點_知 我一打開，我變咗隻澳洲樹熊」有咩咁令佢o嘴呢？
原來入面係金莎嚟，一共有8粒，最搞笑嘅係，fans仲要加塊鐵板增加重量，務求呃到軒仔，真係太用心喇！
透過鐵板反映，睇得出軒仔個樣已經寫咗「#唔_係啩」幾個字。
而軒仔都明顯受到刺激，喺留言到多番轉tone：鄧碧雲媽打腔、李司棋真情阿家腔、周星馳tone、黃韻詩tone，實在多變！
|
https://holiday.presslogic.com/article/122951/sanrio%E8%A7%92%E8%89%B2%E4%BA%BA%E6%B0%A3%E5%A4%A7%E8%B3%9E-%E4%B8%AD%E6%9C%9F%E6%8A%95%E7%A5%A8%E7%B5%90%E6%9E%9C%E5%87%BA%E7%88%90-%E9%A6%99%E6%B8%AF%E5%9C%B0%E5%8D%80hello-kitty%E4%B8%89%E7%94%B2%E4%B8%8D%E5%85%A5
|
日本SANRIO角色一向喺海外都好受歡迎，而SANRIO每年都會舉辦「SANRIO角色人氣大賞」，等各位fans為最愛嘅角色投票。
今年大賞中期投票結果出爐啦～Hello Kitty暫居第一！而玉桂狗同布甸狗就緊隨其後，分別係第2、第3名。
上年排第十位嘅Kuromi今次中期結果升到第七位；上年第三名嘅YOSHIKITTY依家暫時排第9。
SANRIO仲有公佈到海外投票排名。喺台灣，布甸狗登上第一，玉桂狗第二，而Hello Kitty就屈居第三。
喺中國內地，YOSHIKITTY勇奪第一位！第二第三位分別係玉桂狗同布甸狗。
至於香港，總排名第一嘅Hello Kitty三甲不入，而係AP鴨攞第一！佢上年排名24，不過喺香港人氣就好高！布甸狗同玉桂狗就排第二第三。
喺所有排名入面，玉桂狗同布甸狗都係前3，人氣好高！
|
https://megalife.com.hk/1655/lifestyle-%E5%81%A5%E5%BA%B7%E7%94%9F%E6%B4%BB/%E3%80%8A%E7%94%9F%E6%B4%BB%E6%99%B4%E5%A0%B1%E3%80%8B%E5%81%A5%E5%BA%B7%E5%88%86%E4%BA%AB%E6%97%A5%E6%97%A5%E6%B2%96%E6%B6%BC%EF%BC%9D%E5%81%A5%E5%BA%B7%E5%8F%88%E4%B9%BE%E6%B7%A8%EF%BC%9F%E9%8C%AF/
|
我哋日常生活入面，除咗食飯、瞓教、去厠所係例行公事之外，仲有沖涼。我哋平均一日沖一次涼，甚至有人會喺返工返學之前都沖一次，覺得咁先夠乾淨。但係，原來呢個做法係錯架！近排有專家建議，每個禮拜沖一至兩次涼就夠。好難接受呢？不如聽吓佢哋點講。
美國哥倫比亞大學護士學院傳染病專家Elaine Larson就話，好多人以為日日沖涼先乾淨、健康，但其實喺細菌學角度嚟講，沖咁多次涼反而會有產生更多問題。佢話，一個禮拜沖一至兩次涼就夠，因為沖得涼多會洗走哂身上既油脂同益菌，令細菌有機會入侵體內。佢又補充，除非因為身上面有臭味，咁的確係要沖涼。但如果你以為沖多啲涼可以無咁易病？咁其實洗手已經得喇。
好喇，到你真係沖涼既時候，都要留意只係沖身體某啲部位就夠。喬治華盛頓大學皮膚醫學副教授C. Brandon Mitchell同樣話，日日沖涼真係無必要，而且沖嗰陣，只需要洗腋下、臀部同脾罅位呢啲會分泌強烈氣味既位置就夠。
一時之間的確好難接受，日日沖涼唔好呢個講法；但有無諗過，我哋之所以咁想沖涼，其實只係受清潔用品公司既宣傳、廣告所影響呢？有唔少沐浴露、洗頭水、或者潤膚露廣告，都好鐘意強調沖完涼後會有咩感覺；難怪有調查指，六成受訪女性每星期沖3至5次涼，主要都係為咗保養皮膚。
各國人沖涼次數都唔同？
早前歐洲一間公司Euromonitor做咗個國際研究，指各國人平均沖涼次數接近七次，巴西人同哥倫比亞人每日沖多過兩次涼；而澳洲、墨西哥、中東國家、印尼人們每個禮拜就沖大概八次。
根據英國紙巾製造商SCA公司一項目調查發現，而家既英國人已經唔再日日沖涼，當中有四成男性，三成以上既女性無日日沖涼既習慣，而超過一成人更承認一星期只沖一次涼。蘭開斯特大學社會學家Elizabeth Lancaster話，其實英國人日日沖澡既習慣一直維持咗成百幾年，但而家既佢哋愈沖愈少，其中過半數英國人每朝起身後，因為太懶或者無時間，所以索性唔沖涼，但專家認為呢個習慣反而令佢哋更健康。
|
https://football.fanpiece.com/roycemu/%E5%A4%9A%E5%A5%87%E5%87%BA%E5%93%81-%E9%BA%A5%E4%BD%B3%E4%BA%9E%E5%9C%A8%E6%9B%BC%E8%81%AF%E7%9A%84%E5%AD%98%E5%9C%A8%E5%83%B9%E5%80%BC-c1401452.html
|
曼聯喺後防主將麥佳亞缺陣下，近三場嘅戰績係1和2負，共失7球。依個戰績同失球數字對球迷嚟講係難以接受，好彩球隊依家確定今季排第二，令到輸波所帶嚟嘅影響減至最低。
當麥佳亞在陣時，佢成日俾人話移動速度慢，而且動作唔夠硬淨同埋又無團火，根本未夠班踢曼聯。但係依家無咗佢又見到個波喺後場想傳俾中場都唔容易，而且高空波完全無優勢。究竟喺麥佳亞缺陣底下，後防線缺少咗咩元素，令到整條後防線變晒樣呢？而佢除咗防守之外，仲有無其他貢獻呢？
一、傳波方面。麥佳亞睇落身型龐大，動作又慢，但點解對方前鋒會咁難截到麥佳亞嘅傳波呢？球迷唔難發現球隊好多時都能夠贏住形勢去踢。原因係麥佳亞嘅傳波有種滲透性同隱蔽性嘅特質，依兩種特質嘅傳波令到對方球員觸摸唔到麥佳亞嘅傳波時機同埋就算對手知道佢會咁做，亦都察覺唔到佢嘅線路。依種能力通常多數會喺進攻球員身上見到，因為佢哋要隱藏自己傳波路線組織攻勢同埋製造機會俾前鋒射門，比較少後衛擁有呢類高超嘅傳球技術，因為後衛主要工作始終都係以攔截同破壞對手攻勢為主，所以喺傳球技術嘅要求相對較低，而擁有依種傳球技能嘅中堅往往會俾人忽略。不過數據上就完全睇得出佢嘅價值，麥佳亞喺傳球次數同傳球成功次數都係排頭三位，而佢嘅傳球成功率更達到87.3%，依個數字甚至比起其他攻擊球員仲要好。
二、制空同截擊方面。有部份球迷可能會以龜嚟形容麥佳亞嘅速度，但係其實佢哋有無察覺到麥佳亞無論喺制空同截擊效率方面都好高。喺數據上佢响傳球阻截同高空爭奪成功次數都係排頭三位，真係好難想像佢會有依個統計數字。咁點解呢？原因係麥佳亞當企喺度時嘅判斷力同思考能力係最清晰，佢往往可以比對方早一步預知到皮球嘅落點，再加上自己嘅身高優勢，然後預早一步爭頂高空波，頂完之後仲要係盡量將個波頂俾隊友，保持個控球權。另外，佢喺截擊方面都有一手，由於麥佳亞傳波技術唔錯，所以佢捕捉對手傳波亦好在行。尤其係佢企喺度捕位時，能夠憑感覺預測對手傳球時機同線路，破壞對手攻勢嘅組織，令球隊有打反擊嘅機會。佢雖然跑得慢，但佢做決定到行動嗰刻嘅反應可以好迅速。
三、角球罰球助攻方面。由於麥佳亞有身高優勢，所以球隊有角球時，隊友盡量都會斬個波俾佢頂，雖然睇落佢個入球成功率唔高，但其實主要原因係對手防守目標太過鮮明，對方一定估到般奴或梳爾會斬俾麥佳亞，令到佢爭頂時遇到好大阻力。如果球隊可以有多一兩個衝得又頂得嘅球員捕喺禁區入面分散防守球員嘅注意力，麥佳亞得分機會就會相對提高。另外，佢亦都可以做誘餌嗰個頂住個位，俾其他隊友衝頂，可惜無隊友可以做到第二得分點。再加上當有罰球時，其實佢可以做到二傳俾隊友搶點，可惜攻擊線最能夠做到依樣嘢嘅只係得卡雲尼，浪費晒麥佳亞嘅身型優勢同助攻能力。
麥佳亞雖然仲有不足之處，但佢係咪真係廢到受盡各界批評呢？其實從一啲細節上嘅事去睇，就會發覺其實佢都有好多優點。除咗筆者以上所講嘅，其他球迷又留唔留意到佢喺隊中存在價值呢？
|
https://holiday.presslogic.com/article/230651/%E5%BC%B5%E7%B9%BC%E8%81%B0-%E8%AC%9D%E5%AE%89%E7%90%AA-%E9%99%B3%E8%B1%AA-%E9%99%B3%E8%8C%B5%E5%AA%BA-%E9%84%AD%E5%98%89%E7%A9%8E-%E9%99%B3%E5%87%B1%E7%90%B3-%E9%BB%83%E8%B2%AB%E4%B8%AD-%E6%9C%B1%E8%8C%B5-%E5%8A%89%E9%9D%92%E9%9B%B2-%E9%83%AD%E8%97%B9%E6%98%8E-%E5%A4%AB%E5%A9%A6-%E7%9B%A4%E9%BB%9E-%E7%94%9C%E8%9C%9C
|
鄭嘉穎為陳凱琳戒煙/張繼聰海旁彈唱冧謝安琪 盤點5對圈中甜蜜藝人夫婦！
兩人於2007年結婚，婚後有一對仔女張瞻同埋張靖。佢哋兩人喺婚後都經歷咗好多波折。初期，由於謝安琪好快就一炮而紅，而令外界批評兩人嘅名氣懸殊，女尊男卑，不過兩人嘅感情並無因為咁樣而受影響。隨著謝安琪嘅名氣越來越高，輿論同緋聞壓力令佢哋兩夫婦同時患上抑鬱症。但兩人一齊戰勝病魔，令關係更進一步。
喺謝安琪生完第二胎嘅時候，就被人質疑整容，而且仲攻擊得不留情面。張繼聰知道之後，不禁喺IG打長文為老婆抱打不平，而佢嘅回應亦被唔少網民大贊有大將之風。
而今年嘅情人節，張繼聰就好搞鬼咁送咗部電單車比老婆。但就令謝安琪忍唔住擺上IG「公審」佢，事關佢根本就連電單車牌都未有，而且情人節當日就被張繼聰攞咗架電單車去兜風，令網民都忍唔住留言話係另類嘅浪漫。
兩人因為拍攝電視劇《心戰》而相戀，直到2013年喺巴黎結婚。婚後二人三年抱三，育有兩個兒子同一個女兒，兩人間中會喺IG po一家五口甜蜜嘅合照。
兩人都表示雖然而家有小朋友，但都依然會預留時間比對方，尤其喺情人節同結婚紀念日都會過二人世界。結婚前，佢哋亦承諾過無論有幾忙，都會每年計畫一次屬於兩個人嘅旅行，盡量去新嘅地方創造新回憶！
兩人因為拍攝電視劇《殭》而擦出愛火花，由於兩人年紀相差22年，所以拍拖時期一直都不被外界看好。喺2018年，兩人於峇里結婚，而家有兩個非常可愛嘅仔仔。
兩人嘅相處非常甜蜜，其實陳凱琳亦係鄭嘉穎入行咁耐以嚟第一位公開承認嘅女友，而且喺公開戀愛後佢哋亦時常高調放閃。另外，鄭嘉穎為咗老婆仲好堅定咁戒煙、戒蒲及戒粗口，希望可以比到足夠嘅安全感佢。仲為咗陳凱琳而開始返教會，想拉近彼此嘅距離。睇嚟佢真係為咗愛而改變咗好多！
二人於1998年結婚，結婚至今已經23年，但依然甜蜜！兩人拍拖初期曾經因為背景相差比較遠，而不被家人同外界認同。但多得有郭藹明嘅默默支持，劉青雲憑實力獲得多個影帝殊榮。
兩人嘅相處模式非常甜蜜，時不時就會被傳媒拍到一齊拍拖嘅畫面，係大家公認嘅模範夫婦。由於佢哋都好鍾意煮嘢食，所以成日都會一齊去買菜。劉青雲仲曾經講過當老婆嘗試煮新菜式，佢都非常樂意做「白老鼠」試味。
喺2015年，劉青雲憑電影《竊聽風雲3》奪得香港金像獎影帝，並喺台上公開咁講愛的宣言，令到當時喺台下嘅老婆忍唔住眼濕濕。
黃貫中同朱茵喺 2012 年結婚，並在同一年宣布懷孕，誕下女兒黃鶯。儘管外界以「美女配野獸」嚟形容佢哋兩個，但佢哋感情從來都無因此而動搖，黃貫中更多次喺鏡頭面前表達對老婆堅定嘅心。
黃貫中亦為朱茵戒咗多年嘅煙癮，婚後練習廚藝，希望佢可以返屋企就可以無憂無慮咁好好休息。
對歌手/藝人嚟講 keep 住顏值可以話係人第二重要嘅大事嚟，但隨住歲月蹉跎唔少藝人不時都會被拍到憔悴老態盡顯嘅情況，部分藝人更被指因為微調過度而面容僵硬，樣貌非常唔自然等嘅情況。而一代男神吳彥祖近日就被網友翻出昔日靚仔相，指佢依家髮線嚴重上移，悲痛大叫男神崩壞。
吳彥祖同老婆 LisaS. 及 女兒 Raven 移居美國後，不時都會返香港同朋友聚吓，不過早前有網民驚訝指是被稱為一代男神吳彥祖嘅髮線嚴重向上移，頭髮稀疏，網民悲痛大叫男神崩壞。
吳彥祖當年拍《美少年之戀》而入行，五官突出，身形健碩、其唔鹹唔淡嘅廣東話迷死唔少當年嘅少男少女。但同依家相比明顯係愈嚟愈有男人味，男神之位當之無愧。
而除咗吳彥祖外，依 4 位中/港/台嘅藝人喺出道時喺唔少女性心目中嘅「男神」嚟，可惜隨住歲月蹉跎，靚仔樣好似都已不復在！
當年同吳彥祖一齊拍攝《美少年之戀》嘅馮德倫，喺當年都係唔少人心目中嘅男神嚟，而近年佢不時更會以留白鬚造型示人，完全唔掩飾歲月嘅痕跡，同當年相比又係另一種感覺嚟！
余文樂早前因入名店被要求排隊一事，引起嚟 fans 大感失望外，近年更有網友指余文樂出現未老先衰嘅跡象，睇番佢近嚟嘅相，見佢留鬚加上鬍鬚灰白，感覺好似老咗十年咁，同當年青靚白淨截然不同。
陳冠希 2000 年出道時憑混血靚仔樣成為唔少女性心目中嘅「男神」，但近年外貌經常成為話題，指佢靚仔樣不再。而早前一身名牌衣著，但黑背心、紅褲嘅穿搭被網民笑似水喉工，加上光頭髮型現老態令人諗起小丸子爺爺。
早前言承旭出席台灣藝人安以軒女兒嘅滿月宴時，留有一頭長髮嘅佢加上鬍鬚，瞬間多咗一份成熟男人味。不過有網友就指認為他依個 look 睇起嚟略顯憔悴同滄桑，似乎冇咗偶像嘅魅力。
|
https://hkofficedaily.com/%E7%A7%81%E4%BA%BAfb%E5%87%BApost-%E5%90%8C%E4%BA%8Bcap%E5%9C%96%E7%95%99%E5%BA%95/
|
早幾日商台DJ梁文禮單嘢，個人感受好深，因為我喺舊公司都試過有相同遭遇，分別只係梁文禮係公眾人物，而我就只係職場小薯一名，不過自此以後我就唔敢再喺Facebook同埋其他社交媒體post任何嘢喇。
試問有邊個打工仔唔會呻做嘢辛苦、唔會私底下鬧老細衰格、鬧啲客麻煩、埋怨下公司福利，甚至係對其他同事有意見呢？講真好平常啫，如果連「私人地方」都唔可以宣洩，咁樣會唔會太抑鬱呀？
後來我發覺經理嘅「讀心術」愈嚟愈勁，只要我喺自己Facebook呻過啲咩都好，隔一排佢就會有意無意講啲語帶相關嘅說話，我都曾經檢查過自己係咪出咗地球post（人人都睇到），但明明唔係吖，我個setting係朋友先睇到㗎喎！
其實除此之外，仲有一個隔籬team嘅同事係無啦啦嬲咗我，從某一日開始，對我嘅態度180度轉變，我早排先喺Facebook講過有同事中午去supermarket買榴槤，然後擺喺公司雪櫃，搞到pantry好大陣味。
因為完全冇心理準備佢會咁講，我一時畀唔到反應，但係佢已經走咗去。
第一，唔係人人都食榴槤，你lunch買返嚟擺喺公司雪櫃唔通覺得自己冇問題？第二，點解連呢個同事都好似識得「讀心術」咁呢，我Facebook冇add佢，個post又唔係地球post，加埋之前經理啲反應，會唔會太巧合呀？
不過我已經唔使求證喇，後來經理叫咗我入房，劈頭就問我係咪好唔滿意加薪幅度……我應該唔夠24小時之前先喺Facebook呻過咋喎！
然後經理就遞部電話畀我睇，係一幅截圖，內容係我私人Facebook裡面一個post，我當場覺得好驚震。
我公司有成百人，而我嘅Facebook只係Add咗3個同事做朋友，3個都一齊喺呢度做咗超過5年，講真有返咁上下熟先會互add，如果經理有呢張截圖，肯定係其中一個出賣我啦！
從頭到尾諗返成件事更加恐怖，即係佢哋其中一個次次都cap低我呻工作嘅post，再畀返公司裡面相關嘅人睇，有冇咁大仇口呀？就算我得罪你，都唔使咁陰濕啩？
我知大家會講私人Facebook add同事係多餘，不過呢3個同事都識咗好多年喇，我又唔係個個都add，應該唔止我一個人會add幾個同事啩，所以梁文禮單嘢發生之後，我都覺得好難避免，亦都好難「捉鬼」，當時我問過呢3個同事，3個都話冇做過，其實問嚟都多餘，唔通有人會認咩？
至於有人話梁文禮係「雙面人」，得罪講句，邊個鬧公司鬧老細鬧客會當面鬧？梗有人搶答話：「我會喎！我夠膽喎！」好，咁100個人裡面有幾多個會咁做？
冇當面鬧人你可以讀解為「雙面人」，但有冇諗過係一種修養，例如榴槤單嘢咁，當時Admin已經出面叫嗰個同事下次唔好，唔通我又走埋去鬧佢兩句咩？有人出咗聲咪算囉，我都係私人account發表下感受，講下有件咁嘅事啫，真係做錯咩？
如果防人要防到一個咁嘅地步，連私人Facebook講感受都唔得，咁做人真係辛苦到一個點，以後有咩只可以收收埋埋屈住喺心，真話唔可以講，連呻下嘅權利都冇，係咪咁樣先叫正常？
|
https://openholidays.hk/%E3%80%90%E9%A6%99%E6%B8%AF%E3%80%91%E6%97%BA%E8%A7%92%E5%89%B5%E8%88%88living-plaza-12%E5%BA%97%E8%B2%B75%E9%80%811%EF%BC%816%E6%9C%88%E5%BA%95%E8%AE%8A%E8%BA%ABdaiso-japan%EF%BC%81/
|
旺角創興Living Plaza $12店買5送1！6月底變身Daiso Japan！
旺角創興廣場嘅Living Plaza下星期一開始進行停業改裝，預計6月底變身Daiso Japan。店內而家有限時買5送1優惠！
由5月12日至5月15日，一連4日喺旺角創興廣場店都會有買5送1優惠，只要喺店內購買任何產品，單一發票計算滿5件，即可自選一件價值$12嘅免費產品，快啲趁改裝前掃貨啦！
兔年運程攻略2023！十二生肖整體健康運/化解方法！
堅尼地城石山街新壁畫登場！重現「西環七臺」 面貌！
|
https://www.kamadelivery.com/blog/posts/%E9%81%8B%E5%8B%95%E5%BE%8C%E9%A3%9F%E5%98%A2%E6%9C%83%E8%82%A5/
|
英國公共醫療National Health Service (NHS) 既醫生Dr. Frankie Jackson-Spence指出因為做運動既時候，會消耗大量肌肉內儲存既能量，尤其係重量訓練或者激烈既運動，例如跑步，HIIT，TABATA等運動，會造成肌肉微撕裂（Muscle Micro-tear），繼而促使肌肉蛋白既合成，當肌肉修補完之後就會變得更強壯。而碳水化合物可以補充返能量，亦確保肌肉可以運作正常，另外蛋白質就可以幫助修復同促進肌肉既生長。簡單D講，有助補充身體所消耗既能量，令到身體回復狀態，同時提供養份給肌肉修復同生長，當肌肉越強，新陳代謝率就會越高，所以身體消脂速度就越快。
做完運動後食嘢迷思 2. 做完運動之後咩時間內進食會有助瘦身減重？
做完運動之後進食既黃金時間，最好就係30分鐘至1小時之內，運動完後肌肉細胞會經過消耗能量同收縮既刺激，適當既能量補充，其實反而唔容易堆積脂肪，相反仲可以修補肌肉。
做完運動之後要食咩先唔會肥? 大家可以依照自己運動既強度同時間，去選擇補充運動後黃金比例既飲食，再視乎大家既目標係增肌，定係減脂，根據美國飲食協會及美國運動醫學會既建議，做完有氧運動之後，補充既碳水化合物及蛋白質既比例係 3-4 : 1。如果係肌力運動，例如重訓，咁碳水化合物同蛋白質既比例係 2-3 : 1，就可以達到最高效率既肌肉合成。熱量就大約250至300大卡，進食時更加要注意細嚼慢嚥。同時一定要避免進食高油脂食物，因為油脂會令到碳水化合物同蛋白質既消化變慢。
大家可以選擇含有複合碳水化合物同含有優質蛋白質既健康食物，如香蕉、番薯、粟米、堅果、烚蛋、無糖豆漿、低脂或脫脂奶類製品等。最好避免進食精緻既澱粉食物，例如白麵包、麵、飯等。
食得健康，均衡飲食，仲要配合適量既運動，咁先可以對身形體態事半功倍。有時同朋友聚會，或者慶祝，諗唔到食咩？不妨考慮叫我地Kama Delivery到會外賣服務，過百款選擇包含素食健康食品，滿$688仲可以享有免運費優惠，助你節省時間，就可以有更多空間去做下運動啦！
|
https://parentlicenses.hk/?p=2989
|
咁邊個幫我先？
講返少少背景先，話說阿仔上個月尾，喺公園馬騮架跌咗落嚟整親手，骨裂加埋傷及筋健，要打石膏到月尾先再見醫生。好多嘢好似時光倒流去返BB咁要幫阿仔，我哋連自己阿仔都未搞掂，想我哋點幫人呀？
然後，如果佢兩兄弟再打蛇隨棍上，要我放學再幫手湊埋？我一定話「放學湊唔使諗，根本冇可能」，因為間間學校放學時間都係咁上下，咁接侄仔女先定自己阿仔先！？
再講，有一，就有二，就有三。順便教埋功課？自己仔女已經唔睇唔教功課，除非阿仔唔識嚟問啦；再然後，食埋飯沖埋涼？！有冇可能呀？
Mammy話佢死咗咪買過隻畀我囉，有咩問題呀？
|
https://holiday.presslogic.com/article/201568/apple-%E7%99%BC%E4%BD%88%E6%9C%832020%E6%87%B6%E4%BA%BA%E5%8C%85-%E5%85%A8%E6%96%B0ipad-ipad-air%E3%80%80%E6%96%B0%E5%8A%9F%E8%83%BD-%E5%83%B9%E9%8C%A2-%E9%96%8B%E5%94%AE%E6%99%82%E9%96%93%E9%87%8D%E9%BB%9E%E4%B8%80%E8%A6%BD
|
香港時間今日（16/6）凌晨就舉行咗蘋果嘅 Apple Event 秋季發布會。今次佢哋除咗推出全新 Apple Watch Series 6 及 Apple Watch SE之外，同時仲推出咗 iPad 及 iPad Air 等，不過唔講唔覺原來今年係 iPad 推出嘅 10周年呀！
小編就整個懶人包畀你一次過睇晒新機價錢、預訂／開賣日期、特點喇！
全新 10.2 吋iPad集多功能、方便靈活以及易用於一身，並外型設計同上一代一樣，並同樣支援 Apple Pencil 及早前推出嘅智慧型鍵盤。
全新 iPad 使用咗 iPhone Xs Max 同一處理器，即 A12 仿生晶片，效能大幅躍升，喺運算速度比上代快 40%，用家喺相片處理或玩遊戲時畫面更流暢，極盡細緻。
因配備 A12 仿生晶片，iPad電池使用時間長達10小時，畀用家可以輕鬆完成一日工作。
10.2 吋 Retina 顯示器盡顯各種細節和絢麗色彩，加上配合 iPadOS 令用戶可以更自由喺唔同軟件上使用 Apple Pencil 。
內置 FaceTime HD 鏡頭及 800 萬像素後置鏡頭，畀用家無論影相、拍片、掃描文件、FaceTime以及 AR 體驗，都可以輕鬆喺iPad上進行。
採用 USB C 充電器，達至更快速充電效果。
今次iPad 分別推出 32GB 及 128GB 嘅 Wi-Fi 版及 Wi-Fi + 流動網絡版本，售價為$2,599 起。即日起接受預訂，最快星期五出貨。
依部全新嘅 10.9 吋 iPad Air可以話係今次嘅重點新機嚟，事關佢採用 全新嘅 A14 仿生晶片，而且仲一次過推出 5 種個顏色畀大家揀添，就連小編都心郁郁想入手一部呀！
iPad Air 設有銀色、太空灰、玫瑰金、綠色、天藍色。容量分為 64 GB 及 256 GB 嘅 Wi-Fi 及 Wi-Fi + 流動網絡版兩個版本。
iPad Air 以全螢幕設計，配備 10.9 吋 Liquid Retina 顯示器，並採用原色調、P3 寬廣色域以及防反光塗層。
A14 仿生晶片比 iPhone 11 Pro 系列嘅處理器更先進，對比 iPad Air 第 3 代，全新 iPad Air 嘅 A14 晶片喺 CPU 效能上提升咗 40% ，圖像處理速度亦提升咗 30%，16 核心嘅神經網絡引擎，令機器學習速度提升 70%，同時亦支援拍攝和剪輯 4K 影片。
Touch ID 整合頂部電源鍵， 即唔會有過去 Touch ID 減少屏佔比問題，亦可以減少因為口罩問題而無法使用 Face ID 嘅情況。
配備 Focus Pixels 1200 萬像素後置鏡頭，以及 700 萬像素 FaceTime HD 鏡頭。
超快速嘅 Wi-Fi 6，可透過 LTE 連接，就算遠離 Wi-Fi，用家都可隨時與外界保持連繫。
全新嘅 iPad Air 已解決上一代如天線式觀充電問題，Apple Pencil 可以以磁力吸喺 iPad 機身上充電，除了避免唔見充電筆蓋之外，仲加入咗快捷觸控手勢，提升用家使用體驗。
iPad Air 採用 USB-C，可以快速連接相機、顯示器或其他設備。
iPad Air 將分嘴別推出 64 GB 及 256 GB 嘅 Wi-Fi 及 Wi-Fi + 流動網絡版兩個版本，售價為$4,799 起，預計10月有得賣。
即刻重溫 Apple Event：
|
https://girlssss.com/87799/aprilmamama/
|
平時好懶出去做facial，因為一來一回都要花幾多時間，不過淨係搽護膚品又好似唔夠，聽落真係好矛盾…… 最近就入手左個媽媽變靚恩物，就係Exideal Deux 智慧彩光美容儀，以後就算係屋企都可以感受美容院護膚啦！
日本製造嘅Exidéal Deux智慧彩光美容儀，累計銷售量已經突破110 000！係市場上唯一擁有4種LED波長組合家用美容儀，透過藍光、黃光、紅光及近紅外線四種LED進行針對性護理，內置 4 種肌膚護理模式 ，可以改善鬆弛、細紋、青春期肌膚、粗糙、乾燥等不同問題。
升級版仲加入全新頭皮護理功能，針對經常染髮或受日光/紫外線長時間照射後，出現嘅頭皮及頭髮問題，佢嘅彩光技術可以深層護理及活化頭皮，令秀髮重拾健康。
更新增體溫及距離感應裝置，能夠測量皮膚溫度、美容儀與面部之間嘅照射距離，從而自動調整 LED 輸出。
可能大家會擔心LED會唔會曬傷皮膚或造成不良影響？其實佢既脈衝波照射技術可以將 LED 推到最高效能，能量更強但卻十分安全，而且唔存在紫外線，唔會破壞皮膚組織，就算每日使用都可以。
呢款「大排燈」設計輕巧又方便，就只有一部平板電腦咁大，簡單易用。附有支架可以調節適合嘅高度和角度，更準確照射所需部位。
想加強效果，建議於沐浴後使用，可於照燈前先噴上Exidéal X50 美肌保濕噴霧，當中添加 X50 Photo Glow可吸收光能轉化成美肌成分，令護膚效果提升。如果照燈時覺得皮膚有點乾，亦可以邊照邊噴。
近排夏天，我就特別喜歡佢嘅「光澤美肌」模式。日曬完之後好多時都會長色斑，照個幾星期已經見到啲斑淡咗，膚色望落更均勻。
另外，我亦都會針對使用「彈力細紋」模式，用咗一排，虎紋都減淡咗，估唔到效果咁明顯！
提提大家使用呢部機嘅話，建議配合佢哋嘅護眼罩，如果唔用嘅話都應該要閉起雙眼。
呢部Exidéal Deux 智慧彩光美容儀從頭到腳都可以使用，真正令我從頭靚到尾！
|
https://www.shikoto.com/articles/38168/40094.html
|
米米蓮妖怪作品 -《旅行‧如此‧難以忘‧記 》(百集長篇): 第046集 ~ 輝︰女鬼，鬼頭，長頸鬼，唉！
第046集 ~ 輝︰女鬼，鬼頭，長頸鬼，唉！
← 第045集 ~ 欣︰由「學校軍營」到「高街鬼屋」。
周圍環境突然變成繁華鬧市之後嘅景況我諗阿明都講得好清楚，我暫時冇咩補充。
睇嚟我哋可以活學活用喇，「九字護身法」，呢幾日，就靠晒「你」喇！
但係…阿狗佢竟然提議喺一堆鬼面前踢波！？我一時間真係唔知佢想點。
而家，件衫成個波咁，但係我都係唔係好明做緊乜嘢？
仲將個護網「收」到件「衫波」度，而家真係成個波出晒嚟。
D鬼見到佢跌低咗即刻就想衝埋去，呢個時候，阿狗即刻就凌空放低個波，一腳就抽埋去！
如我哋所願，一堆鬼真係一吓就被KO。阿明佢興奮到癲咗咁，即刻就沿住條波路去返個波嘅位，轉身就啄起個波。
飛身去頂頭鎚，興奮嘅係，個波即使只係輕輕擦過D鬼，D鬼都會散晒。
點知D鬼攪笑到跳起嚟跌返落個波度，都仲要俾個波嘅護身咒打爆咗。
當阿狗想再傳波之際，個死人「大袋」又發癲喇！
佢搶咗阿狗個波嚟抽射，我估佢係想抽嗰隻喺空中嘅女鬼，女鬼的確係俾佢嚇到，但係個波就唔知射咗去邊，呢次PK喇！
如果真係撞到石壆，我諗隻女鬼唔食咗佢，佢D骨都會散晒，而我哋根本跟唔上隻女鬼嘅速度。
女鬼就突然「依娃」一聲，全身好似中咗火彈咁彈開咗，「大袋」總算平安落嚟。
但係…原來唔知幾時…仲嚟多咗隻…「鬼頭」！？點解佢會仲喺度架？佢向住阿狗衝咗埋去！
三棟三橫嘅金光穿過「鬼頭」同女鬼，雖然佢哋唔係即刻被打散，但係就停頓咗落嚟叫痛咁嘅款。
「光管陳」突然飛返出嚟，「噼啪」兩下就收咗兩隻鬼。
「差D出事，我哋而家快D返去酒店先，一陣再慢慢講。」「光管陳」講。
之後，我哋兩個扶一個咁將阿倫同細鬼扶起，跟住「光管陳」同公公一齊返去酒店，沿途大家都不停發問。
「我呻吓啫，幾時問你啫？」「大袋」總係唔講嘢會死咁。
返到去酒店，大家一齊放低咗阿倫同「細鬼」喺阿明房，「光管陳」就喺度幫佢哋驅一驅邪氣，我哋就四個就同公公一齊返咗我房。
|
https://ladies.discuss.com.hk/viewthread.php?tid=30929495&page=1&authorid=7218745
|
各位香討Brother，總結上年溝到幾多件港女先？
短片都拍埋啦⋯⋯但點解要比你睇先？
你唔使錢？
即係只出飲飲食食嘅錢，其他禮物就唔會送俾佢？
但唔會太貴重？
你係咪溝女王嚟㗎？
達人係咁意思咩？
係啦就係呢個名詞咁熟嘅，就係啲日本仔慣用常語。
要學㗎仔，佢唔學香港。
|
https://www.stheadline.com/columnists/author/1455/
|
澳洲註冊營養師、香港營養師協會會長（2019 - 2023）。畢業於悉尼大學榮譽理學士（營養），以及香港中文大學內分泌及糖尿治理理學碩士學位。業餘「為食」 foodie，希望可以和大家分享如何食得美味又健康！
營爆生活——每日都要碘一碘？
營爆生活——鹼性飲食法得唔得？
營爆生活——CBD有食療功效嗎？
營爆生活——芝士點揀好？
營爆生活——飲食可減少暗瘡嗎？
|
https://www.openrice.com/zh/hongkong/promo/%E3%80%90%E5%85%A8%E5%96%AE%E4%BD%8E%E8%87%B3%E5%8D%8A%E5%83%B9%E3%80%91%E6%97%BA%E8%A7%92%E6%9C%80%E6%96%B0%E7%B4%AB%E8%89%B2%E4%B8%BB%E9%A1%8C%E6%89%93%E5%8D%A1%E8%A5%BF%E9%A4%90-%E7%88%86%E9%A4%A1%E9%BE%8D%E8%9D%A6%E5%8C%85%E5%BF%85%E8%A9%A6-a6381
|
紫色控要留意喇，旺角新開人氣紫系西餐!! 天花懸掛走馬燈螢幕，中間流線型梳化卡位都係打卡靚位～仲有180度落地玻璃映照旺角街道，係區內少見超開揚餐廳。
呢度有唯美三層小食，同埋一系列精緻西餐、咖啡、雞尾酒都好IGable，即刻睇吓有咩食啦。
紫系環境俘虜一眾紫色控。
旺角少有極開揚景觀西餐。
好有下午茶儀式感嘅「叁層奏」，分別放上36個月Parma ham配蜜瓜、秘製海鮮漬、法國蝸牛配薯蓉，好啱閨蜜影相飲嘢。
爆紅打卡店都有自己嘅招牌龍蝦包，大廚就選用酥脆牛角包放入爆餡青瓜蟹籽沙律同龍蝦鉗。
海鮮湯有青口、蜆、大蝦等煮製，微酸鮮甜好開胃，伴碟嘅長多士都係即焗好脆㗎。
呢度可以叫小食飲酒，又可以叫份牛扒食晚飯。切開7成熟安格斯肉眼扒，入面仲係好粉嫩有肉汁。
紙焗海鮮係好經典煮法，只要放入百里香、檸檬、番茄等慢煮，就可以完美保留比目魚精華，食到最原始鮮味。
呢道意粉望落簡單，其實醬汁用咗日本明太子、忌廉、蛋漿煮製，勁creamy鹹香。
班尼迪蛋一向有好多粉絲，大廚就將經典鬆餅換上大啡菇，更彈牙濕潤，連埋蛋漿、菠菜、芝士一齊食真係好有幸福感。
呢度係區內少有咖啡又有雞尾酒同多款酒品，嚟到當cafe影相閒聊；又或當作酒吧餐廳食飯飲酒都得。
(左)Crème Brûlée Cappuccino，焦糖布甸口感。
(右)Cafe Latte，巴西同哥倫比亞混合咖啡豆。
駐場調酒師會調製各款cocktail同mocktail。
Marvellous Base有Espresso、香燈、Citrus Vodka等。
(左)Green Knight，青瓜、薄荷、蘋果調製。
(右)Amber Refresher，柚子、士多啤梨、香橙調製。
沙冰系列口感超綿密，仲有多款口味揀。
Taro Vanilla Smoothie係芋頭雲尼拿，雪糕口感。
|
https://afterschool.com.hk/blog/290-grad-din-%E8%AC%9D%E5%B8%AB%E5%AE%B4-%E6%94%BB%E7%95%A5/
|
嚟到四月初，相信好多同學都積極備戰DSE！不過考完DSE之後，就標誌住你踏進人生另一個階段——你中學畢業啦！之後就梗係唔少得期待已久嘅謝師宴，除咗多謝老師六年嚟嘅悉心教導之外，仲可以為你中學生涯畫上完滿嘅句號。Grad din咁隆重，衣著又點可以hea？一齊等AfterSchool 陪你做好準備啦！
喺謝師宴，個個女仔都想著條靚靚嘅裙影靚相。以下我地就有相關嘅門店推介，集中喺油尖旺同銅鑼灣，方便大家一晚變女神！
相信睇過電影《金都》嘅同學都知道，佢係香港最大型及知名度最高的一站式婚禮服務主題購物商場。商場位於太子地鐵站隔離，佔地五層，賣裙嘅店鋪林林總總。雖然話係婚禮主題，但要買晚禮服都絕對可以喺度輕鬆搵到㗎！
喺香港，除咗金都商場，位於尖沙咀嘅百利商業中心都係另一個出名以婚禮服務為主題的購物中心。樓高四層，有大約300間店舖（雖然疫情之下數量減少）除咗婚紗，各式嘅謝師宴裙都應有盡有！小編目前上網搵到嘅就有Purple Shop、FORWEDDING同BLOSSOM UP呢三間，相信如果親自去會尋到更多寶！
銅鑼灣門市嘅禮服裙價錢可能比較高，不過款式同樣都多樣啲～不過同學仔係想試裙嘅話，記得到門店之前，要打個電話講聲呀！
行開商場嘅你地相信都見過呢個牌子，佢喺香港有超過22間分店，所以好易搵到！佢同樣都係嚟自日本嘅品牌，款式簡單大方之外，價錢都好合理！門店分佈於銅鑼灣、尖沙嘴、旺角、元朗等。
Mango同Zara風格相似，而且都係衫褲鞋襪齊備於同一間門店。除咗服飾，部分鞋款都好抵買！門店分佈於尖沙咀、上環等。
隨著電子消費越嚟越流行，依家好多人買衫都係上網買。加上疫情關係，好多人都唔想為咗先想要嘅裙款而東奔西走！考慮到呢一點，AfterSchool就為你搵咗幾個賣裙嘅online shop品牌，幫你足不出戶都買到心儀嘅裙款，仲可以有效限制謝師宴嘅洗費！
ASOS係嚟自英國嘅品牌，除咗裙之外，仲賣好多唔同款嘅休閒/ 潮流服飾，亦都會同其他著名品牌合作，例如Monki 同 Topshop。依家喺佢香港官方網站購物，買滿一定數量嘅話，連運費都唔使俾！
Zalora呢個牌子起源於東南亞，除咗唔同牌子嘅衫褲鞋襪之外，仲有唔同嘅beauty product可以買。可以一次過選購曬咁多唔同嘅product，襯衫極方便！
女仔買完裙買裙，謝師宴當日更唔少得嘅就梗係化妝、set頭啦！除咗可以搵化妝師幫手，想靠自己嘅同學仔可以睇下以下嘅扮靚小貼士啦！
近視嘅同學平時返學日日戴眼鏡，grad din當日戴con絕對即刻令人眼前一亮！除咗可以放大雙眼之外，仲可以令你雙眼更加炯炯有神！
喺謝師宴，同學仔仲可以同朋友dresscode，夾返個顏色或style，當日影出嚟嘅相就更加特別啦！
男士西裝可以去邊買？知道學生成本有限，相信大家都唔想喺謝師宴上有太大洗費。所以AfterSchool 搵咗啲性價比較高嘅地方同店鋪俾大家參考！
平時大家行街可能都有經過，但未必入過去行。其實佢係香港西裝商舖集中地，屹立區內逾30年！樓高三層，有大大小小唔同嘅西裝舖，可以度身改良之餘，價錢仲唔貴。除咗grad din，好多大學生上莊、見工嘅西裝都係喺度買㗎！
相信大家對呢個牌子都唔陌生，其實G2000源自香港，主要賣啲辦公室人士嘅日常返工穿搭，風格偏向正式。而且分店好多，遍佈港九新界，絕對唔難搵！雖然女款嘅晚裝裙款就比較少，不過相信男同學喺G2000輕鬆搵到心儀嘅謝師宴西裝！而且價錢都唔算好貴，幾百蚊都有交易！
雖然Uniqlo主打優閒服飾，其實佢同樣有少量男裝正裝選擇。價錢唔貴之餘，睇落仲相當大方得體！
喺香港地，男裝皮鞋嘅門店就冇女裝鞋嘅門店咁普遍～不過如果肯捐窿捐，都絕對可以尋到寶！
對於男士皮鞋，小編同樣推介旺角嘅荷里活購物中心！除咗西裝恤衫，仲有各款皮鞋俾男士選購。無論係簡單款定係特別款，都可以喺嗰度搵到㗎～ 基本上成set嘅grad din outfit都可以喺度搞掂！
如果budget鬆啲，可以幫襯啲大眾品牌嘅男士皮鞋！Aldo係嚟自加拿大的品牌，喺旺角朗豪坊、銅鑼灣崇光百貨都有分店，性價比都唔錯！
除咗女裝，Zalora男裝嘅product同樣都唔少！而且價錢都相當抵，一件得體嘅blazer三百幾蚊就有交易！同其他同學仔一齊揀完一齊買嘅話，甚至可以免運費添！
The Mira 位於香港尖沙咀彌敦道中心地帶， 宴會廳附設六款炫色主題，華麗璀璨。配以各式精選美食及貼心服務！
Hong Kong Gold Coast Hotel係香港唯一海濱渡假酒店，距離中環只有35分鐘車程。酒店擁有佈局靈活的多功能場地同一應俱全嘅配套設施，活動策劃團隊甚至可根據同學仔嘅具體要求，度身定製價格相宜嘅套餐。依家喺2020年12月31日前預訂，仲可以享受提早預訂優惠、喺主題拍照區打卡，同埋兩個鐘任飲汽水！
想搵謝師宴場地？ReUbird嘅場地租用平台就有齊曬星級酒店同宴會廳俾大家揀，例如以上提到嘅富豪九龍酒店、歷山酒店宴會廳等等，甚至有Pomegranate Kitchen、Rent A Kitchen呢啲擁有開揚的廚房嘅場地，除咗謝師宴，同學仔想Re-U都可以喺度book埋場地！
ReUbird除咗可以根據人數、種類、用途篩選場地之外，頁面仲清楚列明場地設施、人均價錢同場地特別服務，幫你一眼比較就曬香港各謝師宴場地，更快搵到心儀嘅地方！更重要嘅係，透過ReUbird查詢，仲可以免費獲得送多1小時，或者全單九折等等驚喜優惠！
|
https://finance.now.com/news/post.php?id=788069&type=analysis
|
績後急瀉！港華仲有排跌？
香港中華煤氣(00003)旗下的港華智慧能源(01083)噚日收市後率先放榜，股價今日逆市急跌，低開1%後，跌幅一度擴大至逾13%，低見3.37元，跌至逾3個月低位。港華今日失守晒所有移動平均線，錄得1年以來最大跌幅，1支大陰燭跌穿保歷加通道底，預示後市跌幅或會擴闊。
港華去年整體燃氣銷量增長5%，營業額增長17%至200億元，但由於佔持股25%嘅上海燃氣錄得逾5億元虧損，拖累純利按年倒退23%至9.65億元。
集團同時宣布退出於上海燃氣嘅投資，花旗估計交易會錄得一次性虧損，不過，集團指有信心可取回47億元嘅注資成本，算係全身而退，有助消除呢個一直錄得顯著虧損嘅項目。
摩根士丹利報告指，相比其他燃氣股，港華工商業客戶佔比重，未來銷氣量會面對更大嘅下跌風險。未來留意集團今年12%嘅燃氣銷量增長目標能否達標，甚至俾到市場驚喜，令之後股價可以有返起色。
|
https://rhapsodyinlingo.com/jyut/%E6%94%B6%E8%81%BD/
|
亦可以喺各大podcast app同埋YouTube收聽。
〈絮言．狂想〉好需要你嘅支持！成為會員就可以睇到每集足本文字版。
〈絮言．狂想〉係我邀請兩位朋友一齊主持嘅粵語podcast節目。我哋都係語言迷，但係各自有唔同嘅語言愛好、專業背景，再加上隨時會邀請唔同朋友上嚟客串，目的係從語言出發，函蓋各式各樣嘅話題。
「絮」，係形容緊我哋嘅諗法同埋話題好似棉花噉千絲萬縷，相互交疊，亦都係形容我哋一講語言就雞啄唔斷，每一集抽一絲出嚟同大家分享。
「狂」，係講我哋好似黐線佬噉，乜嘢題目都可以傾到好深入，又可以將啲大纜扯唔埋嘅概念，一嘢拉埋一齊講。
呢個節目亦同時係畀對語言題目有興趣嘅廣東話學習者做聆聽練習用，我會打個逐字稿出嚟畀佢哋參考。
|
https://www.hutchgo.com.hk/en/blog/%E9%9F%93%E8%B2%A8%E5%90%83%E8%B2%A8%E4%B9%8B%E6%97%85%EF%BC%81%EF%BC%81%EF%BC%81/
|
韓貨吃貨之旅！！！
呢次嘅首爾自由行係家庭遊，只有集中喺市內嘅遊覽，所以行程都覺輕鬆。懇請豬我係靠食嘢為主，同埋買手信咁啦，加少少嘅傳統文化作為點綴。以下就係首爾五日四夜嘅自由行配搭，上述行程非常適合第一次去首爾嘅朋友，裏面仲有好多小貼士！歡迎收睇！
飛機準時喺下晝3:45到達仁川機場，係去到機場快線買4000won嘅交通卡，可以全國使用，後來先知道兩張券喺現場買都會平啲，所以我哋去程得特別坐直達列車。
43分鐘之後就到達首爾站，依家係下晝五點半，我哋即刻去樂天市場行吓先！
酒店轉過彎就有間元組生菜包肉，唔使特登去到東大門都有得食，真係超級方便。由於今日食咗好多嘢啦，所以我哋都叫咗個個人套餐，五花肉片真係超級好食，充滿肉香之餘又唔會有豬臭味，肥瘦分明，爽得來肉質又夠滑，份量有10分充足，即係黎首爾必食嘅餐廳之一！ ！
南大門市場，係今日要第一個去嘅地方，肚仔都要留D空位食更加多嘅美食！市場最出名嘅就係「占順兒高粱糖餅」和「韓順子奶奶手工刀削麵」，亦都有好好食嘅包可以買來食，記得要食手工刀削麵㗎 ！
休息左一陣之後呢我哋就嚟到梨花女子大學，由於市聽站隔離有啲塞車，所以我哋我等左好耐。梨花校園10分有特色，兩邊嘅花園路都非常優美，花草樹木都有被悉心打理個喎，黎梨花女子大學嘅話一定要行下啦！
由於夜晚都諗住嚟東大門食一隻雞，所以就索性而家嚟到東大門行吓先，先shopping再食夜晚餐飯。東大門主要有分零售同埋批發兩個地方，我哋主要行咗一陣零售嘅地方，成功收穫左幾件衫㗎 ！
行多一陣就到清溪川，入咗樓梯行下，結果發現大家中午食嘅豬都係到而家都未好好消化，都係遲啲先嚟食啦！
最尾覺得好攰啦，坐的士返酒店，返到酒店之後我哋浸左一陣按摩浴池，太舒服啦！由於夜晚都仲未覺得肚餓，所以食咗少少水果就算啦，我哋聽日再食個大餐啦！
呢度一共有半隻雞多一隻，結果是小年糕同埋薯仔，再叫咗啲啤酒。雞都幾滑幾多，雞湯好好飲！而且老闆好親切，好幫我地手。但係老實講，有啲失望，唔係真係話太特別！
食完一隻雞之後就去到忠武路站嘅南山谷韓屋村。呢日啱啱遇着星期六有大型活動，亦都好多小食同埋手工藝嘅攤位！
跟住嚟到食薯仔排骨湯，你間太早薯仔排骨湯有兩間分店，我哋去咗總店食，環境地道但係成日都客滿，好彩我哋嗰陣有位。我哋嗌左兩人份嘅薯仔排骨湯，加埋啲韓國燒酒。排骨其實就係豬骨，兩個人就帶佢有六夠，肉味唔重但係肉質好林，應該係報咗好長嘅時間先做到呢個效果！湯頭濃郁，所以我哋都好輕易把成煲飲晒！
行程去到尾聲啦，當然要去下景福宮睇吓啲韓國傳統文化啦。景福宮係朝鮮王朝嘅第一個宮殿，亦都係首爾現存最宏偉嘅觀點，但係比起紫禁城，呢度都係幾樸實嘅。影吓相其實都係幾靚㗎 ！
我哋又過嚟食雞啦！呢個人蔘雞湯裏面有糯米，驚食唔晒，所以就叫咗兩個細嘅。雞湯好濃郁，但係人蔘味唔重。人蔘呢就係雞裏面嘅，食起嚟又苦又甜。
我哋食完之後想去睇嘩原來有咁多人排緊隊㗎，真係好彩早左啲過嚟食！
食完飯之後，我哋嚟到樂天世界塔睇景同埋購物。呢度就高123層，有付費嘅展望枱同埋水族館，亦都有百貨公司！我哋把握最後嘅機會睇風景同埋購物，所以都好快嚟到呢度。
喺酒店擺低咗我哋啱啱買嘅嘢之後，就嚟到新村食堂食燒肉！我哋帶咗五花肉同埋啤酒，侍應都會送上泡菜同埋海帶湯。五花肉肥瘦分布均勻，有適當嘅厚度，急着菜嚟食真係好好食架！食材之間好答，真係韓國嘅特產啊！
我哋坐嘅係中午機，所以食個早餐就退房喇，出發去機場。得閒嘅就去行下免稅店，所以我哋都快啲坐地鐵去到首爾站，再轉機場快線去到仁川機場！安檢同埋過關都好順利，不過仁川機場有啲大，大家都預留多啲時間去到閘口。真係一個非常滿足嘅首爾之旅！
|
https://holiday.presslogic.com/article/324163/%E9%A6%99%E6%B8%AF%E5%B0%8F%E5%A7%902022-%E5%88%9D%E9%81%B8-%E9%9D%A2%E8%A9%A6-%E4%BD%B3%E9%BA%97-rain-%E7%B6%BA%E5%A4%A2
|
《2022年香港小姐競選》召開第一輪面試，唔少參加者都現身將軍澳，今屆有好多佳麗都講普通話，或者有超濃口音嘅半鹹淡廣東話。其中一位著紅色裙嘅重慶佳麗嘴角嘅銷魂癦十分搶鏡！
一對佳麗分別著上黑、白色現身，其中白色裙佳麗爆炸頭非常引人注目，雖然佢哋無除口罩接受訪問，但討論區已有網民封佢為「女版曾比特」。
著上白色梅花裙嘅佳麗叫Rain，佢自言今年23歲，嚟自武漢。
著上紅裙嘅佳麗叫Atlia，一開口就係半鹹淡廣東話，佢從以充滿自信嘅步伐行上前影相。Atlia嘴角銷魂癦相當吸睛！
嚟自河北嘅26歲佳麗Blaire身材逼爆T裇成全場焦點！
呢一對孖妹全程黑面，十分有性格！
佳麗似乎揀錯衫，完全唔顯身型！
不過都有好多佳麗都唔錯，畢竟係海選，參加者人數眾多。
即睇其他佳麗：
首輪面試佳麗全面睇！大鼻版湯洛雯、鋼條身型健美小姐，鄉村風味佳麗最搶鏡！
《香港小姐競選2021》首次由曾志偉負責，唔止有拍外景計劃，更邀請咗歷屆港姐師姐做導師，而將軍澳電視城舉行咗港姐首輪面試，吸引咗唔少女生參加，一文睇面試佳麗嘅質素！（話明係海選，大家睇前記得做足心裡準備先）！
其實選得港姐都應該有番咁上下自信，呢位佳麗一身健康膚色，擺pose令人完全feel到佢嗰份自信！
呢位佳麗表情欠奉，而衣著打扮都完全唔似係嚟面試港姐，但成功令人留下深刻印象。相信評判內心OS：是來玩嘢嘛？
呢位佳麗淡妝淡到好似無化咁，成功塑造「偽素顏」。
係咪肚餓了？
面完試好似好攰咁喎！腰都伸唔直。
呢位佳麗個pose曲起一邊腳，再微微彎腰，姿勢獨特。
呢位佳麗好似由60年代穿越過嚟咁！佳麗名為Kirsten，今年22歲，雖然佢係華裔不過似乎唔識講中文，全程以英文問答。
呢位佳麗戴咗頭箍，加上V字手勢，相當天真爛漫。
感覺似出席謝師宴。
呢位佳麗大派心心！
有唔少高質靚女參加面試！
呢個被網民指似大鼻版湯洛雯。
今次面試都有混血佳麗，兩位各有個性。
呢件晚裝有點風塵味。
關禮傑大女關楓馨2016年曾經都參選過香港小姐，舊年碩士畢業後返港創業賣純素甜品，今次再接再勵再度參選！
|
https://www.mandyvincent.com/2015/12/
|
呢排開始要重新部署，勇往直前！
其實本身可以咩都唔理，疊埋心水比Mancent 讀間私小就可以。
不過小學學位係比有準備既人，唔會突然由天跌落黎。
咁我做咩關普通話水平考試事呢？
若果唔係，係幾百個小朋友之中連會面既機會。
約好晒朋友開聖誕派對未？
e.g. 我住XX, 有冇邊間幼稚園好 有媽媽可以分享下嗎？
|
https://daydayplay.hk/%E9%A6%99%E6%B8%AF%E9%A3%9B%E5%A4%A7%E9%98%AA%E5%96%AE%E7%A8%8B%E5%8F%AA%E9%9C%80210%E8%B5%B7%EF%BC%81%E6%A8%82%E6%A1%83%E8%88%AA%E7%A9%BA/
|
不得鳥！樂桃航空將會喺今晚12點推出快閃72小時優惠，香港飛大阪單程只需$210起，來回連稅都只係$880起咋！旅行日期由2月12日 至 5月31日，可以飛返轉大阪賞櫻呀！有興趣就記得準時12點搶飛喇！
單程$210起，來回連稅$880起：
單程$270起，來回連稅$1,000起：
單程$250起，來回連稅$960起：
單程$310起，來回連稅$1,080起：
預訂樂桃航空嘅機票時，填寫人名時要全大階同埋唔需要加空格，例如您叫Wong Chi Man，姓果度就打WONG，名就要打CHIMAN。
2019年日本各地櫻花時間表！開花/滿開情報！賞櫻最佳時期！
超值「阪神1天周遊券」！人氣推薦路線！
「阪急全線乘車券」玩遍京阪神只需700日圓、二日券1,200日圓！
Next article京都嵐山必去！日本首間Miffy主題麵包店！超萌Miffy造型麵包！
|
https://www.tvmost.com.hk/201712201824_article_christmasgift2
|
拒做聖誕送禮勤！ 一分鐘幫你諗掂 送咩聖誕禮物畀朋友！
聖誕節呢啲日子，要氹掂自己嘅另一半，已經夠晒煩喇！如果仲想送埋禮物畀朋友，氹佢哋開心，會唔會大想頭得滯！
唉…孤零零嘅毛毛，見你哋對朋友都存在一片真心，唯有幫你諗下送咩禮物好！
1.你朋友強壯嗎？
2.你朋友做唔做善事？
3.你朋友有冇拍拖？
神秘禮物一號 ：
對住呢類朋友，一於送返打「生力」畀佢～一嚟可以成班Fd開開心心啤啤佢；二嚟可以等佢「生下力」，強壯返啲！梳…會唔會好夾硬？咩話？唔會，咁就講埋你知，生力啤酒係本地最暢銷嘅啤酒品牌之一，佢哋有喺香港自設大型釀酒廠，每日喺本地釀造新鮮好味嘅優質啤酒㗎！
神秘禮物二號：
你朋友咁冇愛心，毛毛估呢個人都係做開衰嘢，冇乜「陰騭」㗎喇！
所以你不如送佢一個好「音質」啦！講緊嘅係「V-MODA CROSSFADE 2 WIRELESS 2 合 1 有線無線耳機」，聽個名都知呢款無線耳機Pro啦，平時啲DJ同錄音室都係用佢嚟監聽㗎！所以就算呢個朋友平時係幾咁挑剔，都冇嘢可以再彈啦！
神秘禮物三號：
哇！你朋友有拖拍呀？嚟緊又聖誕又新年，咁佢咪要使好多錢？容乜易窮到褲穿窿呀！一穿窿咪睇到入面條底褲囉！如果佢條底褲又核突又發黃咁點算呀！醜死怪咩！
所以為你朋友，同大眾著想呢…你不如送啲靚靚底褲畀佢啦。SCHIESSER嘅S²系列用料又舒服，剪裁又好，唔只唔束身，仲有好多顏色揀～咁就算你個Friend係大花筒都冇問題啦！
神秘禮物四號：
一分鐘幫你諗掂 送咩聖誕禮物畀女友！
|
https://theculturist.hk/2021/04/%E6%96%87%E5%8C%96/%E9%BB%83%E7%B4%99%E4%BB%94%E9%9F%B3%E6%A8%82%E7%95%AB%E7%AC%A6-%E9%99%B3%E8%A1%8C-57%E3%80%90%E5%B0%88%E6%AC%84%E3%80%91/
|
我知我知，應該係Time Waits For Nobody，咩嘢時間唔等人吖嘛！不過家陣咁嘅時勢睇怕冇人願抓緊，唔等咪唔等囉。之所以，今次四張唱片都分別係懷唔同程度嘅舊。其中，咁啱有兩張「乃」到偶像Tom Waits，雖則今次唔係講佢嘅唱片，但都吼準改兩個字母，明目張膽起條錯標題向佢老哥Sa個lute，明就明啦。
記得十幾年前幫信和中心間唱片舖訂Holly Cole唱片返嚟賣，除咗因鍾意阿姐獨特嗓音同音樂感之外，亦偏心地因為佢出咗一張全張唱晒Tom Waits歌嘅大碟《Temptation 》。但意想不到，最後發現佢啲唱片熱賣，反而係因為話錄音效果出色，發燒友一傳十十傳百搞到變咗天碟，認真吹漲！好嘞，今次阿姐新現場大碟《Montreal》玩番三重奏格局，錄音一樣靚到冇得彈。而最最最出乎意料嘅係，冇諗過會唱《Little Boy Blue》，聽到時堅係成個呆晒。話說首歌出自大導哥普拉電影《夢中情人》（One From the Heart)。如果問我只可以帶一張唱片去荒島聽一世，我會揀呢張。頭先提過Holly 1995年嗰張向Tom Waits致敬大碟亦有玩呢首，今次個現場版本雖然只有簡單嘅牛筋伴奏，兼且後半部差唔多變咗唱Bebop Scat搞氣氛，不過恍如隔世之後重遇，依舊明艷動人：
呢張咁刻骨銘心嘅電影原聲配樂，當時由Tom Waits跟隨拍戲搞足幾年包辦曲詞，最後搵埋初代靚聲天后Crystal Gale合唱，每次聽到都不能自制地沉溺。咪怪我誇張，今次講嘅呢首，喺張大碟入面亦只不過算係伴碟咋：
有時都係唔好唔信邪，一講Tom Waits點知停唔到。Holly推現場大碟嘅同時，另一張全張演繹老Tom 歌曲嘅舊唱片喺面世13年 後嘅今日重新混音再次發行。講緊嘅係新澤西州白人藍調歌手Southside Johnny喺2008年耗盡全副身家錄製嘅致敬專集《西柚月亮》，大家不妨聽聽Big Band伴住佢用「藍」音演繹嘅大碟主題歌曲Grapefruit Moon先：
當年錄製致敬大碟，亦都請到Tom Waits本尊客串合唱番一首，正所謂識英雄重英雄，係咪唔 使講嘢先！聞到嗰份擰住啤酒搭着膊頭吹水唔抹嘴嘅佬味嗎？
你問我明唔明佢講乜？梗唔明啦吓話！
Temptation：
早幾年第一次見到呢位囡囡個名時，一望佢個姓，兼撞正又係玩電子合成器，仲以為係Japan樂隊鍵琴手Richard Barbieri有女初長成，點知完全冇關係。年紀輕輕嘅佢，唔單止擁有古典結他碩士學位，兼仲有電音作曲與及哲學系學士銜頭，佢對Synthesizer複雜模組系統嘅認識同鑽研，講真未必差得過老前輩Richard。佢今次新唱片入面，搵咗8個不同界別Artist分別演繹自己上張大碟入面嘅一首《Fantas》，全部唔同風格各擅勝場。首先聽呢首用兩款Roland機頭「重新合成」嘅版本先，電到呢！
首《Fantas》原曲來自阿Cat 2019大碟《Ecstatic Computation》，全長超過10分鐘。大小姐講到明用咗異常咁複雜嘅機件同軟件，嘗試透過重覆Pattern同大家探究人類感知、回憶以至迷失情感反應。又睇吓大家聽到啲乜嘢出嚟。
Fantas ：
以下呢個版本緊要呀，竟然可以將原本複雜嘅電子音樂拆解到剩低最基本嘅鋼琴音符：
咪睇阿妹一日搞機搞到黑，點知聽佢接受訪問講嘢有紋有路，兼散發住意大利妹講英文嘅魅力。但佢唔講真係唔知，原來瑞典政府咁撐電子音樂，搞到佢都要去嗰度痞幾年：
最後一張要講嘅，係德裔新古典派作曲家Nils Frahm全新嘅舊唱片。你冇聽錯，我亦冇講錯。話說呢張碟係佢2009年將自己同一個鋼琴幾支咪困埋一齊三日，與世界隔絕之下錄成。十多年後全球社區隔離令似鬆未鬆之際，呢張唱片浮出水面，聽落別有一番韻味。Nils話，重聽當時年紀小嘅自己創作，錄音時細節已經唔記得，只記得係完全純為音樂心無旁鶩咁樣去作曲同彈，想像不到當年自己可以咁正。好嘞，全張一次過畀你聽晒：
|
https://www.openrice.com/zh/hongkong/article/%E5%B9%B8%E7%A6%8Fpancake%E9%A6%96%E6%AC%A1%E9%80%B2%E9%A7%90%E4%B9%9D%E9%BE%8D-%E5%B0%96%E6%B2%99%E5%92%80%E6%96%B0%E5%BA%97%E9%99%90%E5%AE%9A%E5%AE%87%E6%B2%BB%E6%8A%B9%E8%8C%B6%E6%BF%83%E5%8E%9A%E6%85%95%E6%96%AF%E7%8F%AD%E6%88%9F-%E6%9C%89%E7%89%87-a5867
|
繼上年進駐銅鑼灣後，來自日本大名鼎鼎嘅幸福Pancake終於進駐九龍，登陸尖沙咀K11 MUSEA！比起銅鑼灣店，除咗供應新店限定嘅宇治抹茶濃厚慕斯班戟外，裝潢以少女心為主，啱晒各位開飯仔囡們去打卡啦係咪！
尖沙咀店嘅壁畫特意邀請到日本天才少女插畫家lara手繪，充滿少女心。
呢款宇治抹茶濃厚慕斯班戟得尖沙咀店先有得食！Pancake唔使講，鬆軟得來充滿蛋香；選用嚟自京都嘅抹茶，上層加入白朱古力、抹茶粉及合桃，唔會過甜而且充滿抹茶甘香。合桃都令口感再豐富啲。
新店同樣有多款招牌Pancake，鐘意清新口味嘅朋友可以試試呢款時令鮮果Pancake，夏天食好清爽！
特別一提尖沙咀店嘅餐具全部都係由玉米造嘅環保餐具，而且紙盒狀方面大家拎走食，咁個個都可以係環保小先鋒啦！
|
https://hkppltravel.com/105119/foods/%E5%9C%A8%E5%AE%B6%E6%8A%97%E7%96%AB%E7%B3%BB%E5%88%97-%E6%8B%89%E9%BA%B5%E5%BA%97%E6%8E%A8%E5%85%A8%E6%97%A5%E5%A4%96%E8%B3%A3%E8%87%AA%E5%8F%9675%E6%8A%98-%E6%8C%87%E5%AE%9A%E6%99%82%E6%AE%B5%E6%8A%98%E5%BE%8C%E5%86%8D%E6%B8%9B10/
|
為咗吸引大家外賣自取，食肆都推出外賣自取優惠！呢間拉麵星期一到星期日，不論任何時段，全線三家分店，外賣自取，全單一律75折，唔設最低消費，比平時抵食好多！除咗有最受大家歡迎嘅札幌人氣No. 1蝦湯拉麵，7月最新推出嘅夏日限定「蝦汁胡麻冷麵」亦已加入外賣餐牌，選擇更加豐富！喺指定時段外賣自取更加可以再減多$10！
▲ 一幻拉麵全線三家分店，外賣自取，全單一律75折！ 喺14:30-17:30外賣自取更加可以再減多$10！
*全日外賣自取75折，不設最低消費，而於指定時段，只需消費滿$50 (折後價)，便可享折後扣減$10額外優惠。
▲ 夏日限定「蝦汁胡麻冷麵」都可以外賣！
▲ 將拉麵帶返屋企品嚐！
|
https://kaoshiku.net/2022/10/26/npdp%E8%AD%89%E6%9B%B8-npdp%E8%AA%8D%E8%AD%89-npdp%E7%94%A2%E5%93%81%E8%AA%8D%E8%AD%89%E5%9F%B9%E8%A8%93-%E5%85%A8%E9%A0%98%E5%9F%9F%E6%9C%8D%E5%8B%99/
|
考取PMP證書後仲惗要繼續提升自己嘅管理水平和職場競爭力？NPDP證書絕對系唔二之選。很多人對於NPDP證書並唔系很咗解，唔清楚NPDP認證對於自己嘅職業發展道路有何幫助。考試庫為大家整理匯總咗大家關於NPDP證書最惗咗解嘅內容，包括啱群體、報考費用、考試流程等等。趕緊嚟睇睇對提升自我實力嘅NPDP證書具體情況系如何嘅吧！
一、NPDP認證含金量如何？
NPDP認證嘅历史比較久，考試系通過普爾文（蘋果、微腍、Oracle等認證系一家），含金量自然也很高。當下擁有NPDP證書意味著可以擁有更加廣闊嘅職業發展道路，基於如今國際市場環境，NPDP證書嘅適用範圍已經越嚟越廣、產品經理人才需求激增，多大型企業喺招聘產品經理時，會直接要求有NPDP證書。擁有NPDP認證唔僅可以提升管理能力，提高薪資待遇和個人嘅閱历，所以近幾年持證者嘅薪資水平唔斷提高，已經成為咗當下嘅高薪職業。
NPDP證書唔僅僅適用於傳統行業、互聯網行業，仲啱研發團隊、項目經理、產品管理者以及資深產品管理者，同時也系轉型產品行業人員嘅福音。可以話涉及到產品創新研發以及後續管理事項嘅崗位都適用於NPDP證書。啱報考NPDP認證嘅目標人群有：
1、希望系統學習國際化權威新產品開發管理，並取得NPDP認證嘅產品經理。
2、企業CEO、總裁，或系其佢參與創新產品開發嘅中高層管理人員，如 產品副總裁、產品總監、新產品開發負責人。
3、研發團隊經理、產品經理、項目經理、營銷經理、技術工程師、設計師、市場研究人員等。
4、有興趣成為產品經理或惗成為產品管理者嘅相關人員。
5、已經取得PMP認證，惗要得到進一步提升嘅項目經理。
要獲得 NPDP 認證嘅資格，申請人必須滿足教育、經驗和知識方面嘅特定標準。
申請人可以通過認證門戶搞掂認證申請並提交俾PDMA，認證申請通常需要 5-10 個工作日。
申請費用取決與申請人嘅PDMA 會員類型。
PDMA專業、基本和非會員，報名費200 美元 。
如果申請得到審核和批準（5—10個工日）後，申請人會收到郵件，郵件中包含資格ID和有關安排考試嘅話明，註意如果冇資格ID就無法參加考試。
PDMA 會員和非會員嘅考試費用均為 250 美元。搞掂考試後，PDMA 就會收到申請人嘅考試成績，只要將其添加到原始認證申請中，申請人就會收到通知。而每次參加NPDP 考試時，申請人都需要向 Prometric 支付 250 美元嘅考試費。
如果通過咗NPDP認證考試，申請人就可以獲得 NPDP認證，並且將收到以DF格式嘅 NPDP證書文件電子郵件。
1、申請人有兩種方法參加NPDP認證考試：
前往Prometric測試中心；使用攝像頭、麥克風和互聯網，通過 ProProctor進行遠程考試。註意：中國大陸學生則需要通過 TCSAFEA參加 NPDP 考試，唔可以通過 Prometric 參加考試。
2、遠程ProProctor系統要求：
操作系統：Windows 7 或更高版本，目前遠程監考考試唔適用於呢些考試嘅MacOS 設備。
網絡瀏覽器：當前版本嘅Google Chrome。
網絡速度：0.5 mbps 或更高。
3、遠程ProProctor測試考前準備：
喺安裝 ProProctor 應用程序之前，考生需要運行系統進行檢查，確認電腦操作系統系否兼容安裝和運行ProProctor 應用程序，參加遠程監考考試。
為確保考試系使用嘅最新腍件，需要輸入個人確認詳細信息（號碼和姓氏可以喺確認信中搵到）。輸入呢些詳細信息後，就能夠下載該應用程序。
輸入預約確認號碼和姓氏以查搵並啓動ProProctor監考考試。
PDMA 與中國國家外國專家局培訓中心（TCSAFEA）合作，中國大陸嘅學生系通過TCSAFEA 申請和參加 NPDP 考試，而唔系向 PDMA 提交申請並通過Prometric參加考試。
1、中國大陸學生NPDP考試報名流程：
1）網上報名：
登錄產品經理國際資格認證網企進行註冊，然後登錄自己嘅賬號，選擇對應嘅考試下方有對應嘅報名入啖，根據提示一步步填寫報名資料。
2）資格審查：
註意喺NPDP報名成功後，可能會被抽中審查，呢個抽查只針對學生，因此都有一定幾率被抽中。一旦被抽查中，中國大陸學生就需要提交相關紙質嘅抽查材料，抽查審查通過，才能參加考試，未被抽中嘅考生只要顯示繳納報名費。
3）喺線繳費：
NPDP報名費用為3200元，填寫報名資料後，會顯示資料正喺審核中，審核搞掂就可以根據系統步驟繳納報名費。
4）報名成功：
繳費完畢就表示報名成功，考生仲需要喺正式開考前3—4天登錄報名網企進行準考證打印，並喺考試當日攜帶準考證、身份證及其佢所需物品參加NPDP考試。
中國大陸學生參加NPDP考試嘅成績乜嘢?時候可以查詢？要如何查詢？
一般喺NPDP考試結束後嘅一個月左右大陸學生就可以查詢自己嘅NPDP考試成績，考試成績查詢地址為“產品經理國際資格認證網企”。
經認證嘅新產品開發專業人員可以喺認證門戶中填寫並提交續證申請，NPDP認證需要每三年續期一次，必須要經過 PDMA批準。
如果持證人未喺三年時間內更新其NPDP 認證，並且認證狀態失效，仲可以喺其失效日期後一年內申請恢複其認證。申請人可以通過認證門戶搞掂恢複申請並提交俾 PDMA，需要喺提交恢複申請時支付恢複費用。除咗支付費用外，仲需要記錄60個專業發展時間PDH，已表明自己仲喺IXUS參與產品開發領域。
更新和恢複認證嘅費用：
PDMA 會員需150 美元，非會員：200 美元。
註意：當認證“失效”時，就唔可以使用 NPDP 證書和名稱。恢複申請費也唔包括再次參加 NPDP 考試嘅費用（250 美元）。
專業發展時間—PDH：
更新 NPDP 認證嘅主要標準系通過專業發展時間（PDH）追求額外嘅新產品開發知識。所有申請人都必須喺提交續期申請時支付續期費。要更新認證，申請人需要喺 NPDP 認證頒發之日起三年內獲得60 個PDH。
NPDP考試主要內容為新產品開發七大知識領域：新產品開發戰略，組合管理，新產品流程， 文化、組織與團隊，工具與績效度量，市場研究，產品生命周期管理。
1、新產品開發戰略（20%）：
戰略重點喺於為企業所有職能和活動提供方向，重喺創新戰略。
2、組合管理（10%）：
組合管理最重要嘅任務系為權衡決策提供整體方向和框架，確保產品開發和產品管理項目嘅正確優先順序和平衡關系。
3、新產品流程（20%）：
每個流程都有其獨特之處，適用於唔同嘅情景中。
4、文化、組織和團隊（10%）：
組織得以成功嘅最終要素系人。
5、工具和度量（20%）：
Scamper策略（奔馳法）、頭腦風暴法（Brainstorming）、思維導圖（Mindmapping）、故事版（Storyboarding）、頭腦書寫法（Brainwriting）、六頂思考帽子（Six Thinking Hats）、SWOT分析。
6、市場研究（10%）：
市場研究為決策提供信息，有助於減少新產品流程中嘅唔確定性，增加新產品成功嘅可能性。
7、產品生命周期管理（10%）：
產品生命周期管理，包括從最初市場引入到最終消亡嘅產品生命周期。
眾所周知，證書嘅含金量最直觀嘅體現就系能夠讓人升職加薪，NPDP嘅課程涵蓋廣泛，有從產品研發到管理非常全面嘅課程體系，因此NPDP成為咗備受國際認可嘅產品經理證書。越嚟越多嘅企業喺招聘產品經理時都會優先選擇持有NPDP證書嘅求職者，如果能夠取得NPDP證書，就能為自己嘅職場升職加薪提供強大助力。以上就系考試庫為大家整理匯總嘅NPDP認證考試、NPDP線上產品開發及管理能力及成效嘅全部內容，考試庫系IT認證領域嘅專業機構，如果您需要NPDP認證培訓、NPDP認證代考或系其佢IT認證服務，歡迎聯系我哋咨詢！
|
https://gongjyuhok.hk/articles/5500
|
錢大康自加年薪至七百二十萬！
浸大排名雖然落後五大，但 #錢大康 上任後立馬加自己人工超過兩百萬，至今已達七百二十萬，令浸大終於有項排名——即校長年薪——可以傲視全港！
山神調查浸大年度財務報告，發現2015年時校長薪俸為「$3,900,001 – 5,200,000」，即前任校長陳新滋人工。但佢當權兩年以來，年年都加自己起碼一百萬人工，至2016年加百萬至為「$5,850,001 – 6,000,000」，到2017年急升到「$7,200,001 – 7,350,000」，即至少七百二十萬*，升幅全港第一！
浸大對校長闊佬，對基層員工就相當刻薄。今年暑期就鬧出「保安、清潔工遣散費事件」，當中清潔保安公司欠款亦約百萬，但校長人工就照加，基層員工被剝削，錢校長有否出過半句聲？據調查顯示，浸大喺八大最多學生來自低收入家庭，但校長就淨係顧住自己荷包肥唔肥，惻隱之心何在？何以為人？
所謂「發財立品」，錢就發，品呢？薪金排名節節上升同時，浸大排名就節節下跌，甚至審都懶得審，條例都懶得睇清楚，就判兩位要求改善校政嘅學生停學。牛津、劍橋校長都係二、三百萬港紙年薪，錢大康將浸大越搞越衰，有乜理由人工就「步步高升」，而唔係「校長年薪國際化」？真荒謬，點解唔留返幾百萬畀學校請返啲真係有水平嘅好老師？
|
https://www.singtao.ca/6281153/2023-06-05/news-%E5%8F%A4%E5%A4%A9%E5%90%8E%E6%97%A5%E8%AA%8C%EF%BD%9C%E6%B8%AF%E8%82%A1%E5%8F%8D%E5%BD%88%E6%88%90%E4%BA%A4%E6%9C%AA%E8%83%BD%E9%85%8D%E5%90%88%E6%85%8E%E9%98%B2%E8%99%9B%E7%81%AB/?variant=zh-hk
|
6月6日，大致多雲，有幾陣驟雨及狂風暴雨，稍後驟雨逐漸增加，部局地區雨勢頗大。隔晚係蘋果喺WWDC發布新產品，股價早段再破頂，其後產品公布股價回吐，拖累市場氣氛，三大指數下跌，但沽壓唔算嚴重。道指跌199點，標指跌8點，納指跌11點。
業績期過去，AI概念又炒咗一段時間，美債上限都通過埋，連蘋果發布新產品都炒完，可供炒作嘅消息，就只剩下6月份嘅聯儲局議息會議，加息與否嘅問題。美國經濟增長開始放緩，雖然就業數據強勁，但工資產長似停咗落嚟，但工業生產轉趨疲弱，新增訂單亦見明顯回落，目前美國經濟主要依靠服務業擴張作支撐，一但服務業亦由擴張變收縮，美國經濟或出現短暫衰退。
至於通脹未見再大幅向下，似乎目前係持平橫向發展，通脹高企下，即使暫停加息，亦難逆轉至減息，目前主流方向係6月份維持息口不變，7月或有一半機會再加息0.25%，9月息口未變，最快去到11月開始減息0.25%。不過呢啲都係市場預期，實際情況都係要取決於公布嘅經濟數據係點。再決定息口走勢。
美股呢一輪升勢主要由科技股帶動，因為市場憧憬減息，但美股累積升幅已唔少，向上空間已無之前咁多，更要慎防有獲利回吐盤隨時出現，尤其係本周再次拍賣國債，市場資金或被抽走，美股即使唔係轉勢，但都會有回吐壓力。之前都講過標指係4100有支持，如果標指再失4100，咁美股就好大機會轉勢。
美匯指數高見104.6後回落，105為關鍵大位，當美元轉強，金價亦從高位回落，不過目前金價仍然強勢，市場資金仍算充裕。美元轉強不利新興市場，按呢個理由，近日美元強勢，中港股市反彈其實有啲反常，只能解釋係中資力托挾淡倉，但要話係好堅實咁有資金喺低位買貨，就毫無說服力。呢幾日港股嘅反彈，完全唔見成交配合，噚日成交額連一千億亦欠奉，話有外資重臨，都只係自欺欺人。
|
https://timable.com/en/blog/2170460
|
春天嘅韓國，除咗櫻花之外，油菜花都開得好燦爛㗎～而喺韓國南面嘅濟洲島，更加係欣賞油菜花嘅勝地！金黃色嘅油菜花會盛開喺濟洲島嘅各處，非常壯觀。
韓國觀光公社香港支社 (KTOHK) 今次亦好貼心咁為大家精選咗當中超靚嘅 4 大花海，喺未可以親身飛去欣賞嘅當下，一齊嚟睇下相先啦：
涉地可支位於濟州島東部海岸嘅一端。「涉地 (섭지)」係呢個地區嘅古代名稱，而「可支 (코지)」其實係濟洲島嘅方言，意思係向外突出嘅地形。涉地可支所在嘅海岸懸崖上係一片寬闊嘅草地，海岸上聳立一塊叫仙石嘅岩石。呢度有個燈塔，喺通向燈塔嘅路上有防風用嘅石牆，而且仲有鐵臺階，所以好輕鬆地就可以上去。當你扶欄而上去燈塔嗰陣，涉地可支海岸嘅風景就可以盡收眼底！
漫遊呢個地方嘅最佳方式，就係上到去涉地可支尾端嘅山丘上，然後漫步於一片耀眼嘅油菜花田間，同時細心欣賞涉地可支嘅海岸絕景同眼前好似巨型大象嘅城山日出峰～ 特別係呢度嘅油菜花會同燦爛金黃嘅陽光、湛藍嘅海洋相互輝映，比任何其他地方嘅油菜花都更加靚㗎！
想去多幾個景點但又唔識揸車？一於同同行嘅旅伴一齊包車啦！客製化你嘅濟州島一日遊，時間、景點、餐飲地點全部由你決定，打造專屬於你嘅濟州之旅！
想喺同一個地點睇櫻花，又想睇油菜花？Why not both？鹿山路就幫到你一次過滿足晒兩個願望了！位於濟州島西歸浦市表善面嘅鹿山路，曾經獲選為「韓國美麗道路100 選」之一，每年 3 至 4 月嘅時候，以鹿山路為中心，延綿大約 8 公里左右，會見到路邊金黃色嘅油菜花盛開，同時亦會見到一排排粉紅色嘅櫻花樹，真係靚到好似成幅畫咁！
其實韓國都有火山㗎－位於濟州島西南部，聳立喺平原上嘅山房山，就係個視野良好嘅鐘狀火山。喺熔岩圓頂南側峭壁高 150 至 300 公尺嘅位置，有著好多形狀大小不一，而且發達嘅風化穴同崖錐地形；而喺海拔約 150 公尺嘅地方，就有長約 10 公尺、寬高約 5 公尺，名為山房窟嘅海蝕洞窟。喺呢度望向大海的話，可以見到極具特色嘅景觀，仲被列為瀛洲十景之一！
每年春天，漫山遍野都係一片黃色，配上山房山作為背景，絕對係春日嘅限定美景嚟～大家亦可以選擇登山，以俯瞰嘅角度欣賞山下成片嘅油菜花海，可以感受到濟州島嘅獨特景色！
每逢春天，犀牛峰嘅油菜花就會盛開，十分壯觀！當登上山峰之後，仲可以盡情將濟州島特有嘅清澈藍綠色大海收入眼底，同金黃色嘅油菜花田一齊構成一幅非常美麗嘅畫面！
Netflix 4月上架韓劇推介 打發時間實有嘢睇！
|
https://football.fanpiece.com/roycemu/%E5%A4%9A%E5%A5%87%E5%87%BA%E5%93%81-%E4%B8%8D%E8%83%BD%E5%8F%AA%E5%9C%A8%E8%87%AA%E8%BD%89%E7%9A%84%E5%AE%89%E6%9D%B1%E5%B0%BC-c1435041.html
|
今季坦哈格喺阿積士以8,500鎊買入安東尼，當時大家對佢有所期待，希望可以加強曼聯右路嘅側擊力。而佢亦都不負所托，喺對阿仙奴、曼城同愛華頓嘅聯賽取得入球，幫助球隊擊敗阿仙奴同愛華頓。可惜之後嘅比賽，對手好似睇通咗安東尼嘅踢法，尤其响聯賽就踢得愈嚟愈沉，依家踢咗18場比賽只係入咗5球，相信球迷未必會收貨。咁安東尼可以點改進呢？
一、配合隊友，多做入涉。筆者睇番安東尼嗰5個入球，有2個係用左腳帶去大位，然後射向遠柱嘅招牌式入波，而另外3球就係隊友橫傳俾佢輕鬆射入。前者嘅射波命中率高，但就已經俾對手睇穿，只要係封死左邊佢就根本起唔到腳。反而另外嗰3球佢入得仲輕鬆，始終球隊有好多擅於助攻嘅隊友，例如般奴、艾歷臣、卡斯米路同馬天尼斯。睇番上場作客對水晶宮，安東尼踢咗70分鐘只有兩次喺對方禁區掂波，少入涉同禁區內嘅配合，係好難俾到威脅俾對手。
二、將發動攻勢嘅主動權俾番般奴。球迷可能會留意到，安東尼鐘意發動攻勢，佢希望隊友可以主動配合佢嘅想法，但由於大家默契尚未建立，再加上佢傳波嘅質素麻麻，好多時會浪費咗控球權。球迷可以喺上場對水晶宮時見到般奴同安東尼因為發動攻勢嘅事而起爭執。筆者睇過安東尼喺阿積士嘅表現，佢無論傳送同盤扭都好出色，要佢主動創造機會係唔錯，但將發動攻勢權俾隊友佢就唔習慣。見到佢無法推進就將個波傳俾隊友之後企咗喺度，其實般奴一直等緊佢走位做配合。
三、多做短傳，鍛練右腳射門。當安東尼一掂波，對手一定知道佢帶去右邊多數都係盤扭。佢有速度、出腳快同埋好多變化都能夠令佢容易擺脫對手，但係英超守衛體力化嘅踢法同犯規戰術，令安東尼受到唔少苦，所以除咗盤扭之外，佢都需要做到精準嘅短傳。另外，佢左腳射波勁就個個都知，所以安東尼亦都要提升佢右腳射門嘅能力，令到對手無咁易估到佢想點。
坦哈格話過買安東尼番嚟係睇中佢嘅潛質，依家究竟領隊滿唔滿意佢嘅表現呢？希望領隊可以令到安東尼重拾效力阿積士時嘅表現。
|
https://eatwo.info/?p=25833
|
觀塘有唔少Cafe，呢間工廈內嘅台式餐廳就係其中之一，以台式美食如肉燥飯、台式湯麵、鹽酥雞為主打，更有同賞茶聯乘嘅台式茶飲，如珍珠奶茶、冬瓜茶，下午茶價格比午餐更相宜，最啱拍拖行完街兩個人去醫吓肚啦！
室內環境清靜舒適，一旁大窗外望行人隧道，窗外行人、車輛熙來攘往，顯得於餐廳用餐更恍如隔世。一般午餐需約$60至$70，而下午茶只係$35至$45，有8款可擇，每款都加入台式小食，更抵食。
寶島蛋餅$35，雙拼加$5，餡料可配燻雞、培根、起司、鮪魚、肉鬆、火腿、粟米，比如鮪魚、肉鬆作餡，似手抓餅，餅皮煙靭，蛋餅包裹餡料，略帶鹹味。
綜合丹麥吐司三文治配鹽酥薯條$45，內餡包含火腿、芝士、煙肉、蛋，餡料豐富，而薯條以鹽酥方式炮製，味道比一般薯條鹹，勝在條條脆卜卜。
冬瓜茶、蜂蜜綠茶味道可口，茶底的確係賞茶味，添加蘆薈等更有咬口，入口清爽，配搭台式食物可解解膩。
(1) 從觀塘工廈三至四期入口右邊樓梯，可以直接上到餐廳位置。
(2) 點餐使用QR Code落單，埋單去櫃枱就得。
|
https://www.leafopenleafopen.com/i0yv91e2/%E5%8D%81%E5%9B%9B
|
呢個時候，我見到Cathy媽媽慢慢行緊返黎。
「媽媽返緊黎，唔講呢啲住啦！」我提一提Jessie。
「好啦好啦～」Jessie點一點頭。
Cathy媽媽呢個時候都行到返黎了。
「冇野~冇野~」響我眼中毫無羞恥之心既Jessie竟然有啲面紅，再向我係咁打眼色。
咁妳就唔好突然咁怕醜咁喇！
Cathy媽媽俏面一紅。
「唉，唔講啦，我夠鐘上堂。」Jessie再向我打一打眼色：「一陣返hall見啦。」之後就轉身走左。
「阿女！」原來係Cathy媽媽大聲叫我！
「呀！係係係…」我比Cathy媽媽嚇一嚇之後應一應佢。
聽完Jessie一席話之後我就下定左決心。
而家就要去搵Camp草！
我臨走之前突然醒起小小野。
「係喎，你同阿熙有冇進展？」我問一問Cathy媽媽。
Cathy媽媽面上突然一紅，冇出聲，不置可否。
咦？點解妖精先生唔去幫Cathy媽媽，反而黎幫我？
唔通因為我係呢個故既女主角？
Cathy媽媽既表情似乎係有啲驚奇我同佢講呢番說話。
Cathy媽媽有啲茫然咁點一點頭。
之後我就急步咁行左出Canteen。
始終我返到黎既目的唔係返黎聽書嘛。
我急急步咁走到去Camp草住緊果棟hall。
其實就響正我住棟hall隔離。
我企左響門口，深呼吸一口氣，然後入左去看更個counter度拍卡，以訪客身份入黎。
陣間應該點講好呢？
會唔會太主動？
但如果Camp草唔同Jenny分手我咪要變老孤婆？
我嚇左一嚇，原來響我胡思亂想期間已經有到左。
「Sorry，我入架。」我一入去就㩒左。
然後出果陣我發現左一個大問題。
佢間房響邊架？
|
https://kestrelkwan.blogspot.com/2011/08/blog-post_3875.html
|
整完檸檬醬同檸檬醬罌粟籽蛋糕後，突然間諗起有樣嘢想同大家分享一下。
如果屋企有用電熱水壺嘅朋友都應該知道，當熱水壺用咗一段時間之後，個不銹鋼內膽就會形成一層水穢，喺呢個時候，通常都會買包清潔劑嚟 "洗" 水壺。雖然嗰包清潔劑講明係用檸檬提煉檸檬酸而製成，係可以食用，但係天生 "小心眼" 嘅我，始終對佢都係無乜信心，所以後來我就試吓直接用檸檬嚟清洗，效果相當理想，有過之而無不及 o添，即刻放心哂！！
如果想試做的話，唔駛專登走去買個檸檬返嚟試 o架！只要有機會用到檸檬整嘢時，記得將啲頭頭尾尾留起就已經可以 o架喇，真係竟安全又環保呀！
未清洗之前個衰樣，暗啞無光。
用檸檬幫佢做 facial — 注滿水後放入幾片檸檬煲滾水。
即刻靚仔番哂，充滿光澤呀！
逐一倒入煲內煲滾，同樣可以幫佢地做 facial 啫！
[版主回覆08/03/2011 20:39:00] 嗯，乜菠蘿皮都得呀！不過我唔好好咁用，因為太多 "釘" 可以藏污納穢，我怕會洗唔乾淨呢！
[版主回覆08/04/2011 00:52:00] 用頭頭尾尾 嘅 檸檬方便 啲！
[版主回覆08/07/2011 00:35:00] 用真檸檬好似安心 啲！
咁你有冇順手幫自己做埋 facial 唧？
[版主回覆08/07/2011 01:57:00] 嘩，呢隻果酸咁勁，妳想我爛面咩！！
|
https://www.seedoctor.com.hk/dr_detail-1.asp?dr_doctor=4496
|
今日又係一年一度牙齒檢查嘅日子。朝早十點半去到等咗十分鐘就到我啦。黃醫生話我冇咩事，智慧齒有少少蛀可以觀察下先。我聽唔少朋友去睇牙醫一坐低醫生檢查一陣就問佢要唔要脫智慧齒。黃醫生叫我keep check住，唔洗咁急住脫。我鐘意呢樣野好，唔會好似係咁sale我脫咗佢。
姑娘親切有禮貌，醫生有耐性，次次都會仔細check牙, 洗牙。好多人都話洗牙好痛，但係我係黃醫生到洗又唔多覺好痛咁。就算有特別地方痛，醫生都會就住我。
今日仲補咗隻牙，因為係門牙其實之前都覺得好影響我儀容，醫生補完依家靚哂，可以笑大啲都唔怕。
一般我好少寫comments今次想介紹下黃醫生,黃達志醫生牙科診所地點好方便，夜晚八點到可以book, 放工之後去都得！
Btw, 啱啱同姑娘傾開想漂牙，先知原來黃達志醫生都有做開牙科美容，植牙同箍牙。
|
https://gaus.ee/2023/01/stuck-kef-17-hrs/
|
大家聽到冰島呢個國家，都可能覺得佢地面對嚴寒嘅能力比其他國家好好多。
但尋晚首都崖煙城面臨暴風雪，都搞到有乘客滯留機艙17小時。
由於風雪過大，唔少飛機降落之後，無法落客，因此乘客受困，當地要出動消防等救援部隊處理情況。有荷蘭乘客表示不能結束：「你地叫冰島，我以為你地好叻處理冰雪天氣。
而機場甚至有冰島航空嘅吉機，甚至係滑行道自轉，位置受損程度。
法西邊境巨大幽靈站終於有用途？
|
https://packngo.hk/13626/
|
想飛倫敦又想飛商務艙又要高質仲要平？香港出發就唔好諗喇，不如諗吓駁多程啦！
阿提哈德航空商務艙馬尼拉來回倫敦$15949起(來回連稅$18709起)，香港出發最平嘅阿聯酋飛倫敦都要二萬八左右先落到樓，無論你搵一程亞萬機票redeem定買機票連行李去馬尼拉，我哋相信都唔洗一萬蚊。而且阿提哈德航空商務艙無論係A359、A380定787都係1-2-1，絕對比阿聯酋77W嘅2-3-2難民營商務艙體驗嚟得寬敞得多。
不過有一樣嘢要dis嘅就係之前教嘅Etihad賺雙倍里數大法一飛即換ANA商務艙經已因為Etihad自閹神功發生哩數塵爆，已經變得一文不值猶如垃圾，所以可以放去ANA Mileage Club，都有125%嘅哩數。
同你嘅護士Friend去旅行啦！國泰航空送機場貴賓室邀請券！
Next story 價錢再減多啲！香港航空來回台北$517起！
Previous story 唔算太吸引！香港快運航空清邁/芽莊單程$188起！
|
https://staging.baby-kingdom.com/forum.php?mod=viewthread&tid=23626099&extra=page%3D1
|
有母乳當然係最好嘅，但係如果唔够奶又要返工嘅，咪揀隻似人奶嘅俾阿B飲囉，我果陣都係唔够奶，半人奶半奶粉，BB食得,訓得,痾得。
人奶有抗體；奶粉係完全無。
人奶已知嘅營養超過四百種；奶粉至多係七十幾種營養。
人奶本身就係體液，能夠完全被bb吸收; 奶粉好多時會有難於消化嘅問題。
當然，個bb健唔健康又係另一回事，仲會有好多其他因素影響，例如點照顧，遺傳，周圍環境等等。
|
https://thebeefguy.com.hk/products/%E7%89%9B%E7%89%9B%E5%85%88%E7%94%9F%E6%A5%B5%E6%BF%83%E6%B2%99%E5%97%B2%E7%81%AB%E9%8D%8B%E7%A6%8F%E8%A2%8B
|
近排好多客人話想打邊爐，於是我哋團隊就有推出火鍋福袋呢個諗法 。我哋唔想求其執一推食物俾大家就當係福袋。所以今次保持有高質既牛肉切片 ，仲搜羅咗一啲比較特別嘅食材同湯底 ，希望大家可以可以夜晚冇堂，都可以係屋企好好享受 ！
口感近似牛小排，但係並冇牛小排咁油膩，肉質口感非常豐富，油花均勻！
位於牛橫膈膜下，一隻牛只有一小條。肉味非常濃郁，顏色一般比較深沉！
100% 澳洲牛肉打造，撈入肥牛粒及牛筋，並加入香濃牛骨湯及香滑油花，保證多汁！
堅持選用台灣豬及宜蘭三星葱製作，再加上肉餡湯汁，一咬爆汁令人一試難忘！
香港新鮮製造，墨魚爽口，鮮香味濃！
全港唯一用鴨肉製造既鴨肉腸，皮脆多汁，食落去散發煙鴨胸嘅味道！
唔知大家有冇去過九龍城食沙嗲牛麵，呢一個湯底港式秘製，沙嗲味非常濃郁，配合切片牛肉，絕對係打邊爐嘅恩物。四川重慶麻辣湯底選用上等辣椒精製而成，辣味十足，倍覺醒胃！
魚事者 Fisholic位於炮台山嘅一間小店，以魚類小食為主打。佢哋每一樣食品都係精心製作。其中最出名必定係佢哋嘅爽彈魚麵同芫荽魚麵，食落去一定食得出佢哋嘅誠意！
如果閣下有任何意見或查詢，歡迎透過以下方式聯絡我們。
|
Subsets and Splits
No community queries yet
The top public SQL queries from the community will appear here once available.